
Ljósvetninga saga, 


| Þorgeir goði bjó at Ljósavatni, höfðingi mik- 


{ 
> 
% 


ill! Forni hét maðr, er bjó í Haga í Reykja- 


| dal, góðr bóndi. Þá bjó Arnórr í Reykjahlíð, 


) 


) 


faðir Þorfinns, kappi mikill. Þeir váru þing- 


{ menn ok vinir Þorgeirs goða. Þat er ok sagt, 


at þeir Þorfinnr ok Grettir fundust, ok réð þar 
hvárrgi á annan, ok má á því marka, hvílíkr 
kappi Þorfinnr var. — Í þann tíma bjó Ófeigr 
Járngerðarson í Skörðum, höfðingi mikill ok 


| garpr. Ölvér hét maðr, er bjó at Reykjum, 


búandi góðr. Þeir bræðr Sölmundr, Eyjólfr ok 
Söxólfr bjoggu at Gnúpum, Viðars synir, garp- 
ar miklir ok ójafnaðarmenn, ok bjoggu fyrir 
austan ána í dalnum, ok váru óeirðarmenn mikl- 


(ir um kvennafar, ok höfðu því svá mikinn yfir- 


ang, at fáir treystust at ganga í móti þeira 
vilja. Ærit váru þeir frægir, ok þó at illu. 
1 


2 LJÓSVETNINGA SAGA. 


Sölmundr var fyrir þeim. Hann venr kvámur |; 
sínar til Ölvés at hitta dóttur hans, ok í mót |: 
vilja frænda hennar, ok fekst þó engi forstaða |. 
af lítilmensku föður hennar. Þat er at segja, Í 
at Ófeigr átti för inn í herað, ok hitti Ölvér 
hann ok bað at hann kæmi þar, er hann færi { 
heim aftr, ok sagði honum ósæmd þeira Við- | 
arssona. Ófeigr mælti: „Illa mun sjatna ofsi 
þeira bræðra, enn koma mun ek hér, er ek fer 
heim“. Ölvér þakkar Ófeigi góð orð. Ölvér 
hafði átján þræla. Ófeigr kom þar um kveld. 
it. — Nú er at segja frá þeim Viðarssonum, at 
þeir fara heiman til Ölvés. Þá mælti Söl- 
mundr: „Þit bræðr skuluð standa í dyrum 
ok horfa út, ok vætti ek at rýr verði þræla 
ættin fyrir oss“. Sölmundr sótti inn eftir kon- | 
unni ok hafði hana á brott. Þá mæltu þræl- 
arnir: „Hvat gerðu vér nú átján, er þeir Við- 
arssynir kómu at þrir“? Enn Ófeigr spratt 
upp ok tók vápn sín ok gekk út eftir þeim, ok 
váru þeir þá komnir at túngarðinum. Ok í þvi 
er Sölmundr vill taka við henni ok hefja út af 
garðinum, kom Ófeigr at ok grípr til henn 
ar, ok kippir henni inn af garðinum. „Hvar 
til ætlar þú, Sölmundr“, segir Ófeigr, „um þína 
ósæmd, er þú gerir eftir bóndadætrum, ok máttu 
svá til ætla, at menn munu eigi þola þér — 
ok sæk hana nú þangat í Skörð, ok reynupi í 
við með okkr“. Sölmundr mælti: „Ekki munu. 

vit þetta til þrautar leggja“. Ok skildust at 
því, at þeir fóru í brott; ok tókst svá af fífl- 
ingar ok ósæmd af tilkvámu Ófeigs. Sat Ölvér 
í friði síðan. 

Litlu síðar kom Hallvarðr út Arnórsson í 
Húsavík. Sigurðr hét maðr, er skip átti með 
hðnum, norrænn maðr. Þeir austmennirnir vist- 
uðust þar um vetrinn, ok var Sigurðr með 
Forna í Haga. Hann seldi varning sinn um 
vetrinn, ok sagði Forni hvar skuldarstaðir váru 
beztir. Austmaðr fór; ok bar svá til, at hann 
fór fyrir neðan garðinn at Sölmundar, ok lá 
hestr hans í keldu. Sölmundr sá þat, ok fór 
til ok bauð honum til sín ok tók við honum 
vel, ok falaði varning at honum ok hét verði 
fyrir. Austmaðr fór heim, ok sagði Forna at 


hann hafði selt Sölmundi varninginn; enn Forni 
lét illa yfir, ok sagði at hann mundi illa gjalda. 


Var nú kyrt um vetrinn. Um várit fór aust- 
maðrinn at heimta varnings-verðit, enn Söl- 


 mundr svaraði illa ok kvað fúinn vera varn- 
'inginn, ok vildi ekki gjalda. Austmaðrinn fór 


heim; enn bráðlega eftir þat fóru þeir stefnu- 
för til Sölmundar, Forni ok Arnórr. Þeir váru 
fimtán saman. Þeir bræðr váru þrir heima, ok 


hlýddu til um hríð. Síðan mælti Sölmundr, at 


cinsætt væri at þola slíkt eigi, ok þá hljóp 


 Söxólfr til ok þreif spjót sitt, ok skaut til aust- 
mannsins; ok fekk: hann þegar bana. Þeir fóru 
| 1* 


4 í LJÓSVETNINGA SAGA: 


við þat í brott. Arnórr flutti hann upp í Reykja- 


hlíð. Þeir bjoggu málit til þings. Þeir fóru 
nú á þingit, ok var leitat um sættir, ok kom 
þar, at Söxólfr skyldi utan fara ok koma eigi 
út, enn Sölmundr vera utan þrjá vetr. Ok fóru 
þeir utan. Sölmundr lagðist í víking, ok þeir 
bræðr. 

2. Í þann tíma var Hákon jarl yfir Noregi; 


ok fór Sölmundr til hans, þá er honum leiddist 


í víkingu at vera, ok mat jarl hann mikils. 


Hann fýstist út um sumarit, enn jarl kvað þat 
óráðlegt, slíkt sem hann átti hér um at vera. 
— Hann hafði þá verit tvá vetr í Noregi. — 
Jarl kvaðst fyrr mundu senda út skip ok gripi, 


ok hlynna fyrir honum. Hann sendi út hatt 


girzkan ok taparöxi þeim Guðmundi ok Þor-. 
geiri goða til trausts. Ok eftir þat fór hann út, 


ok hittir þá ok sagði þeim vingan jarls ok orð, 


enn afhendi þeim gjafirnar ok gripi þá, sem jarl 
hafði sent þeim. Þéir tóku við honum, ok váru 


honum fengnir fjórir menn til fylgdar. — Þor- 


geirr mælti til Sölmundar: „Guðmundi vartu 
sendr, því at hann er handgenginn“. Guðmundr ' 
mælti: „Þér váru gripirnir sendir, ok sæki 
hann at þitt traust; enn ef þú vill eigi þat, þá * 
verum allir samt ok veitumst at málum þess- 
um“. Þorgeirr svarar: „Ek er vant við kom-. 


inn, er þingmenn mínir eigu í hlut; enn þó mun 


ek at styðja“, segir Þorgeirr, „enn þú ver fyrir í 


mm . 

málinu“. Guðmundr mælti: „Eigi kann ek í 
móti því at mæla, er þú hefir lögin í þínu valdi“. 
Þorgeirr mælti: „Sé ek ráðit til — at koma 
honum á þrjár leiðir, Eyfirðinga-leið ok Reyk- 
dæla-leið ok Ljósvetningaleið, ok höldum sam- 
an leiðir allar, þó at norðr sé meir mínir þing- 


- menn, ok mun þá maðrinn vera friðhelgaðr, ef 
“ svá gengr“. 


I 0 


Þorgeirr átti fjóra sonu, Tjörva, Höskuld, 
Finna ok Þorkel. Þorfinnr var þá utan, ór 
Reykjahlíð, enn Arnórr faðir hans hittir Þor- 
geir, ok biðr hann veita sonum sínum. Þor- 


. geirr svarar: „Eigi mun ek Guðmundi í móti 


; Vera“. Arnórr mælti: „kigi veit ek, hvat í 


slíku er fólgit — ok gakk þú eigi í móti son- 
um þínum, er málinu vilja fylgja“. Þorgeirr 
svarar: „Mér þykkir þú ilt ráð hafa upp tekit, 
at leggja sæmd sína í virðing við eins manns 
mál útlends, ok sé sá þó látinn nú — ok mun 
ek Guðmundi veita“. Arnórr mælti: „Kynleg 
veizla, ok at illu mun verða“. — Arnórr riðr 
á Vagla; þar bjó Höskuldr Þorgeirsson. Hann 
littir þá bræðr ok segir, hver efni hann ætlar 
Í vera um samband þeira höfðingjanna. „Þat 
þykkir mér ráð“, sagði hann, „at þér bræðr hitt- 
ið Þórð föðurbróður yðvarn, vitran mann ok 
yðr vel viljaðan“, — ok svá gera þeir. Nú 
liðir á sumarit, ok setja til njósnir í lið þeira 
höfðingjanna, ok verða þess varir, at þeir ætla 

at koma manninum á þrjár leiðir, svá at þeir 
mætti eigi vita. Guðmundr ok Þorgeirr ætla 
nú at fjölmenna. Þeir bræðr samna nú liði; 
ok er þeir eiga skamt til leiðmótsins, þá segir 
Finni Þorgeirsson, at þeir munu ríða í móti liði 
þeira höfðingjanna. Ok svá gera þeir, ok stíga 
af baki hestum sínum hjá sanuðahúsinu, ok láta 
hesta sína á húsbaki; enn þeir ganga inn í 
húsit. Svá var háttat húsinu, at tvau váru 
vindaugu á hlöðunni, enn vegr þeira Guðmund- 
ar lá fyrir dyrnar. Nú berr þá at brátt. Finni 
Þorgeirsson var maðr skygn — „þat ræð ek, 
ef yðr er hugr á at banna Sölmundi leiðina, þá 
missið eigi klyfjahestsins, er milli þeira höfð- 
ingjanna er rekinn fram“. Höskuldr mælti:. 
„Ek skal þat annast“. Oker þá berr þar fyrir 
dyrnar, þá skýtr Höskuldr spjóti ok keyrði fyrir 
brjóst Sölmundi, þar sem þeir fóru með hann. 
Enn þeir bræðr hlupu út ór húsinu ok til hesta 
sinna, ok ríða tilliðs síns. Enn þeir Guðmundr 
ok Þorgeirr bregða við skjótt, þegar er þeir 
vissu, hverir at ollu, ok ríða eftir þeim. Ok. 
þegar er þeir finnast, þá slær þar í bardaga 
með þeim. Þar fellr Arnórr ór Hlíð af liði. 
þeira Þorgeirssona; þar fell ok húskarl Guð- 
mundar ok einn maðr af þeim bræðrum; ok ná 
þeir Guðmundr nú eigi leiðinni. Þórðr bróðir. 
Þorgeirs gekk þar mest í millum manna, ok. 
kvað Þorgeiri mjök missýnast, er hann gekk í. 

s mót sonum sínum í orrostu. Þeir skilja nú at 
;| sinni. 
| 8. Eftir fundinn var Þorgeiri sagt, at Hösk- 
 uldr son hans var sárr mjök, ok báðu menn 
hann skiljast við mál þessi ok vera eigi á móti 
sonum sínum. — Þorgeirr mælti til Guðmund- 
ar, at ilt hlyti af málum þessum — „ok mun 
ek við skiljast“, segir Þorgeirr; ok svá gerir 
hann. Guðmundr segir: „Þat er nú ráð, at 
við safnim saman liði okkru“. „Ekki mun nú 
af því verða“, segir Þorgeirr; ok nú ferr hann 
; heim. — Enn frá Höskuldi er þat at segja, at 
hann var ekki sárr; enn höfðu þetta því til 
bragðs tekit, at þeir vildu at Þorgeirr skildit 
við sem var. Enn þeir bræðr váru allir sam- 
an, ok óhelguðu Sölmund; þeir lögðu nú í fjand- 
skap við Guðmund, sem lengi helzt síðan, — 
Þeir bræðr sátu nú einir yfir sæmdum, ok áttu 
fund um várit ok bundu þat saman, at skiljast 
eigi við málit, ok búa til vigsmálit eftir Arnór 
ok fjörráð við sik. Guðmundr átti annan fund 
við sína menn. Þeir bræðr hitta Ófeig, ok 
báðu hann fara til leiðar til liðveizlu við sik, 
ok kölluðust réttu at fylgja, þótt þeir hefði 
þann óhelgat, er fyrstr fór með vélræði, ok kom 
fyrr út enn mælt var. Ófeigr hafði áðr setit 
hjá málum þessum, ok latti hann ok kvað ó- 
fallit at deila við föður sinn, — „enn mér þykk- 
ir enn eigi með öllu ráðit, hvárt hann skilst 

við málin eða eigi, ok vilda ek at þú sættist á 
málin með jafnaði, ok er sá baztr; ok mun ek 
ríða til með þér“. Höskuldr kveðzt litit er- 
endi haft hafa á hans fund — „ok ertu kall. 
aðr drengr góðr ok garpr mikill, enn eigi má 
ek því hæla“. Ófeigr mælti: „Mikit tekr þú 
af þessu, enn leita mun ek um sættir fyrst með 
yðr, enn skiljast þó eigi við þik í þraut; enn 
þat ræð ek, at þér farið vægilega með yðru 
máli, enn takið eigi fyrr sætt enn vér komum“. 
— Enn hálfum mánuði fyrir þing reið Tjörvi í 
Goðdali, fyrir því at hann var þar mægðr, ok 
þaðan reið hann til þings. Guðmundr hittir 
Þorgeir ok spyrr um afla þeira sona hans. 
Þorgeirr kveðst ætla, at þeir munu hafa fjöl- 
menni. „Er þat sátt“, segir Guðmundr, „at til 
sé búit vígsmálit ok Sölmundr óhelgaðr“? Þor- 
geirr mælti: „Þat er vegr, ok munu vit hafa 
fjölmenni í móti þeim“. Ok fara nú allir til 
þings, hverr með sínu liði. 

4. Arnsteinn hét maðr, er bjó í Öxarfirði at 
Ærlæk. Hann átti þriðjung í goðorði við Þor- 
geir, enn synir hans enn þriðja þriðjung. Kom- 
inn var Ófeigr til þings með fimm tigu manna; 
þeir Tjörvi vestan með hundrað manna, ok 
váru á þingi nótt eina. Þá gengu þeir á fund 
Arnsteins, Tjörvi ok Höskuldr, ok kölluðu hann 
- til máls við sik; hann bað þá inni við talast; 
þeir báðu hann út ganga, ok svá gerði hann. 

; Þá mælti Höskuldr: „Hér horfist til málaferla, 
ok horfir mjök í móti með oss frændum; er þér 
vandi á báðar hendr, ok kalla þeir oss ómæta 
í kviðinum. Nú höfum vér þriðjung goðorðs, 
enn faðir várr annan, enn þú ræðr, hvar þú 
snýr at, ok þeir hafa meira hlut, er þú vill 
fylgja“. Arnsteinn mælti: „Þat er mér vandi 
mikill; mér er vel við Þorgeir, ok þykki mér 
- þat ráð, at þér leggið á hans vald“. Höskuldr 
mælti: „Ekki standa svá málaefni til“. Hösk- 
uldr stóð úti fyrir búðardyrunum, enn Tjörvi í 
búðinni, enn Arnsteinn á milli þeira. Tjörvi 
mælti: „Engi sæmd er boðin fyrir Arnór vin 
„várn“. Höskuldr mælti: „Þat hæfir nú betr, 
at þú gerir eftir várum vilja, enn þó er nú 
ekki lengr at draga fyrir þér, — ger sem vér 
- biðjum, eða reyn ella, hvárt öxin bitr“. Tjörvi 
„mælti: „Með óhöppum hefir hafizt, ok svá mun 
"slitna. Tak af enn vildra hlut, ok er svá þetta 
upp hafit, at eigi mun niðr falla“. Hann tekr 
: þat ráð, sem þeir vildu, ok skildust at því, ok 
- skyldi hann fara á fund þeira um morgininn 
eftir. Þeir taka við mönnum hans ok tjalda 
búð hans, ok ætla til. dóma at ganga. Guð- 
„ mundr mælti til Þorgeirs: „Synir þínir ganga 
nú fast fram, enn þú eldist, eða hvárt er raun- 
ar, at þú vill eigi í móti þeim ganga, ok þeir 
hafa alt málit undir sér ok dómendr?“ Þor- 
geirr. mælti: „Alt mun koma fyrir eitt, bjarg- 

at mun málinu vérða at lögum“. Guðmundr 
mælti: „Þat er nú sen tekst til við þá, sem 
um er at eiga, ef þeir koma til alþingis; þar 
munu þeir fram koma, þó at eigi komi þeir hér ; 
fram, eða hafi eigi til fjölmenni“. Síðan mælti 
Höskuldr: „Hví seti þér eigi dómendr niðr?“ 
„Þat má vera“, sagði Tjörvi, „at þeir sé afla-. 
minni, enn þeir ætluðu“. Höskuldr mælti: „Mt 
er þat, ef föður minn þrýtr drengskapinn — ok 
göngum nú at þeim Guðmundi“. Ófeigr mælti: 
„Eigi hæfir þat, leitum heldr um sættir. Enn 
ef þetta kemr til alþingis, munu éigur yðrar. 
upp ganga hér til; megi þér þá eigi haldast í 
öðrum kostum enn sættast — ok geri Þorgeirr 
um mál þessi“. Höskuldr mælti: „Eigi mun. 
þat, ef nökkurr er annarr til“. Ófeigr svarar: 
„Sættast munu vér Þorgeirr, þó at Guðmundr 

vili eigi sættast, því at þeir eru enn afla-mikl-. 
ir“. Þeir kváðust fúsastir bræðr, at þeir reyndi 
með sér, enn Höskuldr kvaðst mundu bera kvið- - 
inn í móti þeim at öðrum kosti — „ok mun þá 

fram ganga“. Ófeigr mælti: „„Litit ráð, ok er 
ilt at gera þingsafglöpun“. „Þorgeirr setr eigi . 
niðr dómendr sína, ok má stefna honum af goð- 
orði sínu“, segir Höskuldr. Ófeigr mælti: 
„Hverr mun þat gera? — þar sé ek eigimann 
til“. Höskuldr mælti: „Ek skal stefna hon-. 
um af goðorðinu“. Ófeigr mælti: „Þá mun. 
atgangr takast“. Höskuldr mælti: „Vér skul- 


- um rjóða oss í goðablóði at fornum sið“ — ok 
- hjó hrút einn, ok kallaði sér goðorð Arnsteins 


il 

ok rauð hendrnar í blóði hrútsins. Arnsteinn 


- nefndi sér vátta, enn vildi eigi nefna sér dóma, 
- því at hann vildi eigi berr verða í málum þess- 
"um. Síðan gekk Höskuldr í þingbrekku, ok 
stefndi Þorgeiri af goðorðinu, ok nefndi vátta 
Þar at, ok síðan dóma. Þeir áttu þá þing í 


Fjósatungn út frá Illugastöðum, því at þeir 


' kómu eigi fram á várþingi; ok riðu ofan á 
- þingit at finna Þorgeir, ok létu standa dóminn 
“ á meðan; ok horfðist þá til atgöngu. Ok þá 
“ gekk at með fjölmenni Snorri Hlíðarmannagoði 
" ok mælti: „Óvæns efnis horfist hér til; nú eru 
. tveir kostir fyrir hendi — at láta þá Höskuld 
' dæma mál sín, ok kann vera at þeir komi því 
' fram með sínum afla, at Þorgeirr missi goðorðs- 
; ms; hinn er annarr — at sættast, ok eru vér 
. þess fúsari, því at með kappi váru málin upp 
tekin, ok kann vera at þeim aukist vandræðin, 
er þat nú einráðit at sættast“. Ok var nú þat 
ráð tekit, ok gerðu þeir þat mest fyrir bæna- 
' stað vina ok frænda, ok váru handsöluð mál í 
"dóm ok menn til gerðar nefndir. Höfðu þeir 
- Höskuldr virðingarhlut af málum þessum. Söl- 
 mundr fell óheilagr. Mikil váru fégjöld eftir 
- Arnór, ok þó eigi ákveðin. — Arnsteinn fekk 
“ eigi aftr goðorð sitt. 


ð. Þat er sagt, at Guðmundr enn ríki var 

mjök fyrir öðrum mönnum um rausn. Hann 
hafði hundrað hjóna ok hundrað kúa. Þat var 
ok siðr hans, at láta löngum vera með sér göf- 
ugra manna sonu, ok setti þá svá ágætlega, at 
þeir skyldi öngvan hlut eiga at iðja, enn vera 
ávalt í samsæti með honum; enn þat var þó þá 
siðr þeira, er þeir váru heima, at þeir unnu, 
þó at þeir væri af göfgum ættum. — Þá bjó 
Einarr at Þverá. — Þat var eitt sumar, at af 
þingi fór með Guðmundi Sörli, sonr brodd-Helga, 
enn siðmannlegasti maðr, ok var með honum í, 
góðu yfirlæti. Þá var heima þar með Guð- 
mundi Þórdís dóttir hans, er þá þótti vera enn 
bezti kostr, ok þat var mál manna, at tal þeira 
Sörla bæri saman oft; kom þat fyrir Guðmund 
ok kvaðst hann ætla, at eigi þyrfti orð á „því 
at gera. Enn þá er hann fann at eigi varð við 
sét, lagði hann þó aldri eitt orð í við Sörla, 
enn lét fylgja ofan til Þverár Þórdísi til Ein- 
ars. Þat varð enn svá, at þangat bar kvám- 
ur Sörla. Ok einn dag, er Þórdís gekk út til 
lérefta sinna, var sólskin ok sunnanvindr ok 
veðr gott; þá getr hon at líta at maðr reið í 
garðinn, mikill. Hon mælti, er hon kendi mann- 
inn: „Nú er mikit um sólskin ok sunnanvind 
— ok riðr Sörli í garð“. Þetta bar saman. 
Ok líða nú fram stundir; ok fór svá fram til 
þings um sumarit, ok ætlaði Sörli aftr til frænda 
sinna. Ok á þinginu gekk hann einn dagtil * 

Einars Þveræings ok heimti hann á tal við sik, 
ok segir svá: „Ek vilda hafa liðsinni þitt til. 
at vekja bónorð við Guðmund bróður þinn til 
Þórdísar dóttur hans“. „Ek skal þat gera“, 
segir Einarr, „enn oft virðir Guðmundr annarra 
manna orð eigi minna enn mín“. Síðan gekk 
hann til búðar Guðmundar, ok hittust þeir 
bræðr ok settust á tal. Þá mælti Einarr: 
„Hversu virðist þér Sörli?“ Guðmundr mælti: 
„Vel, því at slíkir menn eru vel mannaðir fyrir 
 hvervetna sakir“. Einarr mælti: „Hversu er 
þá? eigi skortir hann ættina góða ok mannvirð- 
ing ok auð fjár“? „Satt er þat“, segir Guð- 
mundr. Einarr mælti: „Koma mun ek orðum 
þeim, er Sörli lagði fyrir mik, sem er, at biðja 
Þórdísar dóttur þinnar“. Hann svarar: „Ek 
ætla þat fyrir margs sakir vel fallit, enn þó 
! fyrir orðs sakir annarra manna, er á hefir leik- 
it, mun eigi af því verða“. Síðan hittir Ein- 
arr Sörla, ok segir honum at fast var fyrir, ok 
þat með, hvat til var fundit, er við bar. Hann 
svarar: „Heldr þykki mér þunglega horfa svá 
búit“. 

Þá mælti Einarr: „Nú mun ek leggja ráð 
fyrir þik. Maðr heitir Þórarinn tóki Nefjólfs- 
von, vitr maðr; hann er vinr mikill Guðmund- 
ar; far þú á fund hans ok bið hann at leggja 
ráð á méð þér“. Ok svá gerði Sörli; kom 
norðr á fund Þórarins, heimti hann á tal við 

sik, ok mælti: „Sá hlutr er um at væla, er 
mér þykkir miklu máli skifta, at þú vildir í 
ráðast at fara með orðum mínum til Guðmund- 
ar Eyjólfssonar, ok biðja Þórdísar dóttur hans 
mér til handa“. Hann svarar: „Hví leitar þú 
þessa við mik“? Hann segir honum þá hvar 
komit er, at menn hafa til orðit at tala um, 
enn eigi lágu svörin laus fyrir. Þórarinn mælti: 
„Þat ræð ek nú, at þú farir heim, enn ek mun 
forvitnast, ok senda þér orð, ef nökkut vinnst, 
því at ek sé at þér þykkir þetta miklu varða“. 
Hann lét sér þat vel líka. Síðan skildu þeir. 
Fór Þórarinn á fund Guðmundar, ok fekk hann 
þar góðar viðtökur: síðan gengu þeir á tal. 
Þá mælti Þórarinn: „Hvárt er svá, sem komit“ 
er fyrir mik, at Sörli brodd-Helgason hafi beðit 
Þórdísar dóttur þinnar“? „Satt er þat“, segir 
Guðmundr. Þórarinn mælti: „Hverju léztu. 
svarat verða“? „Eigi sýndist mér þat“, kvað 
hann. „Hvat kom til þess, hefir hann eigi ætt-. 
ina til, eða er hann eigi svá vel mannaðr sem. 
þú vilt“? Guðmundr mælti: „Eigi skortir hann 
þá hluti, ok gengr þat meir til, at ek vil eigi 
gefa honum Þórdísi, er orð hefir áðr á leikit 

um hag þeira“. Þórarinn mælti: „Einskis er 
þat vert; annat berr til, at þú ant honum eigi. 
ráðsins, ok veit ek þat, þóttu látir á þessu. 
brjóta“. Guðmundr mælti: „Eigi ér þat satt“.. 
Þórarinn mælti: „Eigi muntu mega leynast 

" fyrir mér, ok veit ek hvat í býr skapinu“. 
„Guðmundr mælti: „Eigi kann ek nú hlut í at 
eiga, ef þú veizt þetta gerr enn ek“. Þórar- 
im mælti: „Far þú svá með þá“. Guðmundr 
mælti: „Forvitni er mér á, hvat þú ætlar mér 
í skapi búa“. Þórarinn mælti: „Eigi mundir 
þú mik til spara at kveða þat upp, er þér þykk- 
ir“. Guðmundr mælti: „Þar er nú komit, at 
ek ætla, at ek vili þat“. Þórarinn mælti: „Svá 
| skal ok vera — því viltu eigi, at þú sér fyrir 
landsbygðinni, at eigi verði sá maðrinn fæddr, 
| at hann sé dótturson þinn, er maðrinn ert rík- 
1 astr, ok ætlar þú, at landsbygðin megi eigi bera 
ríki þess manns hér á landi, ér svá göfugra 
| manna er“. Guðmundr mælti ok brosti at: 
Í „Hví munu vér nú eigi gera þetta þá at álita- 
| málum“? — Síðan váru Sörla orð send; ok kom 
hann til mála þessa, ok gekk at eiga Þórdísi. 
| Þau áttu tvá sonu, Einarr ok Brodda, ok váru 
hvárirtvéggju ágætir menn. — Nú er því frá 
þessn sagt, at Guðmundi þótti gott lofit, enn hinn 
1 sýndi eftirleitun vitrlega ok gat nærri skapi 
mannsins. — Þau Sörli áttu tvá sonu, Ein- 
Tar ok Brodda, ok eima dóttur er Guðríði 
hét; hana átti Kolbeinn Flosason lögmaðr. — 
Dætr þrjár átti Kolbeinn ok Guðríðr. Eina. 
dóttur Guðrúnu átti Sæmundr enn fróði, ok tvær 
lætr hans áttu tveir bræðr Sæmundar. — Kol- 

beinn Flosason var grafinn í Fljótshverfi, enn 
„hon færði hann til Rauðalækjar. 

6. Í þann tíma er Guðmundr enn ríki bjó á 
Möðruvöllum í Eyjafirði, þá bjó á Þverá Ein- 
arr bróðir hans. Guðmundr var bæði ríkr ok 
fjölmennr; hann var því vanr, at fara norðr um 
heruð á várit, ok hitta þingmenn sína ok ræða 
um heraðsstjórn, ok skipa málum með mönnum; 
ok stóð þeim af því hallæri mikit, enn höfðu lítt 
áðr skipat til búa sinna. Hann reið oft með 
þrjá tign manna, ok sat víða sjau nætr ok hafði 
jafnmarga hesta. —- Þorbjörn hét maðr, er bjó 
at Reykjum í Reykjahverfi; hann var mikill 
maðr ok sterkr, vinsæll ok auðigr. Þá bjó Ó- 
feigr Járngerðarson í Skörðum.  Önundr hét 
faðir hans ..... Hrólfs sonar Helga sonar 
ens magra. Ófeigr réð mestu áðr norðr þar; 
hann var vinr þeira bræðra, Guðmundar ok 
Einars. Eitt haust var fundr fjölmennr í Skörð- 
um at tala um hreppaskil ok ómegðir manna, 
ok var því skift at lögum; enn hallæri mikit 
var norðr þangat. Þá mælti Þorbjörn: „Þik 
kveð ek at þessu, Ófeigr, ok mæli ek fyrir 
margra hönd, því at mikil er óöld á mönnum 
norðr hingat; enn þú veizt siðvenju Guðmund- 
ar ens ríka, höfðingja várs, at hann ferr norðr 
hingat á várit, ok sitr í sumum stöðum lengi. 
Nú kynnim vér því vel, ef hann færi við tí 
unda mann — enn þetta er oss ofrefli“. Ófeigr 


LJÓSVETNINGA SAGA. 17 


„svarar: „Þar sé ek gott ráð til. Guðmundr 
enn ríki skal sitja hjá mér hálfan mánuð með 
öllu líði sínu, ok skulu þér færa honum þangat 
! gjafir þær, er þér gefið honum, ok leysa hann 
, þaðan á brott“. Þorbjörn svarar: —„Reyndr 
- ertu at stórmensku ok stórlyndi, enn þó vil- 
jum vér þenna kost eigi“. Ófeigr svarar: „Þá 
mun vandast taka, svá at eigi mun öllum vel 
lika. Nú skulu þér setja inn hesta yðra, ein- 
um fátt í þrjá tigu, ok alla feita; þeir skulu 
allir vera graðir; enn sækið hey til mín, ef þér 
þurfið“. Þeir kváðust þetta vilja, ok skilja at 
svá mæltu. 

Líðr nú svá, at kemr efsta vika langaföstu. 
Þá kemr svá, at Ófeigr lætr senda eftir þeim, 
| sm hestana hafa; ok kvámu þeir í Skörð með 
| hestana, ok tekr Ófeigr við þeim vel. Fimta- 

laginn bað Ófeigr þá leggja söðla á hesta sína, 

ok svá gerðu þéir. Enn er þeir váru albúnir, 
var út leiddr hestr Ófeigs ok lagðr á söðull; 
var hann bæði mikill ok feitr — ok var graðr. 
: Úfeigr stigr á bak honum, ok var maðrinn enn 
| skörulegasti. Þá ríða þeir ór garði; þá mælti 

Úfeigr „Þér munuð þykkjast fara mjök at ó- 
{ visa ráði — enn ek mun sjá ráð fyrir oss“. 
| Þeir játuðu því allir. Þeir ríða upp eftir her- 
„| aði til Reykjadals, ok svá til Ljósavatns, ok 
| svá til Fnjóskadals, ok svá til Vöðluheiðar, ok 
t | kvámu til Þverár um kveldit til ha Hann 

tók við þeim vel, ok bauð þeim þar at vera 
fram yfir páska. Ófeigr þakkar honum beðit, 
enn kvaðst ríða mundu upp á Möðruvöllu á 
laugardaginn. „Þat vil ek“, sagði Einarr, „at 
þú komir hér, er þú kemr aftr, ok segir mér 
tal ykkart Guðmundar bróður míns“. Ófeigr 
kvaðst svá gera skyldu. — Ríða þeir nú upp 
á Möðruvöllu á laugardaginn; ok er þeir nálg- 

ast bæinn, gekk út húskarl einn ok inn aftr, 
ok sagði Guðmundi at menn riðu at bænum eigi 
allfáir. Guðmundr kvað þat enga nýlundu þar 
í Eyjafirði, þótt menn ríði þar um herað. „Nú 
er eitt til marks, hvárt þetta eru- hér heraðs- 
menn, at þessir menn munu ríða þar í hlið, sem 
þeir koma at, enn ef lengra eru at komnir, þá 
munu þeir ríða í þjóðhlið, ef nökkurir eru merk- 
ismenn í förinni“. Húskarl kom inn í annat 
sinn, ok sagði svá: „Eigi er til efs, at þessir 
menn ríða at grindhliði, ok riðr þar fyrir einn 
maðr í blári kápu“. Ok er þeir kvámu út, 
mælti Guðmundr: „Vera kann at þeir eigi 
hingat nökkut erendi Reykdælarnir eða nýtt (mun) 
um at vera norðr þar, er kappinn þeira er hér 
kominn Ófeigr“. | 

%. Guðmundr fagnar vel Ófeigi ok þeim fé- 

lögum hans, ok býðr þeim þar at vera svá 
lengi sem þeir vildi. Ófeigr kvað þá þat þiggja - 
mundu — „enn vandhæfi mun þér þykkja á 
vera at láta geyma hesta várra, því at þeir eru 

“allir graðir, ok má engi við annan eiga; enn 
vér erum at þeim vandir mjök, því at þetta 
-eru stóðhestar várir töðu-aldir“. Guðmundr 
kvaðst ætla, at húskörlum mundi eigi vel hlýða 
-at geyma eigi svá hésta, at dygði allvel, ok 
sagði endast mundu hús á Möðruvöllum — „því 
-at heldr skal leysa út nautin ór fjósinu, ok búa 
þar um hestana“. Þeir Ófeigr sátu þar fram 
"um páska. Enn fjórða dag páska, er Ófeigr 
"var upp risinn, kom at honum einn förunautr 
hans ok spurði: „Hversu lengi ætlar þú at 
vér skulum hér sitja“? Ófeigr svarar: „Fram 
um páskaviku“. Sjá svarar: „Þat kemr lítt 
"við — því at nú var farit at kaupa bæði hey 
ok mat“. Ófeigr mælti: „Sitjum nú sem fast- 
ast, ok vilda ek gjarna at þú segðir satt“. 

Mánadaginn eftir páskaviku bjoggust þeir í 
braut; enn Guðmundr bað þá enn sitja lengr 
"ok skemta sér — „ok er enn mart vantalat“. 
Úfeigr kveðst nú mundu ríða. Guðmundr lét 
-taka hest sinn, ok ríðr á veg með þeim. Þeir 
koma at stakkgarði einum. Guðmundr mælti: 
„Hér munu vér af baki stíga ok æja; eigi vil 
ek at Einarr bróðir minn eigi at hlæja at þvi 
í kveld, at hestar yðrir sé svangir“. Ok svá 
gera þeir. Guðmundr mælti: „Þú hefir verit 
með oss, Ófeigr, um hríð, ok vitu vér eigi er- 
endi þitt — nú vildu vér vita hver þau væri“. 
feigr svarar: „Þat er vel, at þú hefir at spurt, 

Guðmundr, ok beið ek þess at — enn þat er 
erendi mitt, at færa þér heim sanninn, því at 
þeim norðr þar þykkir þú hafa of lítinn áðr. 
Nú veiztu at þat er vandi þinn, at fara á hendr 
þingmönnum þínum norðr um sveitir á várit 
með þrjá tigu manna, ok setjast at eins bónda 
sjau nætr. Nú er þat lítil vægð við þá, sem 
lítil fé eigu ok eigi hafa betr enn skipat til 
búa sinna á haustit; ok verðr þeim slíkt mikil 
yfirskipan. Nú höfum vér eigi svá lengi hér 
verit, ok þótti mér sem þú þyrftir bæði at 
kaupa hey ok mat — ok áttir alt nógt ok ert 
höfðingi yfir mönnum. Ek hygg, at þú værir 
aldri minni höfðingi, þóttu færir til vina við 
tíunda mann; myndi allir því kunna vel“. Guð- 
mundr mælti: „Þetta er harðla vel talat, sem 
ván er at þér; er þat ok mest ván, at ek hafi 
þetta gert; enn athuga er vert, at þú munir 
vera Í móti mér, er mín sæmd liggr við — ok 
er þat víst“. Ófeigr mælti: „Eigi varði mik 
slíkra orða at þér, ok eigi hefir mér þat í huga 
verit hér til“ Varð Ófeigr fár við þetta, ok 
varð eigi mart um kveðjur með þeim Ófeigi ok 
Guðmundi at skilnaði; ok þótti Guðmundi hvárgi 
betr sannrinn, enn Ófeigi þótti um grununina 
Guðmundar. -- Skildu þeir við þetta, ok reið 
Ófeigr til Þverár um kveldit; tók Einarr við 
þeim ágæta vel, ok sagði Ófeigr honum alt tal 
þeira Guðmundar. Þá mælti Einarr: „Mann- 


! leg er orðin ferð þín; enn eigi veit ek hversu 

yðr ferr Reykdælum — enn eftir ganga oss 
Eyfirðingum spár Guðmundar bróður míns“. 
Um morguninn eftir ríðr Ófeigr norðr ok heim. 

Enn um várit fór Guðmundr heiman norðr 


' með tíunda mann, ok sat þar nú tvær nætr, er 


- fyrr sat hann sjau. Hann gisti at Ófeigs í 


í Skörðum, ok var þar tekit við honum forkunn- 


- ar vel; sat hann þar viku. Enn at skilnaði 
“ gaf Ófeigr honum tvá oxa rauða, sjau vetra 


gamla, ok váru þat enir beztu gripir. Guð- 


“ mundr mælti: „Þetta er vel gefit, enn ek á aðra 
tvá oxa alsvarta, er at engu eru verri — ok 
- vil ek gefa þér hváratveggju til þess at þú 
leggir eigi í móti mér, þá er mín sæmd liggr 
- við“. Ófeigr mælti: „Þiggja máttu gjöfina af 
- því, at eigi fylgir undirhyggja við þik“. Guð- 


mundr kveðst eigi vita, hvat bætast mundi í 


- því, þó at hann þægi eigi. Síðan fór hann, ok 


- þótti Ófeigr mjök hafa vaxit af þessum viðskift- 
um þeira Guðmundar. 


8. Þorkell hét maðr, er bjó á Mýri; hann 


" var góðr bóndi. Brandr hét son hans; hann 
- var mikill maðr ok sterkr, ok var kallaðr vöðu- 


Brandr. Hann var maðr ódæll ok illr viðr- 
eignar, ok heldr óvæginn, svá at trautt mátti 


- faðir hans halda vinnuhjón fyrir honum. 


Eitt sumar kom skip af hafi norðr við Tjörnes. 


' Þat áttu þrænzkir menn; hét annarr Þórðr enn 

annarr Sigurðr. — Þat var þá siðr, at hásetar 
vistuðust fyrr enn stýrimenn. — Einn dag reið 
vöðu-Brandr til skips, ok fann stýrimenn. Þeir 
spurðu, hvat manna hann væri; hann kvaðst 
vera bóndason. Þeir spurðu, ef faðir hans 
myndi vilja taka við vistarmönnum; enn hanu 
kvað þar eigi útlendra manna vist — „er þar 
fáment ok dauflegt, enn þó er annarr meiri 
annmarki á“. Þeir spyrja, hverr sá væri. 
Hann svarar: „Sá, at engi má við mik skapi 
koma“. Þeir kváðust á þat mundu hætta. 
Brandr svarar: „Þá mun ek þetta mál tala 
við föður minn“. Hann riðr heim, ok segir 
töður sínum, at hann hefir tekit við stýrimönn- 
um. Þorkell kvað þat vera hættu-ráð — „enn 
vel þætti mér, ef þér yrði sæmd at“. Enn 
hann kvað föður sinn einan ráða skyldu — 
„enn betra þætti mér, at vit hefðim eigi svikit 
þá“. Þorkell bað hann fyrir ráða — „enn þó 
kemr mest til þín“. Síðan fór hann til móts 
við austmennina, ok sagði, at þeim væri kostr 
vistarinnar; þeir kváðust þat þiggja mundu, ok 
fara þeir heim með honum. Þat töluðu margir 
menn, at þeim hefði kynlega um sétst. Síðan 
var heim borinn varningr þeira stýrimanna, ok 
reið Brandr með hann norðr til Fnjóskadals, ok 
seldi hann þar. Þat töluðu þar margir menn, 
at Brandr myndi enn hafa vana þann, at hann : 
myndi illa við þá lúka, sem við alla aðra; enn 

stýrimenn gáfu at því engan gaum, hvat sem 
hverr talaði. — Brandr fór alt til Eyjafjarðar 
með varninginn, áðr enn hann gat selt allan. 
Eigi gat hann um fyrir stýrimönnum, hvar hann 
hafði selt varning þeira, þá er hann kom heim. 
— Enn um várit fór hann at heimta saman fé 
austmanna, ok sýndist éngum at halda fyrir 
honum réttri skuld; ok heimti hann hverja al- 
m, þá er hann átti at heimta. Enn er hann 
kom heim, sýndi hann stýrimönnum, ok virtist 
þeim vel, ok báðu hann sjálfan kjósa sér laun 
fyrir, enn hann kvaðst vildu fara utan með 
þeim. Þeir sögðu þat til reiðu skyldu, ok báðu 
hann vera skapvaran — „eða hvat er til farar- 
efna“? Hann kvað þat mjök undir föður sín- 
um vera. Þeir tóku nú tal við Þorkel; hann 
kvaðst hyggja, at þeir myndi vera góðir dreng- 
ir — „ok mun ek láta til við þik fimtán hund- 
mð, ok er mér þó grunrá, at ykkr kosti meira, 
ef þit vilið honum nökkura ásjá veita“. Þeir 
kváðust á þat hætta mundu. — Fóru þeir nú 
tan um sumarit, ok líkar þeim vel við Brand, 
þvi at hann var bæði knár ok liðvaskr. Þeir 
váru úti lengi, ok kvámu at norðr við Þránd- 
heim; buðu þeir bræðr Brandi til sín; ok þat 
þiggr hann. Þar áttu menn gleði saman, ok 
var þar fjölmenni mikit; þeir bræðr buðu Brandi 
með sér at vera, enn sögðu vant at vera Í stór- 
um samdrykkjum. Hann kvaðst eigi mundu 

leita á aðra fyrri — „enn eigi veit ek hversu 
mér bregðr við, ef aðrir leita á mik“. Þeir 


kvámu til þess manns, er Hárekr hét; hann 


var ættstórr ok mjök áleitinn, ok hafði sveit 
manna um sik við sitt skaplyndi. Enn er hann 
sá Íslending, tók hann til ok spottaði hann á 
marga vegu. Nú fór svá fram um hríð, at 
þeir ortust á vísur, ok varð Brandr hlutdrjúg- 
ari, ok fekk Hárekr ór verra. Hárekr kvað 
Brand eigi hafa beðit sik bygðarleyfis, enn fylk- 
ismenn sögðu, at þeir bræðr ætti heimila sveit- 
arvist þeim sem þeir vildi. Hárekr var enn 
mesti vígamaðr, ok bætti engan mann fé. 


Einn dag gekk Hárekr fyrir Brand með. 
horn mikit, ok bað hann drekka til hálfs við 
sik. Enn Brandr kvaðst eigi drekka til móts 
við hann — „hefi ek vit eigi of mikit, þótt ek 


drekki þat eigi frá mér, sem ek hefi áðr; muntu 
ok þurfa vit þitt alt, at því er mér lízt á þik“. 
Hárekr drekkr af til hálfs, ok bauð Brandi at 
drekka hálft; enn hann vildi eigi við taka. 
Hárekr kvað hann skyldu verða at þjóna hon- 


um, ok lýstr horninu í höfuð honum; enn drykkr- * 
inn slæst niðr á Brand. Síðan gekk Hárekr 


til rúms síns, ok slær nú til spotts við Brand. 
Enn Brandr gerði sik eigi óðan, ok sló í gaman. 


Hárekr kvað honum svá við þetta verða, sem 


hann hefði oft barðr verit. — Enn um morg- 


uninn, er menn váru komnir í sæti, gekk Brandr 

- fyrir Hárek ok keyrði öx í höfuð honum, ok 


vá hann. Nú spretta upp hvárirtveggju, ok 
varð þröng mikil. Þeir bræðr gátu Brandi í 
brott skotit, ok buðu boð fyrir hann frændum 
Háreks. Enn með því at hann var óvinsæll, 
þá tóku þeir fébætr; gekk þá upp fé þat alt, 
er Brandr hafði haft af Íslandi, ok meira annat. 
Síðan spurðu þeir bræðr, hvat Brandr vildi ráða 
sinna; hann kvaðst vilja fara til Íslands,. þótt 
nú væri eigi sýn fararefni. Sigurðr kvaðst eigi 
við fleirum mönnum tekit hafa af Íslandi enn 
svá, at hann skyldi hafa penninga slíka, sem 
hann hefði til hans haft — „ok eru hér nú 
fimtán hundruð þín, ok varit í norrænan eyri“. 
Síðan fylgdu þeir bræðr honum til skips, ok 
skildu eigi við hann fyrr enn hann lét í haf; 
þakkaði Brandr þeim sína liðveizlu, ok skild- 
ust vinir. Skipi því byrjaði lítt, ok tóku þeir 
Reyðarfjörð at áliðnu sumri. Snemma tók at 
hansta, ok gerði færðir þungar sökum snjóva. 

9. Þorkell Geitisson bjó þá í Krossavík í 
Vápnafirði. Þá var á vist með honum sá maðr, 
er Einarr hét; hann var reykdælskr. Enn er 
hann frétti, at vöðu-Brandr var út kominn, þá 
bjó.hann sik. Þorkell spurði, hvárt hann ætl- 
aði. Hann kvaðst á braut ætla — „því at ek 
hefi spurt, at vöðu-Brandr er út kominn; enn 
ek veit risnu þína, at þú munt taka við hon- 
um — enn til hans má engi maðr sæma“. 

Þorkell svarar: „Snemt er þér at kvíða við 
honum; enn ef hann kemr hér niðr, skal ek sjá 
ráð fyrir þér, ef þér er eigi við vært. Enn ef 
þat er, at Brandr er hér ok leitar hann eigi á 
þik, þá er þér marglæti at bregða vist þinni“. 
Hann lét nú setjast. Fám nóttum síðar kom 
vöðu-Brandr í Krossavík, ok var þar vel við 
honum tekit. Enn er hann hafði verit þar þrjár 
nætr, þá talar hann við Þorkel bónda, ok sagði 
at hann vildi at hann tæki við honum um vetr- 
inn. Þorkell svarar: „Gera mun ek þér kost 
á því. Þú ert ódæll ok óeirinn — nú vil ek 
taka við lögheimili þínu, því at mér þykkir 
þat óvandast, enn þú skalt fá varning þinn í 
mitt vald, hvat sem at borði kann bresta“. 
„Þenna kost vil ek“, kvað Brandr, „því at 
mér er leitt at rekast í ófærðum, enn ilt til 
heyja“. | 

Enn fyrsta hálfan mánuð, er Brandr var í 
Krossavík, var hann svá fylgisamr Þorkatli, at 
hann gekk út ok inn með honum, hvert sem 
hann fór; enn annan hálfan mánuð brá nökkut 
hætti hans; þá var hann eftir í stofu á kveld-. 
um, er Þorkell gekk at sofa, ok hefir frammi 
margskonar ertingar; ok þat hafa menn sagt, 
at hann hafi fyrstr fundit Syrpuþingslög. Menn 
kómu víða af bæjum, ok gerðist þar af þyss 
mikill. Þorkell sat at drykkju við annan mann. 
Nú er getit um fyrir Þorkatli, at konum þykki 

ríkt bornir kviðirnir, er þær kómu eigi fram 
búsýslu, ok eigi réði þær ferðum sínum sjálfar. 
Þorkell heimtir nú Brand á tal við sik, ok 
mælti: „Eigi hefi ek hlutsamr verit um hagi 
þína ok háttu hér til, enn þat kemr fyrir mik, 
at konur ráði varla ferðum sínum fyrir þér ok 
sveitungum þínum, enn þér hæfir þat varla. 
Er hér því líkast sem nýr höfðingi sé kominn 
Í sveit, ok gangi menn af hendi þeim sem áðr 
er fyrir; ek geng fram við annan mann, enn 
þú ert eftir við alla sveitina — ok nú vil ek 
at láta gera“. Brandr kvað betr mundu á ráð- 


| ast. Ok um kveldit fór Brandr til rekkju; enn 


þingmenn kómu at vanda sínum, ok mátti þá 
eigi þingit heyja, er formaðrinn var engi; var 


{ þá farit eftir honum, ok fór hanu eigi at heldr. 
| Þá kómu þingmenn annan aftan, ok fór enn 


sm fyrr; tók þá af kvámur manna, enn Brandi 


kom aldri orð frá munni á hálfum mánuði. Þá 
| mælti Þorkell til Brands: „Örskiftamaðr ertu 
;| mikill, Brandr; nú tak þú aftr gleði þína hæfi- 
| lega“. Hann kvaðst eigi kunna ok eigi vita, 
| hvernig hann skyldi með fara, er engan veg 


líkaði — „ok er engum manni hjá þér vært, 


| ok skal ek í brott fara“. Þorkell mælti: „Þú 
| ert minn heimamaðr, ok þat þykki mér þú gera 


mér til svívirðingar, er þú hleypr á brott ór 


vist þinni“. Brandr reið nú á braut eigi at 
| síðr vestr til föður síns. Þar tókust upp leikar. 

Þorbjörn var þar knástr maðr frá Reykjum. 
Þeir lékust við Brandr; báðu menn þá at Þor- 
björn skyldi leika af öllu afli, ok sýna þat at 
hann var sterkr. Hann kvað þat vel mundu 
mega. Ok einn dag er leikr var keyrði Þor- 
björn niðr Brand fall mikit; ok leikr nú eftir 
megni, ok hafði Brandr eigi við; líkaði honum 
nú illa. Ok at skilnaði veitti Brandr honum 
mikinn áverka. Þar var þröng mikil; þar var 
kominn Ófeigr ór Skörðum. Brándr ferr nú 
heim til föður síns, ok segir honum hvar komit 
var. Þorkell svarar: „Þú hefir stýrt oss í 
mikit vandræði, ok var þat mjök ófyrirsynju, 
er þú fórt í brott frá Þorkatli; nú er þat mitt 
ráð, at þú farir aftr á hans fund“. Brandr 
kveðst þess ófúss vera, ok þó fór hann austr, ; 
ok segir Þorkatli þessi tíðendi. Enn hann kvað 
betra, at hann hefði kyrr verit — „enn þó mun 
ek við þér taka, því at ek man eigi, at ek hafi 
heimamann minn fyrir róða látit“. 

10. Síðan fór Þorkell á fund Guðmundar ! 
ens ríka ok bauð fé fyrir manninn — „ok vil í 
ek at þú gerir sjálfr um“. Guðmundr kvaðst 
eigi vilja taka fé fyrir sekjan óeirðarmann, er ; 
hlaupa vill í höfuð saklausum mönnum — „ok 
er landhreinsun at slíkir menn sé af ráðnir at: 
lögum“. Fekk Þorkell ekki af. Enn Guð, 
mundr fór norðr í Reykjahverfi, ok tók mál af 
Þorbirni, ok bjó til várþings. Enn Þorkell fór 


" anstr í Álftafjörð nökkuru síðar á fund Þor- 

steins Síðu-Hallssonar, vinar síns, ok tók hann 
vel við honum. Þorkell mælti: „Svá hefir 
borit til í vetr, at Brandr, mikill ónytjungr, 


| hefir unnit á einum bónda, enn hann er nú 


heimamaðr minn. Enn Guðmundr enn ríki hefir 
búit mál til Vöðlaþings; enn vera kann at hann 
hafi eigi þat hugat, at hann er eigi þar í fjórð- 


| ungi, ok hefi ek handsalat honum löggrið, ok 


kemr mér í hug, at oss muni veita mál til laga; 
ok vilda ek þitt .liðsinni þiggja ok sækja til 
þings ok verja málit með kappi fyrir Guð- 


| mundi, ef hann skal þó eigi fébótum fyrir koma 
4 — enn reyna skal, hvárt ek sé annarrar hand- 
| ar maðr hans, sem hann svaraði Bjarna brodd- 
„| Hélgasyni frænda mínum um sumarit á alþingi“. 


Þorsteinn kvaðst sjá, at vör var í málinu, 
— „enn þó mun þá þykkja með kappi at gengit, 


ok fara mun ek með þér“. 


Um sumarit búast þeir austan með sex tigu 
manna hvárir, ok ríða til Jökulsár. — Enn þá 
váru góð vöð víða á ánni. — Þá mælti Þor- 


 kell: „Nú munu vér skifta liði váru; skal 
| Þorsteinn ok vér fimm saman fara almannaveg 


vestr til þings, enn flokkrinn allr annarr skal 
ríða fyrir ofan Mývatn til Króksdals ok Bleiks- 


| Mýrardals, ok fyrir neðan heiði“ — Ok var 
| bar víða skógi vaxit. — Ok ríða þeir ofan eftir 
-| Fnjóskadal; enn þeir Þorkell fóru á Akreyri, 

því at þeir höfðu tjöld samlit við skóga; þeir 
finnast þar sem ákveðit var; varð ok engi maðr 
varr við ferð þeira. Þeir Þorkell ok Þorsteinn 
skyldu ríða á þing drottinsdaginn og þeir fimm 
samán. Þorkell bað menn sína skynja, ef hann 
þyrfti liðs við; kvaðst hann þá mundu ganga á 
hól þann, er var á milli þings ok þeira — „ok 
mun ek þá hafa í hendi handöxi mína ena 
reknu ok veifa henni yfir höfuð mér“. Síðan 
ríða þeir á þingit til búðar Ófeigs Járngerðar- 
sonar, fimm saman; hann bauð þeim þar búðar- 
"vist. Maðr kom inn í búð Guðmundar ens ríka. 
„Furðu fámennir ríða þeir Þorkell á þingit“, 
segir sá. „Hversu þá“? segir Guðmundr. „Þeir 
váru með fimta mann“, segir hann. Guðmundr 
kvað marga menn ríða mundu með meira flokki 
á völlinn, ef þeir ætlaði at eyða málum fyrir 
honum — „enn þat kemr mér í hug, at van 
hugat mun í máli váru; þeir Þorkell munu 
kalla hann sinn heimamann, enn þó er ólíklegt, 
at Þorkell eyði málum fyrir oss við fimta mann; 
enn Vera má, at hann búi um brögð við oss 
nökkur, ok hafi þeir fleiri saman verit“. Sendir 
hann þá menn þegar at spyrja at gistingarstöð- 
um þeira, ok kann engi þat at segja, þar sem 
þeir hafa gist, at þeir hafi fleiri saman vert 
enn fimm. Þá mælti Guðmundr: „Vera kann 
at þá megi hlýða, ef þeir hafa eigi fleiri aust- 

an riðit; ok munu vér þá eigi senda eftir fleira 
liði at þeim, og ganga mál þessi sem auðnar“. 
11. Guðmundr enn ríki sækir nú málit í 
Norðlendingadóm, ok setr dóminn ok býðr til 
varnar. Þá mælti Þorkell Geitisson: „Þat 
vilda ek, Guðmundr, at þú tækir sættir ok sjálf- 
dæmi, sakalaust“. Guðmundr svarar: „Þat 
munda ek þiggja, ef þú ættir eftir dugandi 
mann at bjóða; enn nú nenni ck eigi um van- 
mennu þá, er ek hefi þó starfa fyrir haft“. Þá 
mælti Þorkell ok nefndi sér vátta, ok setti 
þeim lýritti, ok fyrirbauð þeim at dæma. Enn 
Guðmundr kveðr hann nú með kappi at ganga 
at verja, ok segir hann skulu þar engum sín- 
um málum fram koma. Þá mælti Þorkell: 
„Enn munu vér þetta handsala fyrir manninn, 
cf þú vill sjálfdæmi taka“. Guðmundr kvaðst 
mundu sækja manninn í þeira sveit, ef þeir 
vildi eyða þar málum fyrir honum —- „ok skal 
at vísu maðrinn sekr verða“. Þá gekk Þor- 
kell upp á hólinn ok brá upp öxi sinni; dynja 
þeir þá fram á þingit, ok hleypa upp dóminuni; 
ok kom þetta á alla óvara. Ok nefndi Guð- 
'mundr sér vátta, ok stefndi Þorkatli um þings- 
afglöpun, enn Þorkell stefndi Guðmundi um 
rangan mála-tilbúnað, ok stefndu báðir til al- 
þingis um sumarit, ok fjölmentu mjök. Var 
þar Bjarni brodd-Helgason, ok hafði hann mik- 
inn flokk; ok vissu menn eigi, hvar hann myndi 


r 

at snúa um liðveizlu. Þorkell ok Þorsteinn 
váru fjölmennir, enn þó var Guðmundr miklu 
fjölmennari. Þorkell átti búð uppi við Fanga- 
brekku. Var nú leitat um sættir, ok var fast 
fyrir. | 

Einn dag snemma gekk Þorsteinn Síðu- 
Hallsson til búðar Ófeigs Járngerðarsonar, ok“ 
talar við hann. Þorsteinn spyrr: „Hversu 
segir þér hugr um sættir manna“? Ófeigr kvað 
sér þungt um segja ok þunglega áhorfast. Þor- 
steinn mælti: „Þat vil ek þér kunnigt gera, 
þar sem þér eruð vin hvárratveggjn, at hér. 
munu vandræði áðr af gerast, ef eigi er sæzt“ 
á málit. Þeir ætla at bjóða Guðmundi einvígi, 
ok vill hann heldr hafa bana, enn svívirðing of 
mikla. Nú væri þat ráðlegra, at menn leiti um 
sættir, ok hættum á við Einar bróður hans, at, 
hann eigi þar í hlut þann er vér eigum allir; 
hefir Þorkell þat mjök við orð, at biðja Jór- 
unnar, dóttur Einars at Þverá. Nú vil ek at 
vit hittum Einar“. Ófeigr svarar: „Vel þykki. 
mér þeira mála leitanda við Einar, enn hin 
mála-leitan sýnist mér óvitrleg“. Síðan hitta 
þeir Fínar, ok ganga nú á tal allir saman. Ó- 
Íeigr mælti: „Svá er sem þú veizt, Einarr 
bóndi, at hér horfir til stórra vandræða með 
mönnum, og eigu þeir menn í hlut, er vitmenni 
eru báðir ok þó kappsfullir; enn vér erum 
beggja vinir, ok skyldir til at ganga vel á 


há 

milli — þá vill Þorsteinn hafa þat mál uppi 
- við þik, að biðja til handa Þorkatli Geitissyni 


Jórunnar dóttur þinnar“. Einarr kvað þessa 


, vel leitat — „enn þó mun Guðmundr hér mestu 


um ráða, þá er vér finnum hann“. Þeir kváð- 
ust ætla, at hann mundi vera réttr lögráðandi 


fyrir dóttur sinni, þó at eigi væri Guðmundr 


-—— 


„at fundinn; máttu á þat líta, at Guðmundr 


heldr þér lengstum lítt til metnaðar eða virð- 
mgar“. Einarr mælti: „Er Þorkell eigi félít- 
ll? enn dóttir mín hefir mikit fé“. Ófeigr svar- 
ar: „„Hverr er stórlyndari enn Þorkell, því at 
hann geldr fé fyrir menn á þingum, eða hvers 
þeira bú stendr með meira blóma? hvat er þá 
undir um penninginn, er hvárki verðr honum 
sjald at né öðrum — ok sitr hann yfir virðingu 
allra Austfirðinga“. „Allvelernú flutt, Ófeigr, 
enda hefir Guðmundr góðs spáð Jórunni dóttur 
minni, ok ganga jafnan eftir spár hans — ok 
má nú ok vel tala um þetta mál, ef sýnist, ok 
vili Þorkell hingat ganga“. Þorsteinn kvað þat 
gi mundu at bila. 

12. Nú gekk Þorsteinn þegar til búðar Þor- 
xels; enn hann heilsar honum vel, ok spurði 
hvat hann árnar. Þorsteinn svarar: „Eigi veit 
ek nú at hverju verða vill, enn konu hefi ek 


| óeðit í morgun til handa þér“. Þorkell mælti: 

| -Mikit er um liðveizlu þína, er þú gerir þat 

| ekki síðr, er ék býð þér um eigi; hver er sjá 
8 

kona“? Þorsteinn svarar: „Sjá mær heitir 
Jórunn, ok er dóttir Einars frá Þverá“. Þor- 
kell mælti: „Þá mey vilda ék ok helzt eiga á 
Íslandi“. Þorsteinn mælti: „Þá er nú ráð at 
ganga til festarmálanna“. 

Síðan finnast þeir Einarr, ok tala nú um 
málit; ok urðu á alt sáttir, ok ákveðin brull- 
aups-stefna. Síðan fóru festar fram; skyldi 
brullaup vera at Þverá hálfum mánuði eftir 
þing. Siðan gekk Þorsteinn þar nær, sem 
Guðmundr enn ríki var, ok þótti honum vel at 
tal þeira bæri saman; ok svá varð. Guðmundr 
mælti:  „Göngult verðr þér, Þorsteinn, um 
þingit, ok munu þér mikit afreka“. Þorsteinn 
svarar: „Eigi síðr mun þér þat þykkja, ef þú 
veizt gerla“. Guðmundr spyrr: „Hvat er nýrra 
tiðenda“? Þorsteinn svarar: „Smá ein tíðendi 
hefi ek at segja, enn þó þat helzt, at Þorkell 
Greitisson festi sér konu“. Guðmundr svarar: 
„Sú kona er vel gefin, er honum er, því at hann 
er enn mesti hreystimaðr, þótt nú sé með okkr 
fátt — eða hver er sú kona“? Þorsteinn svar- 
ar: „Jórunn bróðurdóttir þín“. Guðmundr 
mælti: „Eigi var Einari þat í hug áðan, er 
vit skildum“. Þorsteinn mælti: „Nú rétt gekk 
ek frá festarmálunum, ok var ek váttrinn ok 
Ófeigr Járngerðarson“. Guðmundr mælti: „Satt 
muntu segja, ok þar mun hugrinn minn mest 
hafa fyrir borizt — enn þessu mun mest hafa 

ráðit Ófeigr Járngerðarson“. Síðan var um 
sættir leitat, ok gekk nú mest at Einarr okÓ-. 
I Járngerðarson. Þá mælti Guðmundr: 
„Nú er þat fram komit, Ófeigr, er ek spáða 
ér um várit, at mín virðing mundi hallast af 
, þínu tilstilli“. Ófeigr svarar: „Eigi hefi ek 
hallat virðingu þinni at heldr, þó at ek hafi 
, fengit þér mága betri ok fleiri enn áðr“. Þor- 
í kell mælti: „Enn vil ek bjóða þér, Guðmundr, 
at þau en sömu boð haldist, er þú gerir um 
' sjálfr fyrir áverkann; enn ek geri fyrir mála- 
 tilbúnaðinn, er ek hefi haft við þik“. Guðmundr 
á nú, át sér gerði eigi annat, ok tók þetta 
boð; ok gerði svá at báðum hugnaði vel; enn 
þó eldi hér lengi af með þeim bræðrum, enn 
Þorkell sat yfir sæmdinni allri. — Ok einn dag 
á þinginu fundust þeir Guðmundr enn ríki ok 
Bjarni brodd-Helgason. Þá mælti Bjarni: „Svá 
' sýnist mér, Guðmundr, sem þú hafir þurft báð- 
ar hendr við Þorkel frænda minn, ok hafi þó 
ekki af veitt um; ok man ek enn þat, Guð- 
' mundr, er ek bað þik at þú skyldir sætta okkr 
| Þorkel, ok svaraði engi ódrengilegar enn þú, 
"ok sagðir hann eigi vera mundu meira enn 
'annarrar handar mann gilds manns, ok kvað 
hann hafa hálfþynnu eina í hendi, enn mik 
höggspjót gilt á hávu skafti. Enn em ek nú 
minni höfðingi enn þú, ok sýnist mér sem 


8* 

hann muni eigi þar lengi gengit hafa skafta- 
muninn“. 

Síðan fóru menn af þingi, ok var brullaup 
at Þverá; ok gaf Þorkell upp Guðmundi mál 
þat, er hann hafði rangt til búit, er hann sótti 
í Norðlendinga-fjórðung, þá er hann átti í Aust- 
firðingadóm að sækja. Síðan fór Þorkell heim 
með konu sína, ok þótti hann mjök vaxit hafa 
af þegsi ferð. Enn Jórunn var enn mesti kven- 
skörungr, sem ætt hennar var til. Hon kom 
ok því til leiðar, sem engi hafði áðr komit, at 
þeir sættust frændrnir, Þorkell Geitisson ok 
Bjarni brodd-Helgason, ok heldu þá sætt vel ok 
drengilega síðan. Þorkell bjó í Krossavík til 
elli, ok þótti ávalt enn mesti garpr, þar sem 
hann kemr við sögur. — Vöðu-Brandr fór aust- 
an, ok bjó á föðurleifð sinni, ok samdist mikit 
ok þótti góðr bóndi; ok þóttist aldri full-launat 
geta Þorkatli Geitissyni sína liðveizlu ok góð- 
vilja. — Ok lýkr þar þessum þætti af vöðu- 
Brandi Þorkelssyni. 

13. Guðmundr enn ríki átti Þórlaugu, dóttur 
Atla ens ramma. Herdís hét móðir Þórlaugar, 
dóttir Þórðar frá Höfða. Þar óx upp sá maðr 
með Guðmundi, er Þorsteinn hét ok gerðist 
verkstjóri, ekki var hann stórrar ættar, enn 
mannaðist vel. — Þá bjó Þórir Helga son, Val- 
þjófs sonar, Helga sonar ens magra, at Lauga- 
landi í Hörgárdal. Hann var goðorðsmaðr ok 

“ garpr mikill. Geirlaug hét kona hans; hon var 
skörungr mikill ok vel ment. Einarr bjó þá at 
- Þverá, spekingr mikill ok vinr Þóris Helga- 
sonar. Þeir veittust at öllum málum. Fátt 
- var með þeim bræðrum, Einari ok Guðmundi, 
- því at Guðmundr sat mjök yfir metorðum manna 
- morðr þar. Þorkell hákr, son Þorgeirs lögsögu- 
manns, bjó þá at Öxará í Ljósavatnsskarði. 
"Hann var einlyndr ok hetja mikil; hann hafði 
fátt hjóna, ok átti þó sökótt. Brúni hét maðr, 
er bjó í Gnúpufelli. Eilífr hét bróðir hans, ok 
var kallaðr skyti, mikill ok vaskr maðr. Þeir 
höfðu goðorð, ok váru komnir frá Helga cnum 
' magra. — Þat er frá sagt, at Þorsteinn kom 
at máli við Guðmund, ok mælti: „Svá er mál 
' með vexti, at ek hefi hér upp sezt at þér ok 
 tekit hér þrifnað — nú vilda ek leita mér 
kvánfangs ok hafa þar til yðvart liðsinni“. 
Guðmundr mælti: „Þú munt þétta áðr hugsat 
hafa, hvar niðr skal koma, enn heimil munu 
þar til vár orð“. Hann svarar: „Rétt getr 
þú; hugfest hefi ek þetta. Kona heitir Guðrún, 
' ok er frændkona bóndans at Bægisá, ok er þar 
- Matselja fyrir búi; hennar vilda ek at þú bæð- 
"ir mér til handa; þín orð munu þar meira met- 
„in fá, enn mín mörg“. Guðmundr svarar: „Ek 
kalla þat jafnlegt ok vel leitat, enn lítit er 
' Mér um at fara í sveit Þóris Helgasonar, ok at 
, hann eigi meira afla enn ek. Enn er hesta- 

þing er á Oddeyri í Hörgárdal, þá mun ek 
vekja til, enn gera eigi at því ferðir mínar ein- 
virðulega“. — Síðan var hestaþingit, ok kom 
þar mart manna. Þar kom ok Guðmundr, ok 
brá bónda þegar á eintal frá Bægisá ok mælti: 
„Þorsteinn heitir maðr, er upp hefir fæðst með 
oss, ok höfum vér hann at góðu reynt; hann 
vill mæla til ráðahags við Guðrúnu frændkonu 
þína; viljum vér flytja mál mannsins“. Bóndi 
svarar: „Allvel er maðrinn til fenginn at flytja 
hans mál, ok munu vér mikils meta þín orð“. 
Síðan hitti hann konuna, ok spurði, hversu henni 
var um gefit; enn hon bað hann gera sem hann 
vildi. Síðan er ákveðit um brullaups-stefnn, ok 
skal vera at Bægisá. Þorsteinn mælti þá: „Nú 
er ætlat, at ek muni fara til brullaups míns, | 
enn ek vil biðja þik til ferðar með mér, því at 
mér er mestr sómi at þér“. Hann svarar:| 
„Þétta em ek ófúss at veita þér, ok fær þú| 
ærna menn til þessa“. Þorsteinn svarar: „Meir | 
sæmd er at þér einum enn at mörgum öðrum, | 
ok mun dælt við mik þykkja, ef þú ert eigi í 
för“. Guðmundr mælti: „Ek mun ok fara | 
enn fyrir þykki mér“. | 

Guðmundr sat í öndvegi, enn Þórir Helga: | 
son gagnvert honum; enn konur sátu á palli. | 
Ljós brunnu björt, ok váru borð fram sett. | 
Brúðr sat á miðjan pall, ok Þórlaug á aðra | 
hönd, enn Geirlaug á aðra. Kona fór með vatn |. 

fyrir pallinn ok hafði dúk á öxl, ok fór fyrir 
' Geirlaugn, því at hon hafði verit með henni 
. enn fyrra vetrinn. Geirlaug tók tilorða: „Þú 
“ ferr með góðum vilja, enn eigi með nógum á- 
- Titum — færðu Þórlaugu fyrr vatnit; svá á at 
vera“. Hon gerði nú svá. Þórlaug drap við 
hendi öfugri, ok mælti: „„Bjóð eigi beinann, 
Geirlaug; því at sjá kona gerir rétt; eigi býr 
þat í mínu skapi, at mér leiki á þessu öfund; 
er sýnt, at önnur sé konan göfugri enn þú í 
- heraðinu“? sagði hon. Geirlaug mælti: „Greiðr 
er beininn, Þórlaug, enn hefir þú metnað til at 
vera mest metin, hefi ek engan hlut til jafns 
við þik, nema gjaforð“. Þórlaug svarar: „Víst 
hygg ek þik vel gefna — nú er þar komit fyr-. 
ir því at ek veit eigi aðra framar gifta enn 
mik“. Geirlaug svarar: „Þá værir þú vel 
gefin, ef þar væri einmælt um, at bóndi þinn 
væri vel hugaðr éða snjallr“. Þórlaug svarar: 
„Petta er illa mælt, ok muntu fyrst mæla“. 
Hon svarar: „Satt er þat, fyrir því at fleiri 
mæla; enn Þórkell hákr mælti fyrst ok Þórir 
bóndi minn, ok hverr maðr mælir þat, sá er 
tungn hrærir“. Þórlaug mælti: „Ber hingat 
vatnit, kona, ok hættum tali þessu“. Síðan 
hneig hon upp at þilinu ok mataðist ekki. Enn 
er menn váru at boðinu í fyrstu, þá hvildu 
hvárir sér, konur ok karlar; ok um morgininn 
risu menn upp ok fóru til kirkju; ok er at 

messum kom, sá Guðmundr at Þórlaug var eigi | 
í kvennaliðinu. Hann spurði konu eina, hverja | 
þat sætti; hon kvað hana hafa tekit sótt. Guð- 
mundr mælti: „Siti þér hér eftir, enn einn 
hverr gangi með mér“. Hann gekk at rúm 
inu. „Ertu sjúk, Þórlaug“? segir hann. Hoi 
kvað at ósýnt væri um heilsuna — „enn }ó 
vilda ek í brott í dag ok leggjast eigi hér. 
Guðmundr mælti: „Þetta er mér mikill skað, 
enn fúsari væra ek at kyrt væri, meðan bd 
þetta stæði“. Hon svarar: „Engi hlutr má mér 
í hald koma, ef ek em hér — ok hafi ek nökt- 
ut vel til þín gert, þá lát þú þetta eftir mér“. 
Guðmundr mælti: „Mikils krefr þú nú, hvát 
sem þér í brjósti býr“ —- ok gekk i brott. Oí 
er tíðum var lokit ok dagverði, þá mælti Guð- 
mundr: „Nú skal taka hesta vára, ok vil ek 
heim fara, því at Þórlaug er sjúk“. Þorsteinn 
brúðgumi mælti: „Ger eigi þat, Guðmundr, át 
þú farir heim þegar“. Hann svarar: „Bið þú 
nú eigi framar enn ek vil veita þér, því at þat 
mun éigi stoða“. Síðan ríða þan á brott, ok 
er þau koma í skógana hjá Laugalandi, þá veik 
Guðmundr hestinum aftr, ok mælti við þann 
mann, er fylgdi hesti Þórlaugar: „Ríð þú nú 
fyrr, enn ek mun fylgja Þórlaugu“. Ok svá 
var. Síðan mælti Guðmundr: „Við þik vil ek 
tala; ek sé at þú ert eigi sjúk, ok seg mér! 
hverju þat gegnir“. Hon svarar: „Ek mun; 

svá gera; enn sjaldan hefi ek þat mælt fyrir 
þér, er þér megi þat verr líka enn áðr; enn nú 
eru þau efni í, er ek má eigi leyna þik“. Síð- 
an sagði hon honum hvat þær höfðu talat, ok 
fjandmæli manna við hann. Guðmundr mælti: 
„Nú þætti mér ek betr ráðit hafa, ef vit hefðim 
hvergi farit, ok væri þá óhættara við orðum 
manna; enn af verðr at ráða nökkut ór hverju 
vandræði, ok heim munu vit fara; ok skaltu 
nú fyrst liggja viku, ok lát þér þá enn batna 
hógt; at jöfnu skal ek við þik tala, enn eigi 


; þykki mér þat ráðit, hvárt oss verðr þetta at 
“ engu“. — Þaðan riðu þau ok kómu heim, ok 
" fór sem Guðmundr gerði ráð fyrir. 


Síðan ríðr Guðmundr norðr í Reykjadal á 
fund Einars Konálssonar, fóstra síns ok ens 
bezta vinar. Einarr var spekingr mikill. Síðan 
mælti Guðmundr: „Svá er mál með vexti, at 
ek vil segja þér fjandmæli þau, er menn bafa 
í frammi við mik, Þorkell hákr ok Þórir Helga- 
son; Vissa ék eigi óvingan þeira til mín“. Ein- 
arr mælti: „„llla er slíkt gert við göfga menn; 
enn ek vil biðja þik, at þú hafir þrótt við, ok 
verði því meiri hefndin sem lengr er“. Guð- 


Í mundr svarar: „Eigi er þess at leita; hefna 
Á skal, hvárt sem þat verðr fyrr eða síðar“. Ein- 
É arr mælti: „Þá vil ék til hlutast með þér. Ek 
'B vil svá ráð setja, at þú takir sök hverja, er þú 
H fær, á hönd þingmörínum Þóris Helgasonar, ok 

mun þat fé brátt safnast“. Guðmundr þakkar 
honum þessi ráð ok fleiri önnur, ok ferr síðar 
á, brott. Líða nú eigi langar stundir, áðr Guð. 
mundr hendir sakar á þingmönnum. Þóris. 
Þórir hét maðr, ok var kallaðr akra-karl, 
ok var þingmaðr Þóris Helgasonar, auðigr ok 
eigi vinsæll, ok slægr í kaupum við menn. Skir 
kom í Eyjafjörð, ok átti sá maðr, er Helgi hét 
ok var Arnsteinsson, farmaðr mikill; ok var á- 
valt með Guðmundi, er hann var út hér, mikils 
virðr. Guðmundr reið til skips ok mælti: „Þat 
er mitt erendi, Helgi, at bjóða þér heim hvert 
sinn, er þú ert hér á Íslandi“. Hann svarar: 
„Þat mun ek þiggja, Guðmundr, ok kunna þér 
þökk fyrir“. Hann var með Guðmundi um 
vetrinn, ok fór með þeim vingjarnlega. Þeir 
akra-Þórir kómu til skips ok hitta Helga, ok 
kváðust vilja kaupa við hann. Helgi lét þat 
vel mega ok tók upp varning; ok váru þar 
mældir fyrir vararfeldir ok skilit, hversu þykk- 
röggvaðir vera skyldi. Helgi bjó skip sitt um 
várit. Enn er hann var albúinn, riðr hann á 
Möðruvöllu at hitta Guðmund. Síðan mælti 
hann við Guðmund: „Nú er hér á at líta vist- 
arlaunin, þó at minni sé, enn þú værir verðr“. 
Þat var skikkja, ok pell dregin yfir skinnin ok 
gullbönd á tuglum, ok var en mesta gersimi. 
Guðmundr mælti: „Haf þökk fyrir, ok hefi ek 
eigi betra grip þegit“. Ok skildust þeir góðir 

vinir. Síðan fór Helgi til skips, ok heldu þeir 


mjök til flýtis; ok var mjök borit á skip. Þórir 


hafði eigi ofan komit. Ok einn dag sjá þeir 


at maðr reið af landi ofan til skips; þat var 


akra-Þórir. Hann hitti Helga ok bað hann 
„ taka við gjaldinu; enn Helgi kastaði inn í tjaldit, 


ri a ri a 2 

“ því at honum var ant, ok leysti eigi til; ok 


kvað hann síð komit hafa. Þórir kvaðst fleira 
eiga at sýsla enn sjá upp á kaupmenn, ok fór 
í brott. Þeir drógu upp segl, ok fóru út til 
Hríseyjar; þá tók af vindinn; þeir lægðu þá 
seglit. Þá leysti Helgi baggann ok fann þar í 
feld; ok var illr ok margar raufar á honum. 
Þá mælti Helgi: „Þetta eru mikil svik, ok 
skal honum at illu verða“. Hann reri þaðan 
til lands, ok fekk sér hest ok reið á Möðru- 
völlu; hann kom þar snemma, ok heimti Guð- 
mund á tal við sík. Hann fagnaði honum vel 
— „eða hvat er tíðenda“? Hann lézt engi tíð- 
endi hafa — „enn orðit hefir í prettr nökkurr 
við oss“. Guðmundr mælti: „Hvat er í því“? 
Helgi segir, hversu farit hafði með þeim Þóri 
akra-karli — „énn ek vil at þú takir við mál- 
inu, því at ek vil sigla“. Guðmundr mælti: 
„Oft hefir þú mér hallkvæmr verit, enn eigi 
mun nú smæstu ráða, ok má mér þetta koma 
at miklu haldi“. Heimti Guðmundr til sín tvá 
menn, ok tók sök á hönd akra-Þóri; enn Guð- 

mundr gaf Helga góðar gjafar, ok skildust at 
, því. Ok fór Helgi utan ok byrjaði vel. 

14. Litlu síðar lét Guðmundr taka hest sinn, 
ok reið ofan til Þverár; enn menn váru eigi 
upp risnir, nema sauðamaðr. Hann kvaddi 
Guðmund ok spurði, hví hann riði einn saman; 
hann lét ýmsa vegu gegna — „eða hvárt er 
Einarr bróðir minn heima“? Sauðamaðr segir 
hann heima vera; hann gekk inn ok mælti: 
„Maðr er úti ok vill hitta þik“. Einarr mælti: 
„Hverr er hann“? Hinn mælti: „Guðmundr 
bróðir þinn“. Einarr mælti: „Hvat er manna 
með, honum“? „Hann er einn saman“, segir 
hann. Einarr mælti: „Þat er honum eigi oft 
títt at ríða sveinalausum, ok skil ek eigi þetta“. 
Hann gekk út ok heilsaði Guðmundi. Hann 
tók því vel, ok mælti: „„Setjumst vit niðr, 
bróðir, ok tölumst við. Enn svá er mál með 
vexti, at fátt hefir verit með okkr um frænd- 
semi, ok vilda ek því meir leita minnar sæmd- 
ar, enn gæta frændsemi minnar við þik; hefir 
þú trantt afla við mik, enn þú ert maðr vitrari; 
enn ef vit værim báðir at einu ok samhuga, þá 
ætla ek at fátt skyli við haldast. Nú vilda ek 
at betr væri enn fyrr, því at þú hefir þat 
gnægra, er mest þarf við; skal ek í millum 
leggja vinganar þinnar“. Síðan tók hann upp 
skikkju góða, ok gaf honum. Einarr svarar: 
„Petta er góðr gripr, ok ferr þetta nú annan 

eg enn líklegt væri; ok kalla ek mínu kaupi 
el keypt — ok allgóðr er meðalankinn“. 
Tökumst nú í hendr at guðs vitni“, segir Guð- 
1undr, „at vit veitumst at öllum málum, því 
t þat er maklegast“. Ok svá gerðu þeir. Síð- 
n reið Guðmundr í brott; enn Einarr skipaði 
auðamanni sínum, at hann skyldi snemma upp 
ísa hvern dag, ok fylgja sólu meðan hæst væri 
umars; ok þegar er út hallaði á kveldum, 
kyldi hann halda til stjörnu ok vera úti með 
ólsetrum — „ok skynja alla hluti þá, er þér 
era fyrir augu ok eyru; ok seg mér öll ný- 
læmi stór ok smá“. Einarr var sjálfr árvakr 
'k ósvefnugr, gekk út oft um nætr ok sá him- 
ntungl, ok hugði at vandlega, ok kunni þar á 
rott skyn. 

Þat var einn morgin, at sanðamaðr hafði út 
sengit; hann litaðist um, ok sá at reið tuttugu 
manna ofan með Eyjafjarðará hvatlega. Hann 
sekk inn til rúms Einars, ok sagði honum, hvat 
hann hafði sét. Hann stóð upp þegar ok gekk 
út; hugði at reið mannanna, ok starði á um 
hríð. Einarr var skygn ok heyrðr vel, ok glögg- 
þekkinn. Enn er sólin rann upp ok skein um 
heraðit, þá mælti Einarr: „Með skjöldu ríða 
þessir menn; mun þat annathvárt, at þeir eru 
utanheraðsmenn, er virðing er at, ok munu þeir 
hafa farit at sækja heim Guðmund bróður minn, 
þó at vér hafim þat eigi spurt, eða mun Gruð- 

mundr ríða þar sjálfr, ok þykki mér þat miklu Í 
líklegra; enn eigi mun örvænt hvert hann stefn- ' 
ir, eða hvert erendit mun vera; enn skamt mun 
til at vér munum þess vísir verða“. Einarr. 
bað at húskarlar skyldi gefa geymdir at, er. 
hann riði aftr — „ok látið hesta vára vera 
nær túni“.  Einarr gekk inn aftr til rekkju 
sinnar ok lagðist niðr. Enn um daginn um 
nónskeið riðu þeir Guðmundr aftr. Einarr reið 
á, móti bróður sínum, ok kvöddust þeir vel. Þá 
mælti Einarr: „Hvert hafi þér farið, eða hvat 
er at erendum“? Guðmundr svarar: „Ek reið 
út til Hörgárdals, ok stefnda ek mannníðingn- 
um akra-Þóri fyrir brotttöku fjár Helga Arn- 
steinssonar, ok hefir hann sök á hverjum manni 
ok vélar lengi haft; hefir hann saman dregit of 
fjár“ — ok segir honum innilega frá kaupinu, 
ok hvar þá var komit, er Helgi fór í brott — 
„vil ek nú, bróðir, hafa liðsinni þitt til þeira 
mála, svá sem vit höfum áðr mælt“. Einarr 
svarar fá, ok reið hann aftr at annarri stundu; 
ok váru góðar kveðjur með þeim at skilnaði. 
Þegar eftir stefnu þessa reið akra-Þórir á 
fund Þóris Helgasonar, ok segir honum hvat 
títt var, ok bað hann liðs — „því at ek em í 
þiugreið með þér“. Þórir svarar: „Leitt er at 
fást í með þér, enn veita mun ek þér“. Ok 
setti þá átölur við hann um þæfni sína ok rang- 
læti. Þórir mælti: „Ek mun gefa þér vin- 

afar, ef þú leggr hlut þinn við þetta“. — 
itlu síðar reið Þórir Helgason til Þverár á 
nd Einars, ok mælti: „Nú em ek hér kom- 
n at sækja lið þitt, Einarr, sem vit höfum 
ett“. Hann svarar: „Svá má vera; stiltir 
u vit nökkut; enn hitta má ek Guðmund ok 
ita um sættir, ok mun ek fara til þings, áðr 
im alls er fótum undan mér skotit; enn grunr 
* mér á, at hann vili eigi annat énn at fram 
iri sektir“. — Síðan reið hann á fund Guð- 
undar, ok kvöddust þeir vel. Síðan mælti 
únarr: „Þórir Helgason býðr gerð sína á 
essu máli, ok veit ek, bróðir, at þér mun 
ykkja mart til þess fundit, fyrst fastmæli okk- 
r ok frændsemi“. Guðmundr svarar: „Eigi 
nn ek þess Þóri, at fara sektalausan af þessu 
áli, ok ann ek eigi öðrum manni hér um at 
æma enn mér“. Kinarr mælti: „Þá mun enn 
elta til vandans, at þú muut engan meta nema 
ik einan í þessu máli, ok kann vera at skamt 
iki frá borði“. Guðmundr mælti: „Engi vár- 
unn þykki mér þér þat, at þú leggir hlut þinn 
ið mál okkur Þóris; er hann ok ekki bundinn 
vináttu við þik, enn hann er flestum mönn- 
m óþekkr, ok engi heraðsbót at honum“. Þá 
kildust þeir at svá búnu. — Enn er menn 
úmu á Vöðlaþing, var Guðmundr all-fjölmennr. 
ýrir Helgason var ok fjölmennr; enn Einarr 
ar eigi til þings kominn, ok var leitat um 

sættir. Enn Guðmundr kvað eigi þat þurfa at 
leita um sættir — „ok vil-ek eigi annat, enn 
Þórir sé gerr sekr“. ÁAkra-Þórir svarar: „Viltu 
at þit Þórir Helgason gerið um málit“? Guð 
mundr svarar: „Eigi ætla ek at vit verðim 
samdóma um málin, enn mér virðist þú mak- 
legr at láta þitt fyrir þung svik við oss“. 
Akra-Þórir hitti nafna sinn, ok spurði hvárt 
þar myndi staðar nema, at hann myndi eigi á 
líta með sér — „er hér til lítils at slægjast ok 


Sjá, er ávalt ferr einn veg, at þú lætr þinn hlut í 


fyrir Guðmundi“. Þórir svarar: „Mikill ríkis- 


munr er með okkr Guðmundi, ok þó má hann } 


mér mart ilt þola“. Akra-Þórir kvað þá mjök 


undir fótum troðna — „ok væri betr at menn } 


tali þat við Guðmund varlega, enn láta sæmd 
sína“. Okeratdómum kom, vildi Þórir Helga- 
son eigi af láta at verja málit; ok kom málit 
í dóm. Þá gekk at akra-Þórir, ok bauð sættir 

at nýju, ok kvað sæzt á slík mál. Guðmundr | 


kvaðst engi gjöld vilja — „ok hefir þú, Þórir, 
eigi mjök til þessa aftr haldit ójafnaðinum, ok 
mætti enn svá vera, at þú sætir hlutlauss hjá“. 
Akra-Þórir varð sekr, ok þótti mönnum fast 
fylgt málinu, grunuðu margir, at annat mundi 
meir búa undir fjandskapinum, cnn þá var bert 
gert. Þeir sjá nú hvar komit var, ok fóru 
norðr í Húsavík um þingit með mikit lausafé; 
enn lönd stóðu eftir, ok of kvikfjár á skulda- 

stöðum. Þórir fór utan, ok er hann ór sög- 


 nmi. 


Guðmundr frétti þat, ok vissi at afarfé mik- 


„it var eftir. Féránsdóm átti Þórir Helgason 
- at nefna eftir þingmann sinn, enn Guðmundr 


= 


FE 


átti at sækja, ok svá gerði hann; ok var þeim 
til boðit, er héimta áttu at akra-Þóri. Nú var 
þangat boðit öllu fé, sem féránsdómr átti at 
vera. Guðmundr var fjölmennr, ok var engi 
mannafli á mót. Hann háði féránsdóm eftir 
akra-Þóri; enn síðan lét hann safna kvikfé 
Þóris öllu, ok fekk mann til at reka í brott. 
Enn er féit var rekit með túngarðinum, hlupu 
seldingarnir inn yfir garðinn í tún. Sauðamaðr 
Guðmundar setti eftir, ok elti sauðina eftir tún- 
inu ok út af garðinum; þar stóð sauðahús. 
Sauðamaðr hljóp fyrir dyrnar; þá sá hann, at 
nær þrjátigi hafrar váru þar inni í húsinu. Þá 
mælti sauðamaðr: „Mörgu ræðr þú nú fénu, 
Íhuðmundr“. Hann svarar: „Fédrjúgir verða 
þeir nú þingmenn Þóris“. Sauðamaðr svarar: 
„Svá væri, ef þú hefðir gersamlega alt féit“. 
(fuðmundr mælti: „Hvat skortir“? Sauðamaðr 


Í svarar: „Eigi mikit, enn sét hefir verit eftir 


minna“ — ok segir honum til hafranna. Guð- 
mundr mælti: „Verða má þér þetta at gæfu, 


Í ok munda ek svá helzt kjósa, at Þórir gerði 


skóggangssök á hönd sér“. Guðmundr reið á 


| fund Þóris, ok kveðst eigi vilja stelast at hon- 
4 

um. Guðmundr leit til, ok mælti: „Hússtendr 


þar út við garðinn ok rýkr upp af, ok mun þar | 


fé inni“. Ok fór hann nú til ok hlupu þar út 
þrjátigi hafrar, ok váru allir nýmarkaðir ok 
fært til marks Þóris Helgasonar. Síðan reið 
Guðmundr til Þóris, ok spyrr hverju gegndi, 
ér þar var fé inni markað. Þórir svarar: 
„Akra-Þórir gaf mér hafra þessa á vári til liðs 
sér, þá er þú hafðir stefnt honum, enn nú var 
með marki fyrir féránsdóma — ok á ek hafr- 
ana“. Guðmundr mælti: „Myndi sú gjöf nökk- 
ut lögleg, meðan sakar váru hafðar á hendr 
honum, enn þú vissir at féit var alt dæmt“? 
Síðan nefndi Guðmundr sér vátta, ok stefndi 
Þóri Helgasyni um fé þat, er hann hafði mark- 


| 


at ok vilt á heimildir, er akra-Þórir hafði átt, 


síðan er sakar váru hafðar á hendr honum, ok 
telr hann eiga verða sekjan fjörbaugsmann, ok 
stefndi til alþingis. Þórirsvarar: „Eigi kantu 
nú hófi þínu um áganginn“. Guðmundr kvað 
þetta upphafit mega heita — „ok er seint mann 
at reyna; ek hugða at þú myndir hlutvandr 
maðr vera“. Þórir svarar: #„Geistr ferr þú 
nú“. Fé þetta var stórlega mikit, er Guð- 
mundr fekk, ok tók Einarr Konálsson við. 

15. Guðmundr ferr nú heim. — Oker þetta 
spyrr Einarr Eyjólfsson, bá mælti hann: „Svá 
mæli ek um at tröll hafi þá skikkju; hefir Guð- 
mundr komit á vitsmuni við mik, ok hefir þat 

„eigi fyrr orðit“. Síðan reið Þórir Helgason til 
Þverár, ok sagði Einari hvar þá var komit mál- 
um þeira Guðmundar, ok bað hann ásjár; ok 
: taldi til fornrar vináttu. Einarr svarar: „Þat 
| ætla ek, at Guðmundr hyggi at reka þess fjand- 
| skapar við þik, er honum er sagt frá orðum 
í þínum, meira enn honum gangi siðvandi til við 
; heraðsbygð, þó at akra-Þórir næði eigi at sitja 
hér í bygð fyrir honum; hefir þú mart satt í 
þínu máli; má ok vera, at Guðmundi þykki ek 
eigi torsóttlegr eftir, ef hann kvistar af mér 
slíka vinina, sem þú ert, eða aðra þvílíka; ætla 
ek þat sannast, at ek skal aldri bregða okkarri 
vinátta, meðan þú vill halda“. Síðan reið Þórir 
heim. Enn Einarr fór á fund Guðmundar, ok 
hafði skikkjuna með sér ok mælti: „Ek vil 
bjóðast til þess, frændi, at sætta ykkr Þóri, 
ok mik til ummæla í milli ykkar, ok munu 
menn þat mæla, at þínu máli sé framar komit, 
þó at á þetta sé sæzt“. Guðmundr svarar: 
„Ek mun nú ok hafa liðveizlu þína til mála 
okkarra Þóris, svá sem þú hefir áðr heitit mér 
at guðs vitni, væri þat þó en mesta óhæfa at 
verða mér ekki at liði ok fulltingi, þótt frænd- 
semi ein væri til at telja, enn nú er þat óger- 
anda, með því at þú hefir því áðr til guðs skot- 
it, ok þegit af mér dýrgrip“. Einarr mælti: 
„Ærnir eru skyldleikar í milli okkar; eigi varð- 
veitir þú þá betr enn svá; þykkist þú nú hafa 
4 


þat vélar; ok læt ek at brugðit sé öllu ummæli 

okkru, því at þú hefir mik at viðsjármanni um 

mál þessi, enn til einskis trúnaðar; skilr ok 

eigi svá mikit vizku okkra, at eigi sjái ek þau 

ráð er þú gerir; tak nú við skikkju þinni, er 

þér hafa lengi áðr augu til staðit“ — ok kast- 

aði Einarr skikkjunni til hans. Guðmundr 

mælti: „Eigi mun ek við henni taka; selt hefi 

ek hana ok fullu verði; haf þú nú alt saman, 
skikkjuna ok andvirðit, ok get ek at svá búist 

þú um, at þér verði at bæði heimska ok klæki- 

skapr; nú mun ek eigi kaupa af þér vandraun 

né ófrelsi, ok ertu maklegr at sitja í nökkuru 

vandkvæði“. Einarr mælti: „Eigi er nú jafn. 
mjúklega mælt, ok þá er þú komst á fund minn 

með skikkjuna; ok væri þat víst góðr gripr, ef. 
eigi hefði vélar undir búit“. Guðmundr mælti: 

„Kasta niðr, ef þú vill; fyrr skal hon fúna, enn 

neinn taki hana upp“. Einarr reið heim með 

skikkjuna; ok skildu þeir bræðr at þvi. 

16. Þat er sagt frá þeim bræðrum, þá er 

þeir váru ungir, at Guðmundr átti sér fóstra 

sköllóttan, ok unni hann honum mikit. Ok einn 

dag svaf hann úti í sólskini, ok settist mý mart. 
á skalla honum, enn Guðmundr rakaði á brott 
með hendi sinni, ok þótti honum sem fóstra 
sínum myndi mein at verða. Einarr mælti: 

„Högg þú til öxi þinni, vinr, í skalla karlsins“. - 

Hann gerði svá; skallinn blæddi, enn mýit hófst 
upp; enn karlinn vaknaði ok mælti: „Erfitt er 
nú, Guðmundr, er þú vinnr á mér“. Hann 
svarar: „Nú finn ek í fyrsta sinni, at ráðin 
Einars eru eigi af heilu við mik; má vera at 
at því komi oftar“. Ok heldr eldist þeim hér 
langr óþokki af. | 

Einarr fann nú Þóri ok segir honum frá 
viðskiftum þeira Guðmundar; kveðst nú vant 
við kominn fyrir frændsemis sakir ok svá fyrir 
gerðar sakir. — Síðan riðu menn til þings all- 
fjölmennir; var nú um sættir leitat. Þórir 
kvaðst ætla, at hann myndi seint bætr fram 
leggja fyrir þetta mál; enn Guðmundr lét sér 
ok ekki betr falla enn sekt hans; var Guð- 
mundr miklu fjölmennari. Ok eitt sinn spyrr 
Einarr Þóri á þinginu, hverja meðferð hann 
ætlaði at hafa — „eða hví ætlar þú at Guð- 
mundr þingi svá fast um þetta, ok kann vera 
at honum þykki þér framarlega talat hafa áðr“? 
Þórir mælti: „Eigi hefi ek varorðr verit við. 
Guðmund, sem margir aðrir, enn auðsætt er nú, 
at bann ætlar at vér munim engi föng í móti 
hafa“. Einarr mælti: „Hvat berst þú fyrir“? 
Þórir mælti: „Þat er ætlan mín, þá er vér 
komum til lögbergis, at bjóða honum hólmgöngu, 
ok mætti þá mýkjast ofsi hans“. Einarr svar- 
ar: „Þat er erendi gott, enn eigi lítilmann- 
 legt“. — Þat var venja þeira bræðra, Guð- 

mundar ok Einars, er þeir váru á alþingi, at 
þeir gengu til tíða báðir saman, ok sátu sunn- 
an undir kirkju, enn flokkr Einars stóð vestr 
frá þeim, enn Guðmundar flokkr austr; var svá. 
hvárt er var í millum þeira mart eða fátt 
Þórir Helgason sat næst Einari, enn næst Guð- 
mundi sat Vigfúss víga-Glúmsson, ok váru nökk- 
urir félagar hans á þingi. Margir menn leit- 
uðu um sættir með þeim Guðmundi ok Þóri; 
ok gerði þat ekki, því at Guðmundr vildi eigi 
annat enn sjálfdæmi sitt, enn Þórir vildi eig 
fé bjóða. Einn dag at lögbergi, þá er menn 
höfðu lokit þar lögskilum at mæla, þá spurði ! 
Þórir Helgason, hvárt Guðmundr væri at lög} 
bergi. Hann kvaðst þar vera. Þá mælti Þórir: ' 
„Vinir várir margir ok göfgir menn hafa lagt. 
ámæli við mik um málaferli okkur, ok veita; 
mér ámæli fyrir þat, at ek vil eigi fé bjóða, 
fyrir sakar þær, er þú hefir á hendr mér; skal: 
nú eigi lengr svá fram fara; skal ek nú bjóða í 
þér því betr sem ek hefi lengr frestat — ok 
vil ek bjóða þér handsöl mín ok gerð Einars 
bróður þíns“. Guðmundr svarar: „Engum 
manni ann ek at gera um þessi mál, nema sjálf- | 
um mér; ætla ek nú at þú skulir vita, at þér | 
Hörgdælar hafið lengi haft tvímæli á, hvárr! 
okkarr væri ríkari“. Þórir mælti hátt: „Eigi 
mun ek enn láta þrjóta boðin við þik, Guð-: 
mundr, því at ek veit at þér þykkir annat miklu. 


LJÓSVETNINGA SAGA. öð 


| 
, stórlegar við mik enn um hafra-merkingina 
| Þóris akra-karls; því at ek veit at þú kennir 
! mér þat er margir mæla — ok eru þó eigi 
{ aðrir minna af valdir — at ek hafi mælt rag- 
{ lega um þik; vil ek þat nú reyna, hvárt þetta 
eru sannmæli eða eigi, því at ek vil skora á 
{ Þík til hólmgöngu, at þú komir á þriggja nátta 
fresti í hólm þenna, er liggr í Öxará ok menn 
hafa áðr vanir verit á hólm at ganga; ok ber- 
| Jjimst þar, svá sem forn lög liggja til; ætla ek, 
áðr enn þeim fundi lúki, at færast skal af tví- 
mælit, hvárt sannara er, at þú sér maðr snjallr 
ok vel hugaðr, eða sé hinn veg, sem vér höf- 
um áðr orðum til komit ok allmargir hafa sagt 
fyrir oss, at þú sér eigi snjallr“. Þá var mikit 
óp gert at orðum hans; enn menn skildu ó- 
happalaust í þat sinni at lögbergi. 
1“. Þeir bræðr, Guðmundr ok Einarr, gengu 
þat kveld til aftansöngs, sem þeir váru vanir; 
ok var Guðmundr all-kátr. Enn eftir um nótt- 
la, þá er héldr tók at morma, vaknar Vigfúss 
viga-Glúmsson ok mælti til Guðmundar: „Lítt 
sir þú í nótt; hyggr þú eigi gott til hólmgöng- 
wnar við Þóri, eða hvern veg ætlar þú at fara 
með málum þínum“? Guðmundr svarar: „Smátt 
{ bregðr slíkt svefni mínum, enn ráðit hefi ek 
| skjótan órskurð um þetta mál okkart Þóris, því 
at hann bauð mér þat, er ek átta honum at 
| bjóða; ætla ek at hamingja ok góð málaefni 

muni skifta með okkr hólmgöngunni; ætla ek 
mál vera at færa af hendi illmælit“.  Vigfúss 
mælti: „Nú mun ek því við bregða — er ek 
hefi eigi fyrri náð við þik at tala, Guðmundr — 
at ek mun vera maðr miklu vitrari enn þú, 
fyrir því at ek sé at þú ert verr enn dáðlauss; 
enn ek kann þér gott ráð hér til, þat er virð- 
ing þín má vaxa við, enn. þú munt verða í 
engri mannhættu; muntu eigi þurfa neinu til at 
kosta, enn hafa þó af málum þat er þú vill“. 
Guðmundr leit við honum ok mælti: „Nú er. 
enn komin gautan þín, eða hvat þykkist þú sjá * 
kunna í þessu máli, er ek sé eigi“? Vigfúss 
svarar: „Ek mun ganga til lögbergis í dag: 
síðan mun ek skora til hólmgöngu Einar bróð- 
ur þinn, at hann berist nú við mik í dag; ska, 
ek veita formæli þar at, miklu freklegar enn 
við þik var mælt, ef Einarr vill eigi berjast við - 
mik; skortir þar eigi nógar sakar til minnar 
handar við hann, er þess er óhefnt, at Einarr 
rak oss föður minn af Þverárlandi af allri mann- 
virðingu; ok horfir Einari engum mun betr. 
hólmgangan við mik, enn þér við Þóri. Nú. 
látum hann fyrst hafa hvikunar rúmit, ef svá 
er, at hann þorir eigi á hólm at ganga; enn ef 
hann berst við mik, þá mun ek drepa hann; 
enn höfðingjarnir munu leita annars, enn þit 
bræðr séð höggnir niðr á þingi báðir“. Guð- 
mundr mælti: „Slíka menn getr varla til vitr- 

leiks, sem þú ert, þótt menn eigi margra góðra 
kosti“. Vigfúss mælti: „láttu nú eigi finna 
„á þér feginleikinn, því at ef Einarr finnr af 
vizku sinni, at skift er skapi þínu, þá mun hann 
hitta bragð til at þetta ráð komi eigi upp“. — 
Ok um daginn, þá er þeir gengu til tíða, sátu 
þeir þá enn í rúmum sínum. Guðmundr var 
-hljóðr, ok mælti ekki orð, ok hafði höfuðit í 
feldi sínum. Enn þar varð lítill atburðr; barn 
eitt hvarflaði þar á hellunum fyrir Guðmundi 
ok fretaði; enn sumir menn hlógu at. Enn er 
Einarr ok Þórir kómu til búðar, þá mælti Ein- 
arr við Þóri: „Hvern veg leizt þér á Guð- 
mund bróður minn við kirkjuna“? Hann mælti. 
„Svá sem ek vilda, ok þótti mér hann eigi hefja 
höfuðit hátt; ok mun hann vera því hryggvari, 
er meir dregr at óvirðing hans, þeiri er hann 
á fyrir höndum“. Einarr mælti: „Eigi sýnd- 
ist mér svá; Í gær at aftansöng þá þótti mér 
hann láta all-glaðlega, enn var þó hryggr raun- 
ar; enn nú sýndist hann hljóðr — enn sáttu 
eigi at fellröggvarnar hrærðust, er hann hló? 
Nú munu þeir hitt hafa ráð nökkut, er oss 
„mun illu gegna, ef fram kemr, ok skal eigi 
þess bíða; ok skal nú þegar ganga á fund Guð- 
mundar, ok lúka málum þar sem framast má 
koma“. Síðan gengu þeir Einarr til búðar 
Guðmundar, ok mælti Einarr: „Þat er erendi 
mitt hingat, sem maklegt er, at ek vil sætta 

ykkr Þóri; ok hefi ek komit honum til þess,Í 
at hann vill bjóða þér sjálfdæmi, svá sem þúi 
hefir áðr beitt, um mál ykkur öll“. Þá laut 
Vigfúss at Guðmundi ok mælti: „Nú hefir þú 
eigi gætt at bera af þér feginleikinn, ok hefir 
Einarr nú fundit af spekt sinni gleði þína; enn 
þó er nú einsætt at þiggja þenna kost, er svá 
er vel boðit“. Margir tóku undir ok fluttu 
þetta erendi með Einari. Síðan lét Guðmundr 
koma til sín höfðingja ok vini sína, þá er hon- 
um höfðu áðr liði heitit; ok varð til þess fund-. 
ar all-fjölment. Síðan handsalaði Þórir Guð- 
mundi sjálfdæmi. Þá mælti Guðmundr: „Ek. 
geri á hönd Þóri hundrað silfrs, ok veit ek at: 
þat eru stinn manngjöld; ok kveð ek þess vert. 
Þú skalt ok sekr, ok vera utan þrjá vetr svá. 
sem fjörbaugsmaðr; enn fyrir hvern vetr, ef þú 
ert hér á landi, skaltu gjalda hundrað silfrs“. 
Svá kom þar orðrómr á, at Guðmundr hafi haft 
enn mesta sæmdarhlut af málum þessum. 

18. Þat sumar fór Þórir Helgason utan í. 
Skagafirði, enn bú hans stóð eftir á Laugalandi. 
Hann var vetr þann í Orkneyjum. Enn eftir“ 
um várit kom hann út aftr til Íslands í Eyja-. 
firði, er þrjár vikur váru af sumri; ok reið þá 
heim á Laugaland, ok réð sér hjú; ok reið eftir“ 
um sumarit til alþingis. Ok svá var hann á 
“ Vöðlaþingi, ok heldu þeir Einarr saman flokk-. 
um sínum. Hann var heima um sumarit at bú- 

A sýslu sinni, ok fór utan um haustit, ok þá til 
Á Noregs, litlu fyrir vetrmætr; ok var þó í Orkn- 
Á eyjum þann vetr. Enn eftir um várit fór hann 
' til Íslands, ok fór alt á sömu leið sem et fyrra 
Á sumar. Þórir fór utan um haustit, ok var í 
1 Noregi þann vetr, ok fekk sér húsaviðu; ok 
{ stýrði skipi sínu aftr til Íslands, ok kom í Eyja- 
1 fjörð, fór þá heim til bús síns á Laugaland, 
ok bjó þar til elli ok þótti skörungr mikill. 

Á þessum cnum sama tíma, sem nú var frá 
sagt, höfðu margir höfðingjar liði heitit Guð- 
mundi. Ok þegar at þinglausnum dró, gekk 
| ann í búðir ok þakkar mönnum lið. Hann 
ekk í búð Svínfellinga; ok er Guðmundr snýr 
tar at dyrunum, þá sá hann at maðr gekk í 
búðina ok bar inn bagga ok söðulreiði. Guð- 
mundr leit við honum, ok snýr at Vigfúsi ok 
| mælti: „Hefir þú nökkurn þann sét, er síðr sé 
{ nökkurs verðr enn þessi maðr“?  Vigfúss svar- 
ar: „Eigi veit ek þat þegar“. Guðmundr 
mælti: „Eigi hefi ek sét þann mann, at betr 
sé fallinn til fugumanns“. Hann veik at hon- 
um ok mælti: „Hvat heitir þú“? „Ek heiti 
Þorbjörn“, segir hann, „ok kallaðr rindill, aust- 
Írzkr at ætt“. Guðmundr mælti: „Viltu kaupa 
við mik nökkuru“? Hann svarar: „Hverr 
ertu“? „Ek heiti Guðmundr ok er Eyjólfsson“. 
„Vel veit ek nú“, kvað hann. „Ek heyri sagt, 
at flestir farsælist af þér; enn fátt hefi ek til 

kaupa, ek em félítill“ Guðmundr mælti: 
„Fleira kemr mér enn fé; máttu nú koma norðr 
þangat í sumar á leið vára, ok leita þá til 
margra vista, enn ráð þik hvergi; enn ek mun 


þá til koma“. Þetta var nú ráðit; ok rjðu menn 


af þingi; ok kómu þeir á Eyfirðinga leið. Þar 
kom Rindill, ok var all-hjaldrjúgr við marga. 
Þá mælti Guðmundr: „Hverr er sá maðr, er 
nef hefir í eyra hverjum manni ok falar til ým- 
issa vista, enn ræðr enga“? Hann svarar: „Ek 
heiti Þorbjörn, eða viltu taka við mér, Guð- 
mundr“? Hann kvaðst þat gera mundu, ef 
hann vildi — „því at vit þurfum marga vega 
manna“. Síðan fór hann þangat, ok var þar 
um hríð. Ok einn dag mælti Guðmundr: „Mun 
nú eigi ráð, at þú takir til sýslu“? Hann lét 
þat vel fallit; ok var honum fenginn ljár, ok 
sló hann. Guðmundr mælti: „Eigi muntu 
þessu verki vanr vera, eða þykki þér nökkut 
hægra at ríða með til laugar um daga“? Hann 
kvað þat enn hægra. 

Svá fór enn fram, at eitt sinn mælti Guð- 
mundr: „Nú er á þá leið, Þorbjörn, at nökk- 
ut er á höndum; ek vilda hafa nökkut fyrir 
mitt, ok er eigi örvænt at ek gera þik tignum 
mönnum kunnan; ok er annathvárt, at þér mun 


| 

verða at þvi gæfa eða gæfu þrot“. Þorbjörn 


mælti: „Þessu muntu fyrir trúnaði þínum ráða, , 


enn hugat mun mér at gæta lífs míns; ok 


| 

treysta vil ek því, at ek mun þér trúr; enn ef 
hætta er í sendiförum, ok vilir þú þær fyrir 
mik leggja, þá mun ek um njósna, enn til á- 
-ræðis em ek eigi trúr“. „Þó má vera at oss 
„komi at haldi“, segir Guðmundr, „ok mun ek 
nú leggja fyrir þik stórræði, er ek berumst 
fyrir. Maðr er nefndr Þorkell ok er kallaðr 
" hákr, ok býr norðr í Ljósavatnsskarði; hann vil 
„ek hafa at dauðamanni; þangat vil ek þik senda 
at njósna fyrir mér, því at ek mun brátt eftir 
sækja“. Þorbjörn svarar: „Því mun ek heita 
þér, at ek mun þér trúr at njósna slíkt er þú 
„vill — enn eigi rétti ek hendr mínar at vinna 
á Þorkatli“. Guðmundr mælti: „Ek mun setja 
til ráðit. Þú skalt hverfa heðan í brott, enn 
ek mun fá þér í hendr hesta tvá magra ok 
baksára, ok þar með kláfa á, ok osta í ok vár- 
skinn. Þú skalt fara Hellugnúpsskarð ok ofan 
„1 Bárðardal; er nú á hallæri, enn hvalreiðar-ár 
er mikit norðr um Tjörnes, enn þú ert engum 
manni jafnlíkr, sem þeim er komit hafa vestan 
ór Hálfdanartungum, ok skaltu látast þaðan 
vera; still þú svá til, at þú komir til Þorkels 
i vándu veðri; ok lát vesallega, ok gakk eigi 
á brott. Tak steina ór læk, ok lát vera jafn- 
marga sem menn eru fyrir, ok hefi ek þat til 
marks, því at ek ætla mér þangat“. Síðan fór 
Rindill, ok kom til Öxarár í drápveðri miklu. 
Þorkell var úti ok mælti: „Hverr er sá maðr- 

inn, eða hví konttu hér, eða hvert skaltu fara, 
eða hvar áttu heima“? Hann svarar: „Ek 
heiti Þórhallr, ok bý ek vestr í Hálfdanartung- 


um, ok fer ek til hvalkaupa; enn því kom ek {| 


hér, at mér þótti mál at hvílast; ok mun ek 
deyja undir húsum þínum úti, ef ek má eigi 
inn ganga; ok mun þat þykkja ilt at vita, svá 
mikill garpr sem þú ert“. Þorkell svarar: 
„Lítit er oss um ókunna menn, því at vér eig- 
um lítt vingað við stórhöfðingja, enn vitum ó- 
gerla, hvert erendi hvers í verðr“. Hann svar- 
ar: „Þykki þér ek grunsamlegr vera? enda 
mun ék hér niðr leggjast, ef þú lætr mik eigi 
inn“. Þorkell svarar: „Ek á sel skamt heðan; 
vertu þar í nótt“ Hann segir: „Eigi geng 


I) 


ek feti framar“. Hann skalf mjök. Þorkell 


mælti: „Mjök vesallega lætr þú, ok lát sjá hest- 
ana“. Hann gerði svá, ok tók ofan kláfana; 
váru hestarnir baksárir ok fóthrumir. Þorkell 
mælti: „Satt muntu segja; langan veg ertu til 
kominn, ok muntu vera kotbóndi nökkurr, því 
at þesslegr er varningr þinn; ok ber inn reið- 
inginn, fretkarl“. Hann kvaðst þat gjarna vilja. 
Þorkell var kvángaðr maðr. Þorgerðr hét kona 
hans; hon tók til orða: „Hvern leiðir þú eftir 
þér þar, herjans-soninn“? Hann svarar: „Eigi 
sýnist mér sjá maðr svá bráðhættlegr, enn eigi 
nenni ek at hann deyi undir görðum mínum, 


{nn — 


ÞE a 


ok sé mér þat í brigzli fært“. Hon svarar: 

„Gerla skil ek nú at þú ert feigr; nú lát hann 
"oma sér, ok fari síðan til sels várs“. Rindill 
svarar: „Eigi mun ek fara at geipun þinni; 
líta mun ek ok því, er Þorkell bauð“. Síðan 
„Var hon all-æf í orðum við hann, enn Rindill 
svaraði henni illa; tók nú at nátta. Þá mælti 
1Þorkell: „Sit hér hjá mér, Þórhallr; sé ek at 
konur hafa þungan hug til þín“. Enn eftir mat 
lór gestr at sofa, ok svá Þorkell; ok lá hann 
i lokrekkju, enn gestrinn utar frá. Konur fóru 
eigi í rekkju. Þorkell spurði: „Hví ferr þú eigi 
í rekkju, húsfreyja“. Hon svarar: „Ek trúi verr 
Ísestinum enn þú“. Þorkell svarar: „Þungt er 
þér til hans“. Síðan sofnaði hann; ok hvildi 
{Guðrún dóttir hans hjá honum; hon var fjög- 
lrra vétra. Ok er myrkt var orðit, reis Rind- 
Till upp ok skaut frá lokum; síðan gekk hús- 
freyja eftir gólfi ok utar í öndina, ok mælti: 
|„Varð svá þó“ — ok lét fyrir lokurnar. Þor- 
kell vaknaði ok mælti: „Hvat er nú, hús- 
freyja“? „Slíkt sem mik grunaði“, segir hon, 
„át gestrinn vill svíkja þik, ok hefir skotit frá 
lbkum“.  Rindill mælti: „Mikinn fjandskap 
sýnir þú við mik, hve nær sem at gjöldum kemr“. 
Þorkell mælti: „Eigi mun gát hafa verit at 
þtetja fyrir lokurnar. Síðan sofnaði hann. Ok 
„þér stund leið, skreiddist Rindill ór rúmi sínu 
ók skaut frá lokunum, ok mælti: „Enn mun 
Þorkell dyljast við“ — ok gekk í eldhúsit; ok 

svaf Þorkell þá. Ok þegar jafnskjótt sprettr Rindill 
upp, ok heyrði þá hundgá ok at menn riðu at bæn- 
um. Hann hljóp út þegar ok hafði föt sín í fangi 
sér, enn sjálfr var hann nakinn, ok fór nú í klæðnað. 

19. Síðan drifu menn at bænum, ok inn í 
húsin, var þar kominn Guðmundr ok þeir tutt- 
ugu saman. Ok við gnýinn ok vápnabrak vakn- 
aði Þorkell, ok varð eigi ráðrúm til at fara í 
brynju sína; enn höggspjót tók hann í hönd 
sér, enn setti hjálm á höfuð sér. Mjólkrketill 
stóð í húsinu í horninu, ok var þröngt. Þá 
mælti Guðmundr: „Þat er nú ráð at sýna sik, 
ok skríða eigi í hreysi“. Þorkell svarar: „Nú 
skal ek víst sýna mik þér, Guðmundr, ok eigi 
komtu fyrr enn ck ætlaða, eða hverja leið fóru. 
þér hingat“? Hann svarar: „Ek fór Brynju 
brekku ok Hellugnúpsskarð. Þorkell mælti: 
„Þú hafðir bratta leið ok erfiða, ok trautt kann 
ek at ætla, hversu rassinn mundi sveitast ok 
erfitt hafa orðit í þessi ferð“. Síðan hljóp hann 
fram með brugðit sverð, ok hjó þegar til Guð- 
mundar; enn hann hopaði undan. Þorkell lét 
sem hann sæi engan nema Guðmund í atsókn- 
inni. Menn báru vápn á Þorkel; enn hann varð- 
ist hraustlega, ok fengu menn sár af honum. 
Þorsteinn hét maðr ok kallaðr enn rammi; hann 
vekk mest í móti Þorkatli, ok varð hann sárr 
mjök, því at margir váru um einn; ok var hann 
cigi at óákafari, þó at iðrin lægi úti. Guð. 

mundr hopaði undan, ok hrataði í mjólkrketil- 


"mn; þat sá Þorkell ok hló at, ok mælti: „Nú 
- kveð ek at rassinn þinn hafi áðr leitat flestra 


lækjanna annarra, enn mjólkina hygg ek hann 


-tigi fyrr drukkit hafa; enda ráðst þú hingat, 


Guðmundr; úti liggja nú iðrin mín“. Síðan 
drápu þeir hann. Þá mælti Guðmundr: „Vill 
húsfreyja tilbeina várn, at Þorkell sé jarðaðr“? 
Hon svarar: „Þat vil ek víst eigi, ok verðið á 
brottu sem fyrst; ok betra þykki mér hjá hon- 
um dauðum, enn hjá yðr lífs“. Síðan riðu þeir 
á brott, ok hittu Einar Konálsson. Hann fagn- 
aði Guðmundi vel, ok spurði tíðenda. Guð- 


| mundr mælti: „Veginn segi ek þér Þorkel 


hák“. Einarr svarar: „Eigi þarf at sökum at 
spyrja; ætla ek nú at þú munir taka við fé 
þínu ok bjóða Ljósvetningum fébætr“. — Síðan 
var fundr settr; ok kom þar Guðmundr ok Ein- 
arr Konálsson, ok þeir synir Þorgeirs, Tjörvi 
ók Höskuldr. KEinarr mælti: „Spurt munu þér 
nú hata líflát Þorkels, ok munu þat margir 
kalla eigi fyrir sakleysi; enn Guðmundr vill 
vör bætr bjóða ok stinn manngjöld, enn eigi 
er þess at vænta, at Guðmundr flýi land sitt; 
mun hann ok um kyrt sitja“. Höskuldr segir: 
„Þat er nú fram komit, er þér hafið lengi um 
setit; ok ótrúlegar munu sættir várar verða, 
þótt Guðmundr hafi nú ríki mikit“. Tjörvi 


svarar: „Eigi mun þat mitt ráð, at neita fé- 
ð 

bótunum“. Síðan greiddi Guðmundr fram féit; | 


ok váru sáttir at kalla. 


20. Rindill fór heim með Guðmundi, ok lét { 
hann vel yfir honum; ekki var hann þó þokk- | 
aðr af alþýðu. Þeir bræðr í Gnúpufelli váru | 
bundnir í tengdum við Þorkel hák. Eilifr átti | 
Þórdísi skáldkonu, hann var maðr mikill ok} 
sterkr, ok bogmaðr góðr, laungetinn var hann. | 


Brúni átti Álfdísi Koðránsdóttur; ok váru þær 
bræðrungar ok Þorlaug Atladóttir, kona Guð- 


mundar. Enn móðir Þorkels háks var Guðríðr, . 
"er Þorgeirr goði átti, ok hennar móðir var 
dóttir Hrólfs Ingjaldssonar í Gnúpufelli; ok var 
frændsemi með þeim Þorkatli ok þeim bræðr- * 
um í Gnúpufelli Hlenni enn spaki bjó þá í: 
Saurbæ; þeir váru bræðra synir ok Þorgeirr 


goði. Hlenni var þá blindr ok gamall. — Þar 
kom at um sumarit, at menn riðu til leiðar. 


nn 


= 


Guðmundr var vanr at ríða fjölmennr, ok fór 


út frá garði; enn þeir er ofan riðu, fóru et 


neðra með ánni ok hittust í ákveðnum stað. 


Menn váru þá mettir, ok váru rekin heim hross; 
ok kom eigi hestr Rindils. Guðmundr bað leita 
hestsins. Rindill svarar: „Þat hæfir eigi, at 
aðrir menn leiti hests míns; enn ek veit hvar 


er, ok ríðið fyrir“. Guðmundr hafði virðing 


mikla á honum ok helt hann vel, ok mælti: 


„Far þú, sem ek vil“. Enn engi vildi sinn. 


hest láta fyrir honum. Þeir Guðmundr riðu 

fyrir, enn Rindill var eftir ok maðr einn hjá 
honum; ok fóru til matar, þegar hestrinn var 
fundinn. Rindill hafði skyr, ok mataðist skjótt, 
því at skyrit var þunt; ok riðu síðan út frá 
garði, ok svá í skóginn. Þá hleyptu menn á 
- móti þeim, ok var þar kominn Eilífr ok maðr 
"með honum. Þar varð fátt af kveðjum, ok setti 
Eilífr þegar kesjuna á Rindil miðjan; enn skyr- 
it sprændi ór honum ók upp á Eilíf. Enn föru- 
nautr Rindils sagði Guðmundi. Hann varð óðr 
við, ok sneru þegar ferðinni eftir þeim; enn 
fekk mann til at helga leið. Þeir Brúni urðu 
varir við, ok sneru aftr; enn þeir Eilífr sueru 
í Saurbæ. Hlenni var úti ok bjó ferð húskarls 
sins; enn hann skyldi fara í Seljadal með kálfa. 
Þeir sögðu honum, hvat þeir höfðu gert, ok 
biðja hann ásjár — „því at Guðmundr vill hafa 
líf okkart, ok ríðr hér eftir oss“. Hlenni svar- 
|ar: „Hvat er til saka, Eilífr, eða hefir þú 
skotit Rindil“? „Já“, segir hann, „ok hefir 
Guðmundr því reiðst“. Hlenni mælti: „Lítill 
| mannskaði, enn ek má lítit traust veita, enn þó 
gangit þit inn ok verist innan“. Ok svá gerðu 
þeir. Síðan kómu þeir Guðmundr í túnit, ok 
kvöddust þeir Guðmundr ok Hlenni. Guðmundr 
| mælti: „Eru þeir hér ódáðamennirnir hjá þér, 
Hlenni, Eilífr ok förunautr hans“? „Eru þeir 
„| hér“, segir hann, „ok þykki mér engi harmsaga, 
| þótt Rindill sé dauðr“. Guðmundr I „Ger 

þú annat hvárt, at þú sel þá fram, ella munu 
vit brenna upp bæinn; engum skal hlýða at 
drepa heimamenn mína“. Hlennisvarar: „Vera 
má þat, at nú megir þú gera slíkt sem þú vill. 
enn verit myndi þat hafa fyrr meir, at fjölrætt 
myndi í heraðinu, ef þú gerðir mér óvirðing: 
enn þann veg er mér un gefit, at betra þykk 
mér at þeir sé eigi fyrir augum mér drepnir 
nú; ok vil ek senda þá í Eyrarskóg“. Guð- 
mundr segir: „Viltu því heita, at þeir komi 
þar, þá mun ek þann kost taka, því at jafnt; 
þykki mér heit þín sem handsöl annarra manna“. 
Siðan gekk Hlenni inn ok mælti: „Nú erGuð 
mundr hér kominn, ok vill hafa líf þitt, enn ek; 
hefi enga mótstöðu“. Eilífr svarar: #„Slíks er, 
at ván, ok skal ekút ganga“. Þá mælti Hlenn: 
„Þú skalt eigi hvata at því, enn lítit mun verða 
undanbragðit. Nú skulu þit fara yfir í Eyrar' 
skóg með þeim hætti, at í sínu hripi skal vera: 
hvárr ykkarr ok bera á ykkr gras; enn þá skal 
liggja kálfr á hvárum ykkrum;:enn þó má vera 
at Guðmundr sjái eigi þetta undanbragð fyrir 
reiði sakar. Enn ef þik berr skjótt fram hjá.. 
þá kipp þú þegar knappinum ór hrips-grindinni.. 
enda mun þá auðna ráða“. Svá var um búit. 
sem Hlenni mælti; ok er húskarlinn kom yfir 
á ok í skóginn, þá drifu þeir Guðmundr í móti 
þeim. Þá mælti Guðmundr: „Hví eru þeir 


“ 
. 


Eilífr svá seinir“? Hann svarar: „Ek ætla 


| 
| 
| 
| 

„at þeim þykki eigi til öls boðit, enn þó váru 
| þeir búnir er ek fór“. Ok er hann kom fram 
hjá þeim, þá hljóp hann þegar aftr hjá hestin- 
! un ok hleypti þéim niðr ór hripunum; enn þeir 
| hlupu þegar í skóginn ok til Gnúpufells. Þá 
mælti Guðmundr: „Nú eru vér stiltir; þeir 
hafa verit í hripunum, ok sé ek nú eftir, hversu 
hestrinn sté fast at grjótinu, er hófarnir lögð- 
ust fyrir; nú mun Hlenni eigi þykkjast logit 
hafa, ok er hann vitr maðr — enda snúum nú 
eftir þeim“. Síðan kómu þeir í Gnúpnfell ok 
fengu at dyrum; enn hurðir váru aftr, ok stóð 
Eilífr fyrir innan hurð með skeyti sín. Þá 
mælti Guðmundr: „Sel þú fram, Brúni, Eilíf 
óláðamanninn, ella munu vér leggja eld at bæn- 
um“. Hann svarar: „Þá skal hart eftir ganga, 
ok kynlegt er, at þér sýnist at hafa stórvirki 
á várum frændum ok leita eftir svá frekt um 
menn slíka, er einskis eru verðir“. Guðmundr 
mælti at eldinn skyldi at bera; þá var svá gert. 
Þá gekk kona til hurðarinnar ok mælti: „Má 
Guðmundr heyra mál mitt“? Hann kveðst 
leyra — „eða er Þórlaug þar, ok er einsætt 
tt ganga út“? Hon svarar: „Eigi mun ek 
ilja við Álfdísi, frændkonu mína, enn hon 
nun eigi skilja við Brúna“. Guðmundr mælti: 
„Ef þú vill kjósa heldr at deyja við skömm hér, 
tnn lifa með mér með sæmd ok virðingu, þá 
skal þó verkit eigi fyrir farast“. Þá gekk 

maðr í dyrnar ungr, ok mælti: „Hvárt má 
Guðmundr heyra mál mitt“? Hann kvaðst. 
heyra — „eða er Halldórr þar sonr minn“? 
Hann kvað svá vera. Guðmundr mælti: „Gakk 
þú út, frændi“. Hann svarar: „Eigi þarftu { 
þess mik at eggja, því at þér skal engi vem 
enn ek, ef móðir mín brennr hér inni“. Síðan 

- áttu menn hlut at við Guðmund, at hann gerði | 
eigi svá mikla óhæfu. Ok svá varð, at Guð 
mundr lét teljast, ok fór í brottu; síðan varð 
aldri vel með þeim. — Guðmundr sat yfir met } 
orðum mestum í heraðinu. 

21. Þat barst at eitt sinn, at Guðmund 
dreymdi draum mikinn. Síðan fór hann á fund | 
Drauma-Finna norðr í Kaldakinn undir Fell, ok 
mælti: „Draum vil ek segja þér, er fyrir mik 
bar“. Hann svarar: „Óþökk er mér á öllum. 
kvámum þínum sakir harma várra“. Guð-; 
mundr mælti: „Engi kemr grimd til þessa, 
ok þigg at mér fingrgull“. Hann tók við ok“ 
mælti: „Hvat dreymdi þik“? Hann svarar: 
„Ek þóttumst ríða norðr um Ljósavatnsskarð; 
ok er ek kom gagnvart bænum at Öxará, þá 
sýndist mér höfuð Þorkels háks á aðra hönd - 
hjá mér, þá er at bænum vissi; ok er ek reið 
norðan, sat höfuðit á annari öxl mér, þeiri er 
þá horfði við bænum; nú stendr mér ótti af 
þessu“. Finni mælti: „Sjá þykkjumst ek fyr- 
irburð þenna. Þat hygg ek, at hvert sinn, er 

þú ríðr norðr ok norðan, komi þér í hug víg 
, Þorkels háks; enn frændr hans sitja hér í hverju 
| húsi, ok mun þér ótti af því standa; enn því 
ttiftist þat á öxlum þér, at svá berr bæinn við 
í — ok ekki kemr mér þat á óvart, at nær stýrt 
{í verði nökkurum þínum frændum“. 
Síðan reið Guðmundr á brott ok norðr í 
Í steitir til þingmanna sinna, ok gisti á Tjörnesi; 
ok var honum skipat í öndvegi, enn innar frá 
honum var skipat Ófeigi Járngerðarsyni. Ok 
er borð kómu fram, þá setti Ófeigr hnefann á 
borðit ok mælti: „Hversu mikill þykki þér 
hnefi sjá, Guðmundr“? Hann mælti: „Víst 
| mikill“. Ófeigr mælti: „Þat muntu ætla at 
| ál muni í vera“? Guðmundr mælti: „Ek ætla 
| þat víst“. Ófeigr segir: „Mikit muntu ætla 
| at högg verði af“? Guðmundr segir: „Stór- 
um mikit“. Ófeigr segir. „Þat muntu ætla 
Þat saka muni“? Guðmundr mælti: „Beinbrot 
| eða bani“. Ófeigr svarar: „Hversu mundi þér 
| sá danðdagi þykkja“? Guðmundr mælti: „Stór- 
ill, ok eigi munda ek vilja þann fá“. Ófeigr 
mælti: „Sittu þá eigi í rúmi mínu“. Guð- 
mundr segir: „Þat skal ok vera“ — ok sett- 
ist öðrum megin. Þat fanst á, at Ófeigr vildi 
| þar mest vera metinn — enn skipaði áðr önd- 
„| vegit; enn sveifst einskis sjálfr, þess er honum 
„| bjó í skapi. " 
Kona hét Þórhildr ok var kölluð Vaðla- 

ekkja, ok bjó at Naustum. Hon var forní lund 
ok vinr Guðmundar mikill. Guðmundr fór á 
fund hennar, ok mælti: „Forvitni er mér ás 
því mikil, Þórhildr, hvárt nökkur mannhefrd 
mun fram koma fyrir Þorkel hák“. Hon sva" 
ar: „Kom þú í öðru sinni ok hitt mik eina 
saman“. Síðan liðu stundir. Ok einn morgm 
reið Guðmundr heiman snemma einn saman til 
Vaðla; ok var Þórhildr úti ok gyrð í brækr, 
ok hafði hjálm á höfði ok öx í hendi. Síðan 
mælti hon: „Far þú nú með mér, Guðmundr“. 
Hon fór ofan til fjarðarins, ok gerðist heldr 
þrýstileg; hon óð út á vaðlana, ok hjó hon fram 
öxinni á sjóinn, ok þótti Guðmundi þat enga 
skipun taka. Síðan kom hon aftr, ok mælti: 
„Eigi ætla ek, at menn verði til at slá í mann- 
hefndir við þik, ok muntu sitja mega í sæmd 
þinni“. Guðmundr mælti: „Nú vilda ek, at 
þú vissir, hvárt synir mínir munu undan stýra“. 
Síðan óð hon út á vaðlana; ok enn hjó hon á 
sjóinn, ok varð af brestr mikill ok blóðugr allr 
sjórinn. Síðan mælti hon: „Þat ætla ek, Guð- 
mundr, at nær stýrt verði einhverjum syni þín- 
um, ok mun ek þó nú eigi oftar þraut til gera, 
því at engan veg kostar mik þat lítit; ok munu 
hvárki tjóa við ógnir né blíðmæli“. Guðmundr 
mælti: „Eigi mun ek oftar þessa þraut fyrir 
þik leggja“. Síðan fór Guðmundr héim, ok sat 
í virðingu sinni. 

Ok er á leið æfi hans, þá er þess getit, at 
í maðr hét Þórhallr, góðr bóndi, ok bjó á bæ 
í nökkurum í Eyjafirði. Hann dreymdi draum, 
ok fór norðr á fund Finna. Hann var í dyr- 
{ um úti. Þórhallr mælti: „Draum vilda ek at 
| þú réðir, Finni, þann er mik hefir dreymt“. 
{ Finni mælti: „Far þú í brottu sem skjótast, 
1 ok vil ek eigi heyra draum þinn“ — ok rak 
| aftr hurðina, ok mælti: „Far þú ok seg Guð- 
mundi á Möðruvöllum, elligar skal þik með vápn- 
um brott reka“. Síðan fór hann í brott ok á 
Möðruvöllu. Enn Guðmundr var riðinn um dag- 
imn út eftir heraði, ok var heim ván um kveld- 
| it. Einarr bróðir hans lagðist niðr ok sofnaði; 
hann dreymdi þat, at oxi gengi upp eftir her- 
aðinu, skrautlegr ok hyrndr mjök; ok kom á 
Möðruvöllu, ok gekk til hvers húss, er var á 
bænum, ok síðast til öndvegis; ok fell þar niðr 
dauðr. Síðan mælti Einarr: „Slíkt mun fyrir 
miklum tíðendum, ok er þetta mannafylgjur“. 
Þá kom Guðmundr heim, ok var þat siðr hans 
at koma til hvers húss, er á bænum var. Ok 
er hann gekk til öndvegis, þá lagðist hann upp 
ok talaði við Þórhall; ok sagði hann honum 
draum sinn. Ok eftir þat réttist hann upp, ok 
var þá fram kominn matr; mjólk var heit, ok 
váru á steinar. Þá mælti Guðmundr: „Ekki 
er heitt“. Þórlaug mælti: „Kynlega er þá“ 
— ok heitti steinana. Síðan drakk Guðmundr 

ok mælti: „Ekki er heitt“. Þórlaug mælti: 
„Eigi veit ek nú, Guðmundr, hvar kemr til 
heitfengi þitt“. Ok enn drakk hann ok mælti: 
„Ekki er heitt“. Þá hneig hann á bak aftr 
ok var þá andaðr. Þá mælti Þórlaug: „Mikil 
tíðendi, ok munu víða spyrjast; enn engi maðr 
skal taka á honum; enn grunat hefir Einar oft 
minni tíðendi“. Síðan kom Einarr, ok veitti 
honum umbúnað. Einarr mælti: „Eigi hefir 
draumr þinn, Þórhallr, lítinn kraft; ok þat hefir 
Finni sét á þér, at sá væri feigr, er þú segðir 
drauminn; enn þess unni hann Guðmundi. 
Kaldr hefir hann nú verit innan, erhann kendi 
sín eigi“. 

21. Síðan tóku synir Guðmundar ens ríka 
fé eftir hann, Eyjólfr ok Konrán. Konrán var 
manna vænstr, efnilegr ok vinsæll. Hann óx 
upp með Hlenna. Halldórr Guðmundarson var 
þá utan farinn; hann fell í Brjánsorrostu. Ey- 
jólfr vildi einn hafa föðurleifð sína, ok unni 
eigi jafnaðar bróður sínum. Eyjólfr var vænn 
maðr ok mikill! Enn er Koðrán var fullkom- 
inn til aldrs, þá beiddist hann fjárskiftis við 
Eyjólf. Hann svarar: „Eigi vil ek hafa tví- 
býli á Möðruvöllum, ok eigi rísa upp fyrir þér“. 
Síðan hitti Koðrán Hlenna fóstra sinn ok segir 
honum svá búit — „ok mun eigi sannleg vörn- 
in, ef ek skal rænast arfinum“. Hlenni svarar: 

„Eigi kemr mér á óvart ofsinn Eyjólfs, enn 

eigi ræð ek at þú dæmir þik sjálfr af arfinum; 


heldr gerir þú hús út frá garði á Möðruvöllum“ 


'— ok þat ráð var haft. Enn þat ráð samdist 


——- t 


A. 


* svá síðan, at Koðrán bjó í Möðrufelli. Hinarr 
í Arnórsson bjó þá at Hrafnagili, vitr maðr, göfigr 


ok ættstórr. Eyjólfr var ríkastr maðr fyrir 
norðan land. Þorvarðr Höskulds son Þorgeirs 


* sonar bjó þá at Fornastöðum í Fnjóskadal. 
í Hann var fyrir þeim Ljósvetningum. Hann var 
í vitr maðr ok stiltr vel, ok nökkut aldraðr. Ey- 


jólfr sendi menn á fund hans, ok bauð honum 
heim til sín, ok þann kost tók hann. KEyjólfr 
tók vel við honum ok mælti: „Undir þínum 
þokka þykki mér mest af þínum frændum; ok 
þótt fátt hafi verit um með oss af enum' fyrr- 
um atburðum, þá vil ek nú vingast við þik, ok 
skalt þú þiggja at mér stóðhest þann, er hér er 
beztr í heraðinu“. Þorvarðr svarar: „Þiggja 
mun ek hestinn, ok haf þökk fyrir; ok hlýða 
mun okkr, ef eigi spilla aðrir menn um“. Hann 
fór heim síðan. Höskuldr hét son Þorvarðs; 


| hann var mikill maðr ok sterkr, ok uppvöðslu- 


maðr mikill. Þorkell hét maðr. Hann bjó at 


Veisu ; hann var Hallgils son; móðir hans hét 
Solveig Þórðardóttir. Þórðr var bróðir Þor- 


Þ geirs at Ljósavatni. Með honum var at upp- 
Í fæðslu Höskuldr Þorvarðsson. Gunnsteinn hét 


maðr, er bjó at Ljósavatni, Þórðarson. Brandr 
hét son hans; hann var jafnaldri Höskulds, ok. 

váru báðir með Þorkatli, ok áttu mikit lag við 
Þveræinga. Þorvarðr Höskuldsson var maðr 
óafskiftinn um málaferli. Hann bauð nær jafn- 
aði, enda gekk eigi af, því at þeir fóstbræðr 
váru skaplíkir, ok urðu híbýlin því rostusöm,; 
enn fátt var um með þeim frændum, Þorvarði 
ok Höskuldi, því at þeir váru óskaplíkir frændr 
Í sumum háttum. | 
Maðr hét Ísólfr ok bjó norðr á Tjörnesi; 
hann var þingmaðr Eyjólfs Guðmundarsonar. 
Friðgerðr hét dóttir hans, kona væn ok ættgóð 
ok sköruleg, umsýslumaðr mikill. Grímseyingr 
einn ungr ok frálegr gerðist til ok slóst á tal 
við hana; enn föður hennar gatst eigi at því 
ok hitti hana, ok mælti: „Eigi er mér um 
vistir þínar hér lengr, at í því aukist vár ó- 
sæmd; nú sendi ek þik til Eyjólfs vinar mins, 
ok mun hann vel við þik gera“. Hon svarar: 
„Dat er vænlegt ráð“. Síðan fór hon ok maðr 
með henni. Ok er þau kómu á Fornastaði til 
Þorvarðs, gerði veðráttu illa. Þá mælti Þor- 
varðr: „Aldri þykki mér óvænna at snúa norðr 
aftr“. Hon svarar: „Þann veg er mér farit 
at síðan ek fór norðan, at éigi komi ek þar 
svá búit. Þorsteinn heitir maðr, ok er kallaðr 
drafli; hann býr á Draflastöðum; hann er nú 
norðr, ok mun ek vera þar, meðan óveðráttan 
batnar eigi“. Þorvarðr svarar: „Ek hefi nú 
ok um rætt slíkt, er mér sýnist, enn eigi kemr 


LJÓSVETNINGA SAGA. rir Í 


„mér á óvart at þessu sé misráðit“. „Síðan fór 
hon ofan í dalinn ok á Draflastaði; ok var vel 
"við henni tekit. Þetta fréttist brátt.  Veisu- 
synir spurðu ok þetta, ok sóttu þangat leika, 
ok bar saman tal þeira fóstbræðra ok Friðgerð- 
"ar, ok fór hún þangat, ok var þar. 

Þess er getit, at skip kom út í þetta mund 
norðr, ok ætlaði þat at fara tvívegis. Þeir 
- fóstbræðr fóru til skips ok könnuðust við kaup- 
' menn. Þá mælti Höskuldr: „Þat höfum vit 
- ætlat félagar, at fá yðr tveim mönnum fleira 
enn áðr“. Stýrimaðr svarar: „Er eigi þat þá, 
Höskuldr“? Hann svarar: „Þat er í ætlan, 
ef kostr er“. Stýrimaðr svarar: „Þess skal 
vist kostr“. Þeir tóku sér fari, ok fóru síðan 
heim. 

Ok er þeir váru mjök búnir, þá heimtu þeir 
- Þorkel á tal. Þá mælti Höskuldr: „Vit fóst- 
bræðr ætlum utan at fara, enn vit viljum fá 
þér í hendr sókn ok vörn mála þeira, er okkr 
snerta, ok höfum vátta við“. Þorkell svarar: 
„Fátt hefi ek á móti ykkr látit, enn varla sýn- 
"ist mér þetta vandalaust, ok kann mart til 
þess at bera; enn þó skulu þit ráða“. Ok þetta 
gekk fram, at þeir fóru utan, ok váru vel virð- 
ir. Enn Friðgerðr var eftir, ok þótti vera kona 
sæmileg ok allmikill gleðimaðr, ok samdi sik 
mjök í hátt með ungum mönnum; hon var verk- 
' Maðr mikill ok umsýslumaðr. Hon kom eitt 

sinn at máli við Þorkel: „Svá er, sem þú veizt“, 
segir hon, „at ek hefi haft umönnun ok verkn- 
að hér, enn nú fellr mér þat alt þyngra, því 
at vöxtr minn er í þrútnan ok þyngist heldr 
gangan; enn ek hefi eigi þurft annarra hér til, 
enn nú þykki mér þat ráð þurfa, er svá berr 
til; em ek nú kona eigi heil“. Þorkell svarar: 
„Hverr veldr því“? Hon kvað Brand valda 
því. Þorkell svarar: „Þó hefir hann þetta ó- 
vinlega gert, ok sagt mér ekki til; er mér þetta 
vandsét mál. Hefir hér verit gleðivist mikil, 
enn þú kona eigi fálynd, ok veit ek eigi, hvárt 
harn veldr þessu eða aðrir hleypimenn, þó at 
eigi sé jafnríflegir sem Brandr; ok þykki mér 
þeim ólið veitt fóstbræðrum, ef þá skal sanna 
gera at þessu“. Hon fekk af þessu mikla ó 
gleði, ok fór til föður síns. Honum eyddist 
. skjótt féit, ok kvað hon sína ferð óþekkilega 
orðit hafa, sem ván var at. Hann svarar: 
„Eigi hefir vel orðit, enda var eigi góðu ráði 
til at bregða“. 

Ísólfr gerði ferð sína á fund Þorkels, ok 
vissi hann gerla, at hann var kominn þar til 
hreytingar, enn eigi til bótar. Hann brá Þor- 
katli þegar á tal, ok mælti: „Þat er undirför 
minni, at ek vilda at þú greiddir málit Frið- - 
gerðar, ok sómir yðr þat vel, at eigi standi hér . 
ilt af, sem ván er at hermingar muni vera. . 
Mæli ek til þess at hon sé með þér; ok mun. 

ek leggja fé fyrir hana, enn sættast hóglega á 
“ málit ok vera hægr í biðum, ok mun ek eigi 


mæla til framar, enn at vér sém eigi ræntir 


LS a nr þa 


sannendum“. Þorkell svarar: #„Saklauss em 
ek um þetta mál; er dóttir þín kona eigi fá- 
lynd, ok eigi einn líklegri enn fleiri til þokka 


; með henni“. Síðan fór Ísólfr á brott, ok reið 
{ leið sína ok fór á fund Eyjólfs Guðmundarson- 


ar á Möðruvöllu, ok var þar vel við honum 


{ tekit. Hann brá honum átal ok mælti: „Ekki 
í mun þér til virðingar mitt erendi, enn þó ætlu 


vér til þinnar ásjár, þingmenn þínir; virðum 


vér svá, at gild svívirðing sé í þeira tiltæki, 


Fnjóskdæla; hafa sumir hlaupizt á brott af landi, 
énn vér ætlum hlut í hafa þessu máli, enn þeir 
svara engu til, er nú eru fyrir mál settir. Stóð 
svá til í fyrstu, at ek ætlaða at senda dóttur 
mína á fund yðvarn, ok firra hana ámæli vándra 
manna; enn þeir heftu ferð hennar, Brandr ok 
Höskuldr, 'ok dvöldu hana til svívirðingar“. 
Eyjólfr svarar: „Þetta er illa við komit. Ek 
vilda undan eira við Ljósvetninga, enn þó ert 
þú illa við kominn. Ætla ek ráð, at hon fari 
hingat til mín, ok má ek eigi aka undan öll- 
um fæti, enn svá mun þykkja, ef þetta er 
kyrt“. Ísólfr svarar: „Þann veg mun virt 


| vera, at eigi haldi þér sæmdum, ef til hlutast 


yðr ótignari menn“. „Ek mun við máli taka“, 


„| segir Eyjólfr, „þótt eigi sé vandalaust, ok lát 

fylgja henni til mín, ok mun ek þó litilþægrat 
yfirbót; vænti ek at Þorvarði fari bezt, ef hans 
ráð eru höfð, enn lítillar sæmdar vænti ek af 
öðrum þeim, er hér eigu hlut í“. Ok tókust 
þeir í hendr, ok seldi Ísólfr honum málit. 

23. Síðan fór Ísólfr heim ok leið vetrinn. 
Ok einmánað öndverðan var samkoma at Hálsi 
í Fnjóskadal — enn nú er hon í Kaupangi. 
Eyjólfr kom seint, ok var þar lokit öllum sam- 
komumálum; var Þorvarðr í brottu ok bændr. 
Eyjólfr spurði: „Hvat er titt um ferðir Þor- 
varðs?“ Honum var sagt, at hann var heim 
farinn. Eyjólfr segir: „Þat er oss engi gæfa, 
eða hvárt er hér Þorkell Hallgilsson?“ „Hér 
em ek“, kvað hann. Eyjólfr mælti: „Vit höf- 
um vel hittst at málum, eða hversu vill þú svara 
málum þeira Friðgerðar ok Ísólfs, er menn kalla 
yðr henda taka félaga? Mér er sagt at þú eigir 
sókn og vörn mála þeira, er við eru kendir 
' Brandr ok Höskuldr; nú mun ck eigi mikilþægr 
at um yfirbætr, ef vel er svarat“. Þorkellsvar- 
ar: „Þetta berr breytilega til, er þú hefir at 
ganga eftir kvittum óvísra manna. Nú mun ek 
cigi veita fóstbræðrum mínum ólið, eða sanna 
þá at því máli, er allir eru jafnlíklegir til sam- 
lags við Friðgerði. Nú mun ek eigi sanna betr 
enn vita, hver sanncndi til cru af þeim, er þér 
kennið málið“. KEyjólfr svarar: „Þá eru vér 
tregari, enn vér mundum vilja, enn ek mun hóg- ' 

"lega til mæla. Viltu bandsala í lögréttu, ok 


skíri hon sik, ok handsala faðerni, ef hon verðr 
skir?“ Þorkell svarar: „Þungr verðr hlutrinn 


- várr, ef ek handsala faðerni, enn annarr 


verðr sannur at, enn skirslunnar mun ek eigi 


, varma; sumir kveða þó langstaðit, ok vil ek hand- 


, sala rétt presti þeim, er skírslu gerir“. Hann 


svarar: „Þat mun í lýsast, at ek vil sættast, 
ok kýs ek þetta af“. Síðan gerði Þorkell svá, 
at hann handsalaði presti rétt, ef hon yrði skír, 
ok eindaga á fénu. Skíirsla skyldi vera í Lauf- 
ási; enn sá prestr hét Ketill, er gerði skirsluna, 
er kallaðr var Möðrvellinga-prestr. Þá var í 
Skálholti Ísleifr biskup. Síðan fastaði hon; enn 
Eyjólfr bauðst nú til að sjá skírsluna, ok kvað 
auðsætt, at þeir vildi enn tefja málit — „ok skal 
því meiri hug á leggja eftir at sjá“. Þorkell 
kom, ok var nú leyst til handarinnar. Prestr 
veitti eigi skjót atkvæði. Þá mælti Þorkell: „Hví 
tr þú svá mikill verrferðungr at segja eigi, at 
hon er brunnin?“ — ok nefndi sér vátta at því. 
Prestr mælti: „Nú forr óliðlega, er þit dæmið, 
ok takið málit fyrir hendr mér fram, er ek á 
atkvæði at veita, ok skal vera enn tilraun önn- 
ur skírari“. Eyjólfr svarar: „Eigi má skírari 
Vera, enn fyrir fjandskap þinn ok mútur, er þú 
hefir til tekit, þá skal ek heimta sem föðurarf 
minn“. Þorkell svarar: „Vitu vér þat, Ljós- 
vetningar, at ósparir hafi þér lengi verit við oss 
6 

um fjandskapinn“. Eyjólfrsvarar: „Þér hófuð 
fyrri fjandskapinn, enn kómuð niðr hart eftir 
verðleikum“. Þorkell svarar: „Fyrir þessa sök 
skal ek láta annathvárt alt fé mitt, eða ekki“. 
Eyjólfr svarar: „Eigi mundi Þorvarðr svá svara, 
frændi þinn“. Síðan skildu þeir at því. 

Þá kom skip at Gásum, ok váru þeir á 
fóstbræðr, Brandr ok Höskuldr. Þorkell hitti 
þá brátt, ok mælti: „Heimil mun vist með mér 
sem fyrri. þó vant sé“. Þeir þágu þat, ok fóru 
til Veisu. Þá mælti Þorkell: „Svá er nú mála- 
vöxtr, at Eyjólfr vill bera þik sökum, Brandr, 
með þeim hætti, at þú hafir legit Friðgerði Ís- 
ólfsdóttur, ok mælt svá ferlega, at hann mundi 
svá heimta rétt hennar sem arfinn eftir Guð- 
mund föður sinn. Enn ek ætla at hann geri 
þat lítt eftir sannri raun, því at skírslur hygg 
ek at henni gangi æ til smánar, ok sá ek hönd 
hennar ófegri enn áðr, ok sýndist í því fjöllyndi 
hennar, enn Eyjólfr vill enn vekja forna óhæfu 
við oss frændr“. Brandr svarar: „Engan greiða 
mun,ek á því gera, at ek sé þar í meiri venzl- 
um, enn aðrir menn“. Þorkell mælti: „Hverja 
meðferð vili þér hafa, því at frændr várir allir 
vilja með Eyjólfi vera, nema Hrafn Þorkelsson 
frá Ljósavatni?“ — hann bjó þá at Lundar- 
brekku í Bárðardal; — „hann vænti ek at oss 
sinni eigi síðr; hann skortir eigi vit“; — kona 
Hrafns var ættuð ór Goðdölum; — „nú vænti 

- ek, at hann fái til nökkut ráð, at vér hafim 


hærra hlut; ok yrði svá vel, at Eyjólfr réðist 
norðr hingat, at hann hafi skapnaðar erendi“. 
Höskuldr mælti: „Nauðsyn er, at vér stöndum 
við“. Síðan hitta þeir Hrafn, ok bar Höskuldr 
málit upp, ok mælti: „Spurt munt þú hafa ó- 
þyktar svip Ísólfs ok Eyjólfs til vár enn at 
nýju. Nú vilju vér í móti rísa með þínu ráði“. 
Hann svarar: „Þú segir satt; Eyjólfr vill nú 
ganga yfir alla þjóð, enn þeim þykkir ekki til 
vár koma, nema -til Þorvarðs eins, ok er mér 
til nökkurs; enn farið nú til Óðslu ok hittið 
Ótrygg, ok bindið hann í lið með yðr, ok til 
vina várra í Fnjóskadal, því at ek kenni ofsa 
Eyjólfs, at hann mun norðr hingat leita; verum 
þá við búnir ok leynum Þorvarð“. 

Þat er sagt þat sumar, at Eyjólfr átti sam- 
komu í heraði. ok mælti: „Þat mun yðr kunn- 
igt, at ek em kallaðr höfðingi yðvarr. Nú þykki 
mér sem þat muni sannlegt kaup með oss, at 
hvárir veiti öðrum at réttum málum, ok at þér 
styrkið oss til móts við mína ágangsmenn, enn 
ek sé yðvarr liðsinnismaðr í yðrum nauðsynjum“. 
Mönnum þótti þetta vel sagt. Síðan reið Ey- 
jólfr til Hrafnagils tll Einars Arnórssonar. Hann 
var virðingamaðr ok vinr Eyjólfs. Þá mælti 
Eyjólfr:  „Svá er því máli háttat, er ek vil 
ræða við þik, at mér er nú at sækja cindagann, 
enn ef ek fer fjölmennr, þá mun Sn leita, 

at þrengja at þeim með fjandskap -- enn Þor- 
varðr einn er vægðar verðr“. Hann svarar: 
„Gamall maðr er hannnú víst, ok góðr drengr 
er hann, því at hann barðist við Gyrð, þá er 
hann var með Þórólfi; er honum vel farit; hann 
er varúðigr ok mikill fyrir sér, ok því at eins 
dugir þeim frændum, ef hann sezt fyrir málit. 
Er þat mitt ráð, at þú farir með átjánda mann, 
ok seg, at þú farir eftir fangi til Flateyjar 
dals“. 

Síðan bjóst Eyjólfr, ok með honum Þorsteinn 
enn rammi af Arnarstöðum, ok Þórir, son Finn- 
boga ens ramma, heimamaðr hans. Veðr var 
hvast, er þeir riðu á Vöðlaheiði. Þeir kómu 


á Draflastaði til Atla bónda. Hann var maðr 


auðigr, ok þingmaðr Eyjólfs. Þeir kómu síð, 
ok var vel við þeim teKit. Bóndi spurði um 
ferðir Eyjólfs. Hann kvaðst ætla út til Flat- 
eyjardals — „enn þú skalt vita hvat undir býr. 


Ek vil at þú gerir mann yfir til Veisu, ok vita, - 


hvar þar er heima manna“. Bóndi var fámál- 


igr.  Eyjólfr mælti: „Hví ert þú svá fálátr?“ 


Atli svarar: „Ek væri glaðari, ef þú værir 


með hundrað manns“. Eyjólfrsvarar: „Veler 


þat mælt, eða veiztu nökkut til tíðenda frá 


Veisu?“ Hann svarar: „Ekki nema kyrt, enn 
eigi er þeim um þik“. Eyjólfr bað hann senda ' 
húskarl sinn til Veisu. ok vita hvat til tíðenda 


væri. Hann gerði svá. Húskarlinn kom til" 

Veisu.  Höskuldr stóð úti í dyrum, ok mælti: 
„Snemma ertu á fótum félagi“ — ok brá hon- 
um til glímu, ok kvað hann hafa vanda til at 
glepja konur; ok tók hann at reika á fótunum. 
Hann ætlar þá at ganga at öðrum dyrum, ok 
" var Brandr þar fyrir ok mælti: „Eigi muntu 
- hér inn ganga; sofa vill hon“. Enn þeir reiddu 
í hann aftr ok fram eftir vellinum, ok rifu af hon- 
| um klæðin; varð hann því feginn, at hann komst 
á braut. Síðan fór hann heim, ok spurði Ey- 
Jólfr at um ferðina. Hann lét hana illa orðna 
— „váru þeir fóstbræðr úti, ok ætla ek at þeir 
hafi grunat mik, ok gerðu þeir mér atfarar 
' margar ok rifu af mér klæðin; ok váru hurðir 
aftr fyrst, er ek kom, ok fekk ek þó sét frá 
hurðinni, hvat títt var inni; ok gruna ek, at 
fjölmenni muni fyrir, ok at þeir hafi njósn af 
um ferðir þínar“. Eyjólfrsvarar: „Eigi er þat 
ólíklegt“. — Þat var síðan vanr at mæla Þor- 
varðr Þorgeirsson, þá er hark var haft: „höfum 
nú veisubragð“. — Atli mælti: „Slíkt grunaði 
mik“. Eyjólfr segir: „Eigi er förin góð svá 
búit“. Atli svarar: „Ek býð þér tíu menn vel 
búna, ok far aftr ok legg eigi menn þína í 
hættu“. | 

24. Síðan riðu þeir Eyjólfr at ánni. Þá sjá 
þeir at menn ríða frá húsunum ok eigi færri 
Í enn sjau tigir, ok létu þeir þegar drífa at þeim 
| grjót; ok váru þeir menn Eyjólfs dumpaðir illa 

um herðarnar, ok sneru þeir aftr. Atli kvað 
farit hafa sem hann grunaði.  Eyjólfr mælti: 
„Nú skal senda eftir Odda Grímssyni í Höfða, 
vin várum“ — ok svá var gert. Menn váru 
ok sendir til fjarðarins eftir mönnum. Ok er 
þeir Koðrán ok Þóroddr heyrðu þetta, mælti 


3 RA ga pn þá 


Hlenni:  „Langsær hefir Eyjólfr verit nú“ — . 
ok snerust menn vel við, ok váru menn meir 
valdir at harðfengi enn fjölda. Oddi brást þegar * 
við, ok fór við tíunda mann, ok reið Eyjólfr 


þegar í móti honum. Þá mælti Oddi: „Hvárt 


gera Ljósvetningar þér eigi greiðfært um vöðin, 
eða hver er ætlan þín um ferð þína, er svá er 


stofnuð?“  Eyjólfr svarar: „Ek ætla at ríða 
at þeim aftr í annat sinn ok eigast þá við“. 


Oddi svarar:  „Mikilmannlegt er þat ok eigi 
ráðlegt; mun þeim eigi þykkja þungt falla at * 


svá búnu“. Eyjólfr mælti: „Hvat leggr þú 


til?“ Oddi mælti: „Ríðum hart fram at ánni, 


enn þá skulu vér snúa upp til Hestavaðs; þar 
er mikit djúp at landi“. — Þetta var alt fyrri 
enn þeir Koðrán kómu. — Ok ríða þeir nú til 


vaðsins. Þetta sjá Veisumenn ok réðust í móti, 


ok þrengdust at vaðinu; enn þeir sneru þá hest: 


unum upp með ánni. Þá mælti Hrafn: „Bragð 
hitta þeir nú í“. Höskuldr svarar: „Látum 


' 


þat fyrir lítit koma, ok rennum upp í móti“. : 


Ok svá gerðu þeir; ok snúa Ljósvetningar at 
ok ríða út á ána, enn hinir ríða undan. Skaut 


j 
1 

hestr Eyjólfs í kaf, enn þeir Þorsteinn ok Þór- 
„ir tóku sínum megin í brjóstgjörðina hvárr ok 
hófu svá upp hestinn undir Eyjólfi, ok sneru 
aftr. Þá mælti Oddi: „Eigi gengr nú fram, 
Eyjólfr, ok snúum aftr“. Eyjólfrsvarar: „Aldri 
„ skulu vér undan fara“. Höskuldr sneri at Odda 
örðigum, er þeir sneru hestunum, ok nam öxar- 
hyrnan í milli herða honum. Þeir kómu aftr 
til sama lands. Þá mælti Oddi: „Eigi sækist 
skjótt reiðin“. Eyjólfr mælti: „Eigi munu vér 
enn skildir“. Þá var enn mönnum hleypt til 
féránsdóma á hvern bæ. Síðan báru Ljósvetn- 
ingar ráð saman. Þá mælti Höskuldr til Hrafns: 
„Hvat leggr þú nú til, frændi, eða þykki þér 
eigi ráð, at vér förum í móti þeim til Þriðj- 

ungavaðs, því at þangat munu þeir leita?“ 
Hrafn svarar: „Til er slíkt, enn þess get ck, 
at nú leiti þeir þangat til, er þeir hafa meira 
traust enn nú. Þat er nú ráð mitt, at gera 
njósnarmenn til Þriðjungavaðs ok á Þingmanna- 
leið at sjá ferðir manna“. Höskuldr svarar: „Þat 
munu vit. Brandr gera, fóstbræðr“. — Enn þá 
var víða skógi vaxit. — Þeir sjá at menn fóru 
at Beljárskarði, ok snéru aftr síðan ok sögðu 
mönnum sínum. Þá mælti Hrafn: „Nú eru 
vér farnir, nema Þorvarðr ráðist í“. Höskuldr 
mælti: „Þat mun yðr ráð þykkja, at ek fari 
- á Formastaði ok biði Þorvarð liðs“. Hann gerir 
- mú svá, ok kom á Fornastaði. Hann gekk inn 

í stofu; hon var skipuð öll af mönnum; þat 
váru frændr ok vinir Þorvarðs. Höskuldr mælti: 
„Skjótt er mitt erindi; liðs er þörf; vér mun- 
um skjótt ofrliði bornir af Eyjólfi, nema vér 
njótim þín við“ — ok segir honum hversu far- 


it hafi. Þorvarðr svarar: „„Síð hefi ek at þess- ; 


um málum kvaddr verit, mundi vera hóglegar 
at farit, ef ek réða. Nú fýsi ek eigi mína menn 
at fara í heimsku þessa“. Höskuldr mælti: 
„Eigi skal lengi lítils biðja þik, ok mun þú lít- 
it veita ok óhallkvæmt; enn aldri skal ek við 
þá skiljast“. Þá tók kona Þorvarðs til orða: 


„Hitt er á at líta, at til þín mun koma þykkja, 
ef Höskuldr er drepinn; ok er eigi betra eftir * 
at mæla“. Þorvarðr svarar: „Veit ek ákafa 
kvenna, enn gott mun at hefta vandræði þetta“. . 
Hon svarar: „Þú munt illa mæla eftir hann * 


dauðan, er þú þorir eigi at veita honum lifandi, 


enn eigi skal ek þá annan ala son, ef þú selr | 
þenna undir vápn“. Þorvarðrsvarar: „Ereigi 


þat ólíklegt, at illa standist ráð yður kvenna, 


enn látit búinn náttverð nökkurum mönnum í * 
kveld“ — ok spratt upp. Hon svarar: „Ek. 
skal þat annast“. Enn Þorvarðr sendi mnná 
fund Gunnsteins, ok svá til Otryggs, er átJi 


Guðrúnu dóttur Þorkels háks. 


Hallr Ótryggsson var at Þverá í Fnjóska- 


dal með konu þeiri, er Þorgerðr hét, ok gekk 
at sauðum þann morgin, ok hafði skift verkum 

við þann, er fjár geymdi, því at hann var oft 
á Grýtubakka í Höfðahverfi ok hafði þar sláttu. 
Hann fór upp í dalinn. Ótryggr faðir hans 


"var þá gamall, ok þó enn vaskasti. Honum 
kómu orð Þorvarðs at nýju; ok þá er sendi- 


Sr Rr 


. maðr kom, var hann at höfuðþvætti, ok kvaðst 


eigi búinn. Þá mælti Guðrún: „Satt er þat, 
at Þorkell hákr var mér skyldr, enn eigi skyldr 
þér, enda skal ek fara“. Ótryggr svarar: „Mér | 
sómir förin, enda skal ek ok fara“. Fór hann 


; þá síðan til Þorvarðs. Gunnsteinn fór ok til 


fundar við Þorvarð; þá kom at þræll hans, ok 
bað at hann mætti fara. Gunnsteinn mælti: 
„Þú skalt heima vera, ok halda híbýlum upp“. 
Þrællinn svarar: „Hvat sér þú þat á mér, at 
ek skuli heima vera? nú mun ek þó fara, ok 
hirða ékki um fé þitt“. „„Svá skal vera“, segir 
Gunnsteinn. Þeir Þorvarðr fóru nú með sjau 
tigu manna, ok fóru tveim megum árinnar. Nú 
er eigi varit Eyfirðingum vaðit. Þeir Koðrán 
kómu þá, ok Þóroddr hjálmr ok Einarr Arnórs 
synir, ok höfðu mikit lið. Þeir kómu til hóls 
þess, er kallaðr er Kakalahóll. Þar var mýrr 
blaut ok lækjarfall, ok stöðvaði þar fyrst áhlaup 
manna. Á aðra hönd Eyjólfi stóð Oddi Gríms- 


' son; hann var sköllóttr ok gamall. — Koðrán 


hafði einn sér lið. — Þeir Þorsteinn enn rammi 
fylgdu Eyjólfi allra fastast; enn Eyjólfr veik 
undan á mýrina, ok lá hestr hans í feni; hljóp 

hann af baki ok snýr at Þorvarði, ok. tóku til 
at berjast í sólar upprás. Ótryggr sneri þegar 
at fram. Þorvarðr virði svá sem Eyjólfr vildi 
þar at eins til snúa, sem honum þætti næst 
standa hefndinni, Eyjólfr íhugaði, at Þorvarðr 
hefði vitat óþokkann þeira í milli Þá mælti 
Ótryggr: „Hjálmr enn ungi, hverr skal hér í 
dag fyrstr víg vekja“? „Hverr nema þú, Háks 
mágr“? segir hann. Síðan tókust áhlaup mikil. 
Ótryggr lét sem hann sæi engan mann nema 
Eyjólf. Þorvarðr var eigi í fyrstu bráðorðr. 
Ótryggr lagði spjóti til Eyjólfs, enn Eyjólfr var 
í skallatskyrtli rauðum ok hafði drepit upp 
skautunum, enn Ótryggr lagði í felina; enn 
Þorsteinn enn rammi laust ofan á öxarhamrin- 
um svá hart, at fal eggina spjótsins. Ótryggr 
laut eftir; enn er Eyjólfr sá þat, þá lagði hann 
Ótrygg í gegnum með spjóti; hann snaraðist 
við, ok fell í lækinn ok dó þar. Þá frýðu 
menn eigi Þorvarði fram. Starri hét maðr, er 
var með Þorvarði. Hann átti Herdísi, dóttur 
Halldórs Guðmundarsonar, bróður Eyjólfs. Hann 
var son Þorgerðar Tjörva dóttur, ok var hann 
beggja vinr. Þorvarðr gekk hart fram, ok bar 
hann yfir Ótrygg. Þá rann Starri á hann, ok 
helt honum; ok í því hjó Eyjólfr á þumalfingr- 
inn á honum, ok loddi köggullinn á sinunum * 
Þá mælti Þorvarðr til Odda frá Mývatni, at 
hann veitti honum; hann var sonr Þorgeirs öx- - 


, arstafs Grenjaðarsonar,. ok kominn frá Fjalla- 
- Oddi. Hann átti Vigdísi systur Þorvarðs. Síð- 

an hljóp Oddi at Starra ok gaf honum öxar- 
hamars-högg, svá at fætrnir horfðu upp. Þor- 
varði hrumdi sárit, ok vildi snara af sér fingr- 
inn. Þá mælti Oddi: „Lát lafa; muna þeir 
er mein þiggja“ — ok svá gerði hann. Hösk- 
uldr Þorvarðarson gekk í móti Odda frá Höfða, 
ok áttust þeir við. Þá mælti Gunnsteinn: 
„Frémstr vill Höskuldr frændi várr vera, ok 
er því ráð at fylgja honum vel, er þó er margr 
um einn“. Þá mælti Þorsteinn, heimamaðr 
Gunnsteins: „Eigi er í hættlegra lagi hjá þér 
í dag, bóndi, er þú berst við hann Þveræing, 
Einar Járnskeggjason. Nú mun ek ráðast fyrst 
á brott“. Síðan snýr hann at með húskarla 
fjóra, ok setr öxarhamarinn í höfuð Odda, ok 
var þat svöðusár Í enninu, ok blæddi mikit; þá 
spratt hann upp ok mælti: „Búinn em ek at 
berjast“. Þá mælti Þorsteinn skuldarmaðr: 
„Nú mun ek í brott, Höskuldr, ver nú hendr 
þínar, ok þit fjórir, heðan í frá“. Brandr gekk 
ok vel fram Gunnsteinsson. 

Nú er at segja frá Halli Ótryggssyni. Hann 
kom til Ness, ok var jökulbarinn. Hann spurði, 
hvárt sauðamaðr væri heima. Konur svöruðu: 
„Hvat mun þér undir um smalamann, viltu eigi 
ráðast til, er frændr þínir berjast, ef þú þorir“? 
Hallr mælti hratt:  „Fáið mér heldr vápn 

nökkur“. Síðan tóku þær viðaröxi eina ok 
fengu honum. Ok er hann kom til ortrostunn- 
ar, stóð hann við ok mælti: „Hvat er hér tið- 
enda“? Maðr svarar: „Sér þú eigi, at faðir 
þinn er: veginn ok liggr hér fyrir fótum þér: 
Eyjólfr Guðmundarson vá hann“. Síðan gekk 
Hallr fram; enn Koðrán gekk í kvína, ok skildi 
menn; ok var þá svá komit, at tveir einir menn 
börðust, er sakar áttust við — ok stóðu vel 
flestir kyrrir — ok þurfti engi maðr at skilja 
þá; enn Koðrán tók sinni hendi hvárn þeira, 
ok skaut þeim svá tveggja vega frá sér. Í þvi 
hjó Hallr í höfuð honum. Þá kallaði maðr: 
„Þar fór nú einn bezti maðr ór Eyjafirði“, seg- 
ir hann. Hann mælti: „Ok var Guðmundar 
son, þó at góðr væri“. Koðrán var þá borinn 
í brott á skildi, ok bundin sár hans. Þéir Ljós- 
vetningar váru við skóg nökkurn. Eyjólfr egg- 
jaði nú fast, at hverr dygði sem mætti. Þá 
svarar Þóroddr hjálmr: „Þat hugsar þú nú, 
Eyjólfr, hvat gert er, enn miðr hyggr þú at 
vægja bróður þinum; er nú ok veginn húskarl 
Einars at Þverá“. Eyjólfr svarar: #„Tjaldit 
um Koðrán; eigi nénni ek at leita honum hér 
lækningar, ok skal færa hann til Svalbarðs til 
Þorvarðs læknis“. Þat sögðu menn, at Hrafn 
gætti eigi miðr skógarins enn fundarins, ok 
mælti Hrafn: „Þat er ráð, at fela sik í skóg- 
inum, ok þat annat, at segja Þorvarð sáran til 

ólífis“. Þá svarar Höskuldr: „Þat er öruggt 


ráð, ok þó fjarri skapi föður míns, enn ræða má 
ek þetta við hann“ — ok svá gerði hann. Þor- 


 varðr svarar:: „Seg þú honum þau mín orð, at 
- hann segi sik svá veslan, sem hann vill, enn 
. ljúgi ekki á mik; ok þar liggr á mín reiði“. 


ti 


I a 7 


Nú var framorðit dagsins. Eyjólfr eggjaði at- 
göngu. Hrafn hafði verit um nóttina á Hálsi, 
ok kom utan ór Flateyjardal, ok var þat meir 
af atburð, enn at honum þætti þat allgott. 
Hrafn fann Eyjólf ok mælti: „Sá fundr hefir 
harðr verit, Koðrán sárr mjök, enn Þorvarðr 
óvígr, ok er einsætt at hætta“. Þá mælti Koð- 


{ rán: „Já, skilið nú; ekki mun mik saka“. 


Síðan skildu þeir. Eyjólfr vissi eigi, hversu 
mjök Koðrán var sárr. Ok er Þorvarðr spyrr 
þetta, mælti hann: „Heyr á endemi, at ljúga 
til sára manna; verði fundr sá sem auðnar; 
eru vér seinir til óhæfu, enn skiljum eigi nú 
fyrr, enn öðrum þykkir mál“. Eigi urðu menn 
til þess at segja Eyjólfi þessi orð. Enn þeir 
Byjólfr fóru til Svalbarðs, ok fundu Þorvarð 
lækni, ok leysti hann til sársins. Eyjólfr spyrr 
hversu honum segði hugr um. Hann svarar: 
„Ef Koðrán hefði kyrr verit, þá væri ván í, 
enn nú er engi“. Eyjólfr svarar, at honum 
mætti á einum fingri dreyra vekja. Síðan var 
eldr gerr ok afklæddust þeir við. Eyjólfr mátti 


| eigi komast af kyrtli þeim, er hann var í; svá 

var hann þrútinn; enn Koðrán andaðist um nótt- 
ina, ok hörmuðu menn þat mjök. Hann var 
færðr inn til Eyjafjarðar ok búit vel um hanst 
líkama. 

25. Síðan er sagt frá Ljósvetningum, át 
Þorkell Hallgilsson mælti: „Bjóða vil ek öll 
um mönnum til mín, þeim sem hér hafa vert 
við staddir, nema Halli Ótryggssyni“. Gunn 
steinn mælti: „Slíkum orðum vil ek mæla“ 
Þá mælti Þorvarðr: „Ek vil bjóða öllum til 
mín í kveld, ok fyrstum Halli Ótryggssyni, er 
skömm hefir af oss fengit ok höggit; ok skal ' 
eitt yfir oss ganga“. Síðan fór Þorvarðr heim | 
með allan flokkinn á Fornastaði, ok mælti: 
„Hitt er nú, húsfreyja, at leysa beinann af, 
hendi“. Hon svarar: „Eigi mun skorta bein 
ann í kveld“. Höskuldr Þorvarðsson var kátr | 
ok veitti mönnum beina, ok mælti: „Faðir: 
hvárt skal skipa mönnum at mannvirðingu, eða 
eftir framgöngu“? Hann svarar: „Hrafn skal | 
mér næstr sitja“. Hallr hvarf í eldhússdyrum, : 
ok vissu menn eigi um vetrinn, hvat af honum: 
mundi orðit; enn hann var þá í eldhússkoti at. 
baki Þorvarði. Síðan sendi hann orð þingmönn- ; 
um, ok mælti, er þeir kómu: „Nú höfu vér 
hitt í stór vandræði ok munu vér nú ráða við 
þurfa; skal ek nú senda fyrst menn til Eyja. 
fjarðar með boðum til Eyjólfs“. Hann gerðinú, 
svá. Þeir sögðu Eyjólfi, at hann vill gjalda 

tvau hundruð silfrs fyrir Koðrán ok utanferð 
Halls, ok kæmi hann aldri út. Eyjólfr svarar: 
„Eigi ætla ek at hafa þenna dóminn Þorvarðs 
í bróðurbætr, ok neita ek þessu“. Sendimenn 


"fóru aftr. Eyjólfr sendi menn til allra höfð- 


ingja, at biðja. þá liðveizlu, ok svá vestr til 


 Gellis vinar síns, at hann fjölmenti til Hegra- 


| 


nessþings. Gellir var góðr drengr. Eyjólfr 


bauð eyri silfrs fyrir nef hvert, ok hverjum 


höfðingja, þeim er til þings riði, hálfa mörk. 
Hann sendi menn til sona Eiðs í Ás í Borgar- 
fjörð, ok bauð þeim fé til liðveizlu, ok svá Goð- 
dælum. Þá var umræða á, at Hrafn myndi eigi 
fyrir sökum hafðr, því at hann þótti eigi mann- 
hættlegr verit hafa á fundinum. Vel flestir 
höfðingjar hétu Eyjólfi liði. 

Hárekr hét maðr, er bjó at Ási í Kelduhverfi. 
Hann átti Þorgerði, dóttur Þorvarðs; hann var 
þingmaðr skegg-Brodda. Þorvarðr sendi hann 
austr til skegg-Brodda at biðja hann liðs —- 
„ok vil ek gefa honum gullhring“. Skegg- 
Broddi átti Guðrúnu, Þórarins dóttur sælings 
ok Halldóru, dóttur Einars at Þverá. Eyjólfr 
sendi menn þangat — ok gista at Hrafns at 
Lundarbrekku — ok mælti til vináttu við hann, 
ok kunni hann eigi um sakar, ef hann skildist 
við ok væri í engri ráðagcrð með Þorvarði, ok 
sendi Hrafni hálfs eyris gull. Ok er sendimenn 
kómu, tók hann þenna kost. Ok síðan hittu 

þeir skegg-Brodda, ok báru fyrir hann málit. 
Hann svarar: „Eigi veit ek um liðveizlu þá; 
lítinn sóma hafa þeir gert frændkonu sinnar, 
Möðrvellingar, enda munu þeir eigi þurfa lið ór 
Austfirðinga fjórðungi; enn koma mun ek til 
þings, enn liðinu heit ek engu“. Þeir fóru aftr, 
er sendir váru. 

26. Síðan kom Hárekr austr til skegg 
Brodda, ok bar honum kveðju Þorvarðs ok 
sýndi honum hringinn. Hann svarar: „Spurt 
hefi ek málaferli þeira, - enn þat hefi ek mælt, 
at ek mun þeim veita, sem færi eru; enn hringr- 
inn mun dveljast eftir“. Síðan kómu þau í 
rekkju hjón; þá mælti hann: „Gesti eigu vit. 
Guðrún“. Hon svarar: „Hvert er erendi þeira“? 
Hann svarar: #„Þorvarðr sendir þér hring 
þenna, at þú værir eigi í móti honum“. Hon 
svarar: „Eigi virði ek hringinn svá mikils, at. 
ek virða þik eigi meira, ok veit ek at þér er. 
sendr hringrinn til liðveizlu“. Hann svarar: 
„Koma mun ek til þings“. Nú fóru sendimenn 
á brott. 

Eyjólfr átti sér fóstra. Eyjólfr var hljóðr 
mjök um vetrinn ok áhyggjusamr; ok einn 
morgin kom hann í stofu, ok mælti: „Dreymt 
hefir mik í nótt. Ek þóttumst ríða norðr háls, 
ok sá ek nautaflokk koma í móti mér, þar var 
í oxi einn mikill, rauðr, hann vildi illa við mik 
gcra; þar var ok graðungr mannýgr ok mart. 

smáneyti. Þá kom yfir mik þoka mikil, ok sá 
ck eigi nautin“. Fóstri hans svarar: „Þat eru 
manna fylgjur, óvina þinna, ok oxi fylgir Þor- 


. Varði, enn graðungr Halli; enn þat er myrkr 
- kom yfir þik, sé ek eigi fyrir annan enda um 

mál yður“. Eyjólfr bjó mál til, ok bannaði þat 
engi maðr. Þá riðu þeir; ok var illfært um 
fjöll, ok var fjárfellir mikill. Þorvarðr hitti 
vini sína, ok mælti: „Mun eigi þat ráð, at 
snerpast við um þingförina, ef þér vilið mérlið 
veita? þá sé ek ekki til vænna, enn at menn 
fari ok hafi tveir saman hest, því at ek veit at 
Eyjólfr mun fjölmennr“. Menn urðu vel við, 
ok fekk hann víglegt hundrað manna. Þeir 
fóru degi fyrr enn Eyjólfr, ok fóru Öxnadals- 
heiði ok ofan Norðrárdal, ok áðu í Svínanesi. 
Eyjólfr hafði nær þrjú hundruð manna. Þar 
váru í för Þóroddr hjálmr ok Einarr Þveræ- 
mgr; ok er hinir riðu ór Svínanesi, riðu þeir 
Eyjólfr í nesit Þá varð þeim Þorvarði farar- 
tálmi, at klyfbera-band brast í sundr, ok fóru 
ofan klyfjar. Þorvarðr mælti: „Hvat er nú 
til ráða, Hrafn frændi“? Hann svarar: „Ekki 
sé ek annat til enn hafa sik undan“. Þorvarðr 
svarar: „Eigi er þá drengilega skilizt við menn 
sína, ok er nú verra enn fyrr, at hitta Evjólf; 
ok þótt þá væri hlýtt ráðum þinum, þá mun 
ck nú eigi hlýða þeim“. Ok váru hinir þá eigi 
búnir. Einarr sá þá ok þótti búit mikils 

váða, ok leitaði sér fangaráðs ok reið fram hjá 
Eyjólfi ok mælti: „„Sjái þér flokkinn þeira Þor- 
varðs“? Hann kvaðst sjá — „ok sýnist mér, 
sem skamt muni verða til fundar várs“. Einarr 
svarar: „Hvar kemr fé þat þá, er þú hefir 
hcitit höfðingjum til liðs þér“? Eyjólfr svarar: 
„Eigi mun nú illa fallit, at vér reynim með 
oss“ — ok vill fram ríða. Þá brá Einarr öxi 
á söðulgjörðina, ok gekk Eyjólfr af baki; ok 
varð þá dvöl á eftirreiðinni, enn þeir Þorvarðr 
riðu undan. Þeir Eyjólfr riðu á Silfrastaði, 
enn Þorvarðr reið ofan eftir heraðinu á Mikla- 
bæ. Þá reið maðr í móti honum. Þorvarðr 
mælti: „Sjá stefnir til vár“. Sá mælti: „Hvar 
er Þorvarðr“? sagði hann. „Þorgerðr hús- 
freyja bauð þér heim“. Hann svarar: „Hafa 
munu vér þar náttverð, ok ríða síðan til Valla- 
laugar, syá at vér komim til þingstaðar fyrri“. 
Þorgerðr var ekkja, ok hafði hana átt Hall- 
dórr, bróðir Þorvarðs. Þá mælti húsfreyja: 
„Nú hafi þér vel gert, ok sét híbýli mín; nú vil 
ek fá yðr tjöld ok viðu, ok þrjátigi manna vist“. 
Hann svarar: „Sýnir þú stórmensku þína, enn 
ekki eru gistingarlaunin. Enn eigi skulu þeir 
fara, ok leggja þat í hættu, enn annan beina 
munu vér þiggja“. Svá var gert. Þeir tjöld- 
uðu ágætt herbergi við þinghelgi til vægðar við 
Eyjólf. 

2“. Eyjólfr kom á þing méð miklu fjölmenni, 


- ok átti öllum mönnum búðarrúm at fá; ok var 

þar mikill mannfjöldi. Gellir kom at vestan 
með tvau hundruð manna, ok er þeir riðu á 
þingit, þá skipuðu þeir svá liðinu, at hverr 
rann eftir öðrum, ok þótti mönnum þat frá- 
gerðarlið, til at sjá, ok störðu menn á; enn einn 
var Sá maðr, ér þeim fanst einna mest um, er 
á baki var. Þat þótti mönnum lýtit á, at þeim 
sýndist hann ríða folaldi. Ok er þeir stigu af 
baki ok hestar váru lausir látnir, þá þótti sá 
hestr miklu mestr, er sá maðr hafði riðit, er 
þar var kominn, enn þat var Skeggi enn rammi, 
bróðir Álfs ór Dölum. Ok er menn höfðu eina 
nótt á þingi verit, þá sá þeir ferju á firðinum, 
ok tólf menn á, ok einn í vararskinnsólpu, ok 
um utan í blári kápu; ok hafði verit hvast 
veðr. Þeir váru afburðarmenn á at líta, ok 
bar þó höfðinginn af öllum. Þeir Eyjólfr gengu 
upp Í mót þeim í lendingu, enn þeir Þorvarðr 
gengu þar í móti þeim, er verra var upp at 
ganga. Ok er þeir höfðu hlaðit seglinu, leit 
skegg-Broddi á liðit ok mælti: „Hingat munu 
vér fara í lið þessarra“. Þorvarðr mælti: „Kom 
þú nú heill, ok kunnu vér allir þökk á, at 
þú farir til búðar með oss“. Þeir gera nú svá, 
ok var þar rætt um við Skeggja, hversu fúss 
hann mundi at ganga í móti skegg-Brodda, ef 
saman lysti liðinu. „Þat ætla ek“, segir Skeggi, 
„at Meir endist mér afl við skegg-Brodda eða 
7* 

þó hugr, enn hamingju uggir mik at ek hafi 
eigi við hann“. Síðan var rætt við skegg 
Brodda þetta sama mál. Hann svarar: „Mikil 
ván er mér á, at Skeggja skorti eigi afl, enn 
þat ætla ek þó, ef svá væri til skipat í vár 
liði, sem hér er, at Þorvarðr yrði eigi aflvani“. 
Morguninn eftir gekk skegg-Broddi til búðar 
Eyjólfs, ok var engi blíða við hann af Eyjóli 
Skegg-Broddi mælti: „Er eigi þat vænst at 
sættast, Evjólfr“? Hann mælti: „Má sem vill“. 
Skegg-Broddi svarar: „Fast er nú fyrir“ — 
ok gengr til ok hittir Gelli, vin sinn. Þá mælti 
skegg-Broddi: „Fastlega horfir ræða Eyjólfs“. 
Gellir mælti: „Gera vil ek at mínum hluta“. 
Skegg-Broddi svarar: „Þat samir vel, enda 
væri þá nökkurs staðar; eru með okkr þeir 
menn, er eigu hér í hlut, at aukast munu vand- 
ræði, ef þeir verða sekir, ok mun þá meiri 
vandræði um at tala, enn fyrrum. Sækjum nú 
báðir eitt ráð, ok firrum mennina óhöppum“. 
Gellir svarar: „Ek veit vilja Eyjólfs, at hann 
vill sjálfr ákveða ok fjársektum ráða; vill hann 
cigi sættast, nema Þorvarðr ok Brandr ok Hösk- 
uldr, Þorkell ok Hallr fari utan ok sé skógar 
menn óferjandi“. Skegg-Broddi svarar: „Ek 
veit ok vilja Þorvarðs, at hann vill at hann 
geri einn um fjársekt milli þeira, ok eigi þeir 
útkvæmt, nema Hallr; ok vilda ek at sá ór- 

skurðr væri lagðr fyrir okkr, at ákveða mann- | 

sektir“. Gellir mælti: „Mun þú fyrst hvat 
fyrir komi“. Síðan hittu þeir Eyjólf, ok mælti 
skegg-Broddi: „Óráðlegt er enn at vilja eigi 
sættast, því at eigi munu allir í mót Þorvarði 
ganga; láttu mæla um Gelli við sannvini hans“. 
Eyjólfr svarar: „Eigi sé ek þat, at ek muni 
skyldr til vera at virða þinn vilja“. Skegg- 
Broddi svarar: #„Svá lítit er mitt traust, at nú 
héfi ek ekki vigsgengi at veita mínum mönn- 
um, enn þó skulu nökkurir tannsárir verða, 
áðr enn Þorvarðr er drepinn“. Þá svarar Gell- 
ir: „Þá ferr illa málahlutrinn várr, ef vand- 
ræðin aukast, ok þó at skegg-Broddi hafi nú fá 
menn, þá samir eigi at fyrirlíta hann“. Eyjólfr 
svarar: „Eigi horfir Þorvarði vænlega dómr- 
inn“. Þá var um rætt, at dómar myndi út 
fara, ok treysti Eyjólfr fjölmenni sínu, ok bað 
fylkja við dóminn, meðan þeir hefði fram mál 
sín — „enn ætlum þeim í kvíarnar at ganga, 
ef þeir vilja“. Ok er Þorvarðr spurði þetta, 
mælti hann: „Hvat liggr nú til, mun eigi þat 
betra ráð, at vit berjumst áðr enn vér erum 
sektaðir? Tökum til vápna, enn sumir færi 
heim hesta vára, því at fundr sá mun verða, 
at í brott munu komast nökkurir“. Svá gerðu 
þeir, ok sneru at hart. Dagr hét maðr, er var 
með Þorvarði, ok átti Sigríði dóttur Þorgeirs 
goða. Hann gekk fyrstr, enn þá fimm saman, 
ok þá tín, ok skipuðu liði sínu öllu, því at fám 

var þekt í þeira liði at fara seint. Þá mælti 
skegg-Broddi til Gellis: „Hér kemr illa í hald, 
at góðir menn margir eru hér við staddir. Þú 
ert fjölmennr mjök, Gellir, ok vel vingaðr við 
dæli; snú svá til fjölmennu þínu, at þú verðir 
betri drengr af, ok fyllum báðir einn flokk ok 
göngum í milli þeira; snúumst at með þeim, er 
okkur orð vilja virða“. Gellirsvarar: „Nú er 
vel skift með okkr; þú hefir drengskapinn, enn 
ek féit“. Síðan gengu þeir at dómum með liði 


sínu, áðr enn málaferli færi fram; enn þá var 


svá komit, at hvárirtveggju váru búnir at ber- 
jast. Þá mælti skegg-Broddi: „Má Eyjólfr 


heyra mál mitt“? „Heyri ek“, segir hann. 


Skegg-Broddi mælti: „Hér horfir óvænt, at menn 
skulu hér berjast fyrir þitt tilstilli; kalla ek þat 
heldr bezt ráð, at hvárr sætti sína menn“. Grell- 
ir segir: „Öllum er þat auðsætt, at sjá er 
verstr hlutrinn at berjast, ok mun ek bjóðast 
til at gera um málin“. Eyjólfr svarar: „Mun 
eigi þeim at duga, er drengrinn er beztr? — 
ok gef ek þér eigi fé til afarkosta“. Gellir 
mælti þá: „At þessu er mjök ráð vandanda, 
er þú verst nú fyrir ok snýst í mót Þorvarði“. 
 Þorvarðr mælti: „Hvat vili þér nú gera? geist- 
ir fari þér nú mjök, enn friðarmenn skulu vér“. 


Gellir mælti þá: „Meir hyggr þú nú at ofr- 


kappi enn forsjá, er þú gengr at, slíkt ofrefli 
sem fyrir er; gangið eigi at dóminum, svá at 

þrengt verði at yðr“. Þorvarðr svarar: „Þat 
er eigi örvænt, at þeir unni oss eigi jafnaðar 
um höggit, enn verra er þó, at vér sém fyrr 
sakteknir, enn síðan drepnir“. Skegg-Broddi 
svarar: „Mun eigi annat ráðlegra, enn færa 
menn í slík vandræði — ok sættizt heldr“? 
Þorvarðr svarar: „Óvanr em ek at láta draga 
alla sæmd úr héndi mér“. Skegg-Broddi mælti: 
„Hyggr þú nökkut at þessu, hvat at er? þótt 
ek veita þér lið, þá eru þó margir í móti; sýn- 
ist mér sá beztr, at þú játir várum ummælum“. 
Hann svarar: „Ek skal játa“. Síðan stöðvað- 
ist liðit, ok var þá fram gengit; tókust þeir 
þar tali við. Þá mælti Eyjólfr: „Hví mun nú eigi 
ráð at snúa til lykta máli váru“?  Skegg- 
Broddi svarar: „Þat er einsætt, at láta Gelli 
fyrir sjá um sinn, er þér mun eigi gera at meira 
mein“. Eyjólfr svarar: „Hví mun hann meir 
kunna, enn allir aðrir“? Er þetta mál um síð- 
ir lagt undir Gelli, ok skyldi hann kveða á 
mannsektir; enn þeir sögðu þat upp, at allir 
menn skyldi eiga aftrkvæmt, nema Hallr. Þat 
líkaði Eyjólfi illa. Gellir gerði átta hundruð 
silfrs fyrir Koðrán, enn þat stóðst á, víg Ó- 
tryggs ok atfarar þeira Höskulds í fyrstu við 
Eyjólf. Áverkar Þorvarðs ok Odda váru líkir 
kallaðir. Víg húskarls Einars Járnskeggjason- 
ar var bætt fé. Þorvarðr skyldi vera utan þrjá 
vetr, ok Þorkell ok Brandr ok Höskuldr, enn 

— 


Hallr eiga eigi utan ván. Síðan var mælt fyrir 
trygðum, ok fé upp goldit. Eyjólfi þótti sinn 
hluti til lágr, ok stóð þat meir af kappi; ok 
drap ókæti fyrir honum mest. | 

28. Skip stóð uppi í Svarfaðardalsárósi, er 
átti Kálfr enn kristni. Þorvarðr ætlaði sér eigi 
heim, ok fór til skips; enn þeir frændr skildu 
eigi, sem fyrr váru nefndir, ok höfðu tjald á 
landi. Þorvarðr skoraði á Kálf um skipkaup. 
Hanu mælti: „Eigi er um skipkaup fyrr ráðit, 
enn þú skipir at helmingi, því at þér mun þat 
bezt líka“. Þorvarðr kvað svá vera skyldu. 
Hrafn þorði eigi eftir at vera, ok vildi hann 
fara með Þorvarði. Eyjólfr spurði þetta, ok í- 
hugaði hvat látit var, ok reið í Hlíð til Þor- 
kels vinar síns, ok sagði honum, at hann ætl- 
aði at Þorvarði ok drepa hann. Hann lét illa 
yfir því at ganga á sættir, ok latti mjök, ok 
sagði at þeir hefði tjald á skipi. Eyjólfr kvaðst 
fara mundu, ok kvaðst eigi nenna, at engi kæmi 
mannhefnd fyrir bróður sinn. Enn er menn 
kómu í rekkju, þá var barit á hurð ok gekk 
bóndi út, ok kominn aftr. Eyjólfr spurði, hverr 
kominn væri. Bóndi segir, at sá var utan ór 
dalnum. Eyjólfr mælti: „Hvat mun titt um 
austmennina“? Bóndi segir þá hafa utan látit. 
Eyjólfr kvað þá eigi orðið hafa, sem hann vildi, 
ok reið heim. Ok tveim nóttum síðar spurði 


hann at þeir höfðu eigi út látit; ok sagði reiði 


| 


| 

' á bónda, ok kvað hann rangt hafa við sik gert. 


. Ök er Þorvarðr spurði þetta, sendi hann hon- 


a . 


A 


um tuttugu skjólna ketil ok stóðhross af Forna- 
stöðum. Síðan lögðu þeir Þorvarðr skipinu út 
undir Hrísey. Byrr var engi, enn bátrinn lauss; 
bátr fór þá innan frá landi, þar var rekkju- 
maðr í skut. Þá stóð maðr upp ok mælti: 
„Hvárt er sá maðr á skipi, er Már heitir, ok 
hefir sér far tekit“? Hann kvaðst þar vera. 
Þá mælti maðrinn: „Tak þú við Þorvaldi en- 
um líkþrá, frænda þínum, eða vér munum banna 
þér far“. Síðan tók hann við honum. „Ek á 
fé á landi enn hjá mönnum“, segir hann, „ok 
skal ek þangat fara með hann“. Síðan kom 
hann aftr, ok kvaðst sét hafa ráðstafa fyrir 
honum. Síðan haustaði, ok gaf þeim eigi byr. 
Austmenn báru ráð sín saman, ok kváðust mundu 
rýma skip, eða láta Hall af skipi. Þorvarðr 
svarar: „Tökum annat ráð; föstum þrjá daga, 
ok vitum hvárt guð sýnir eigi hvat veldr; ok 
fari hlutr í sveitir, ok dæmum þann af skipi, 
er hlýtr, hvárt sem er yðvarr maðr eða várr“. 
Hlutir váru vígðir, ok kom upp hlutr þeira 
Kálfs; enn Már var þar í sveit, ok kom hans 
hlutr upp. Síðan stefndu þeir honum á land, 
ok kváðu honum illa mundu farit hafa við 
frænda sinn. Honum fanst fátt um; enn þar 
váru þau efni til, at hann hafði myrt hann. 
Síðan vildu þeir drepa hann, enn þat var þó 

ráðs tekit, at hann iðraðist, ok gaf hálfan hluta 
eigu sinnar fátækjum mönnum, enn annan helm- 
ing frændum mannsins. Síðan heldu þeir und- 
an Hrísey, ok kom þá skip af hafi; þat átti 
Eldjárn Arnórs son kerlingarnefs ok Þórlaugar 
viga-Glúmsdóttur. Þá mælti Eldjárn til Þor- 
varðs: „Hafið eigi Hall í gegnum haf; full- 
boðit er oss þó“. Þorvarðr svarar: „Hvat er 
annat sæmilegra, enn at hann fari með oss 
frændum sínum“? 

Síðan gerði útnyrðing ok kalt veðr, ok 
heimtu þeir Þorvarðr upp akkeri sín, ok brast 
hnakkbandit. Þorvarðr bað nökkurn sýna at- 
gervi sína — „ok fari til austmenn“, segir 
hann. Þeir urðu eigi til búnir. Hallr svarar: 
„Ek em eigi sparandi til, ok fáið mér snærit“. 
Síðan fór hann af stakki sínum ok kafaði niðr; 
ok kom snærinu í akkeris hringinn — ok fekk 
hann af þessu gott orð. 

29. Síðan fluttust þeir út hjá þeim Eldjárni, 
ok var akkerit á strenginum; ok hafði Hallr 
vöttu á höndum, er hann dró akkerit. Þá mælti 
maðr einn til hans: „Óhræðdr mun ek fyrir 
þér, Hallr félagi, er þú vattar streng“. Síðan. 
lögðu þeir margir gott til Halls, er áðr höfðu 
óþokkazt við hann. Síðan létu þeiríhaf. Hallr. 
var knár maðr ok liðgóðr. Þá bar norðr at. 
Noregi, ok sigldu suðr síðan, ok höfðu byr 
hvassan; ok sá við sker nökkur bát einn, ok. 

váru á sveinar tveir, ok helt annarr skipinu, 
enn annarr jós. Þá mælti Þorvarðr: „Hjálp- 
um mönnum þessum, er at danða eru komnir, 
ok er skip þeira fult“. Kálfr svarar: „Þú 
leggr oss í hættu ok várt fé“. Hann svarar: 
„Ek skal skip ábyrgjast; eigi áttu betra til at í 
láta fé, enn ek“. Kálfr svarar: „Góð þykkja 
mér þín ráð“. Síðan skutu þeir báti, Þorvarðr 
ok Hallr, ok hlupu þar á, ok var þá skip 
Sveinanna fult. Hundar tveir váru bundnir í 
skipinu ok fjötraðir við innviðu.  Þorvarðr 
| greip þann svein, er við árarnar sat, enn Hallr 
annan, ok helt á hundunum, ok brá þeim á 
knörrinn, ok beitti at eynni. Þorvarðr spurði 
| hverir þeir væri. Þeir sögðu at annarr héti 
| Óspakr, enn annarr Ósvífr — „enn vit erum 
| hundasveinar Úlfs stallara, ok höfum vit þetta 
af hundunum hlotit, ok tjáði okkr eigi at bíða, 
enn þá er vit kómum, váru þeir þá í brott, ok 
erum vit systursynir hans, ok ætluðum heim 
eftir þeim“. Þorvarðr mælti: „Hvat er íslenzkra 
Manna með konungi í mestum virðingum“? Þeir 
Svara: „Úlfr er þar mest virðr, enn þá er ann- 
árr maðr, ok heitir járn-Skeggi“. Síðan gaf 
Þorvarðr þeim feldi tvá ok vápn. Síðan skildu 
þeir, ok heldu þeir eftir þeim konungi; ok 
Spurðu þeir hvar hann drakk, ok kómu þar. 
| Úlfr fagnar þeim vel ok spurði um ferðir þeira. 
| Þeir kváðust komit hafa á skipi einu á vág- 

inn, — „ok eru á góðir drengir ok lifgjafar 
várir“. Úlfr mælti: „Hverir eru þeir“? „Þor- 
varðr heitir einn, ok er Ljósvetningr, Höskulds 
son, ok annarr Hallr, ok er Ótryggs son, af- 
rendr maðr“. Þá mæltu menn: „Ykkr myndi, 
eigi nær fallit, er Íslendingar dugðu“. Úlfr 
mælti: „Gerið eigi mikit um þetta“. Skeggi 
heyrði þetta, ok hitti konung ok mælti: „Ek 
vilda at þú veittir mér lið at drepa menn þessa, 
er sakaðir eru við oss“ — „ok sagði honum 
allan málavöxt. Konungr mælti: „Þat er eigi 
mitt, at láta drepa mina þegna, enn þótt nökk- 
urr gérist til, þá mun yðr á því umbun verða“. 
Hann hitti marga menn konungs, ok gaf þeim 
fé til fylgis sér. Þá mælti sveinninn Ósvífr: 
„Hví lætr þú svá, járn-Skeggi“? Úlfr segir: 
„Hann ásakar menn þá, er ykkr hafa lið veitt“. 
Sveinninn svarar: „Skaltu ekki at hafast, eða 
þverr nú drengskaprinn þinn“? Hann svarar: 
„Eigi mun ek þeira mun gera“. Sveinninn 
svarar: „lt eigu vér at þjóna yðr; mundum 
vér nú dauðir, ef þeir hefði eigi hjálpat oss“. 
Úlfr svarar: „Þetta fær ykkr mikils“. Sveinn- 
inn svarar: „„Lítit megu vit, enn með Þorvarði 
skulu vit vera“ — ok hlupu til strandar, ok 
sögðu Þorvarði hvat titt var. Þorvarðr mælti: 
„Enn er vandræði um at vera, Kálfr; nú vil 
ek kaupa af þér skipit, enn þér gangið af, ok 
gjaldi vár eigi aðrir menn, enn vér munum 

| flytja út grjót“. Kálfr svarar: „Eigi skal svá 


Vera; eigi munum vér við þik skilja“. Allir 


vildu þeir honum fylgja. 


Skeggi hafði fengit til skip, ok hitti kon- 


 ungok mælti: „Nú er liðit fengit, herra“ Kon- 


 ungr mælti: „Hefir þú fundit Úlf, eða hefir 


a ti 


þú haft hans fulltingi við? þá eru vit sáttir“. 
Síðan hitti Skeggi Ulf, ok segir honum nauðsyn 


| sína. Úlfr svarar: „Vel hefir oss við þik líkat, - 


ok munu vér þar fyrir veita þér þat er þú 
biðr“. Síðan kemr Skeggi fyrir konung, ok 


| segir honum þessi orð Úlfs. Konungr mælti: 


„Þá hefir hann vel við orðit, enn undir væri 
þér, hváru megin hann sneri at“. — Nú er þar 
frá at segja, at Þorvarðr mælti til sveinanna: 
„Farið til Úlfs; endast skal oss nú“. „„Skilr 
þá drengskap várn“, segja þeir, „ok munu vér 
cigi við þik skiljast“. Nú fara skip á váginn, 


| ok er þar Úlfr. „Hvert mun hans erendi“? 


segir Þorvarðr. Ósvífr mælti: „Hart mun hann 
at róa, ef hann vill illa“. Síðan kómu þeir at 


| kaupskipinu ok reru kyrt, ok lögðu skip sín á 


sitt borð hvárt. Þorvarðr spurði, hverr fyrir 


Þskipum ætti at ráða. Úlfr mælti: „Friðmenn, 
| ok hafi þér til þess unnit“. Síðan gekk kon- 
| ungr út, ok sá hvat títt var, ok mælti: „Skeggi 
| félagi, lát kyrt vera, ok leyfi ek engum manni 
| at berjast við Úlf, enn mínir menn leggist hendr 
|á. Hefir þú hugat þá menn sektalausa, ok er 

svá fyrir mik komit“. Ok er nú eftir vitnum 
leitat, ok gengr Þorvarði vel. Skeggi kvað þá 
eigi við sik sátta. Konungr mælti: „Ek hefi 
athugat málit, ok sýnist mér sem eigi hæfi á- 
gangr við þá, sem goldit hafa of fjár ok flýit 
land sitt“. Ok lætr konungr þá í friði fara. 

Síðan heldu þeir til Danmerkr, ok fóru austr 
til Víkr; þar hitti Þorvarðr góðan dreng, er 
Bárðr hét, ok vingaðist við hann, ok fekk hon- 
um í hendr Hall Ótryggsson. Enn Þorvarðr 
bjóst til Róms. Enn Bárðr helt skipi sínu í 
Austrveg, ok kómu at þeim víkingar ok buðu 
þeim kost, hvárt þeir vildi heldr berjast eða 
upp gefast ok halda lífinu, ef þeir veitti féit. 
Enn Bárðr kvað þat mundu sitt kjör at ber- 
jast eigi; ok því tóku flestir skipverjar. Hallr 
svarar: „Eigi mun ek þrautarlaust upp gefast“. 
Bárðr mælti: „Hættum vit eigi á vald vík- 
inga“. Hallr svarar: „Versnar nú skylduneyti 
mitt við stórvirkjum, ok bið þú eigi þess, ok 
mun ek gera þat, er ek em fúsari til“ — ok tók 
beitiás einn ok varði öðrum megin borðit, ok 
barði á tvær hendr ok örkumlaði menn. Ok 
er þat sá skipverjar hans, tóku þeir til ok vörðu 
öðrum megin borðit; ok höfðu þeir sigr kaup- 
menn. Þorkell ok Brandr ok Höskuldr fóru 
til Róms með Þorvarði frænda sínum. 

30. Nú er at segja frá Eyjólfi Guðmundar- 
syni, at hann undi svá illa við þat, at eigi 

kómu mannhefndir fyrir víg Koðráns, at hann 
zerði heiman för sína, ok váru saman fjórir 
ligir manna; ok fóru norðr í Flateyjardal á 
Brettingsstaði. Þar bjó Þórarinn Höskuldsson, 
„róðir Þorvarðs. Þar var Einarr Arnórsson í 
ör með honum ok Einarr járn-Skeggjason. 

Forni hét maðr, er farinn var til rétta — 
mn sá maðr var fyrir búi hans, er Þorgeirr 
hét — er bjó at Þverá í Fnjóskadal. Enn Ket- 
ll hét sá maðr, er farinn var ok til rétta, ok 
mstu þeir þar Eyjólfr, ok höfðu þar góðan 
beina. Þá mælti bóndi: „Hvert er ætluð för- 
in“?  Eyjólfr svarar: „Frek gerast nú boðin 
vár Eyfirðinga, ok þarf tilfanga, ok ætla ek til 
Flateyjardals eftir fangi“. Bóndi svarar: „Þó 
skal nú mjök skipa virðingarmönnum. í för 
þessa“.  Eyjólfr svarar: „Viðrkvæmilegt er, at 
vér farim allir frændr“. Engan höfðu menn 
grun á um ferð hans, frá því er allir váru sátt- 
ir. Eyjólfr fór nú; ok kómu þeir til Þórarins, 
ok gengu þar inn í hús, ok báru þegar vápn á 
hann ok vógu hann, ok tvá menn aðra. Oker 
þeir riðu ofan yfir Vöðlaheiði frá víginu, þá 
ræddu þeir um atburðinn; ok hrapaði hestr und. 
ir Eyjólfi, ok fell hann af baki, ok er hann vildi 
lpp standa, þá var honum stirðr fótrinn, ok 
fekk hann haltr. Ok ermenn riðu til alþingis, 
þá bauð hann engar sættir; enn svá var hon- 
um fótrinn stirðr, at hann mátti eigi ganga, ok 
| 


| 

reið hann í milli búða. Þeir fundust, Finni ok 
Eyjólfr. Finni spurði, hversu hann hefði fengit 
meinit. Hann segir honum þat. Finni mælti: 
„Þess munda ek geta, at þar mundir þú eigi 
hafa staðizt fylgjur þeira Þorvarðs ok frænda, 
hans, er fjandskap leggja á þik“.  Eyjólfr 
mælti: „Ætlar þú, at þeira fylgjur sé meiri 
fyrir sér, enn mínar ok minna frænda“? Finni 
mælti: „Ekki kveð ek at því; þó er þat reynt, 
ef vér spyrjum um för Þorvarðs“. | 
Hrólfr hét son Þorkels Tjörva sonar Þor- 
geirs sonar frá Ljósavatni. Hann fór með Ljós- 
vetninga goðorð á þinginu; ok var leitat um 
sættir. Byjólfr kvaðst óráðinn til at bæta fé. 
Enn þeir höfðu búit mál til á hendr Eyjólfi með 
hálfan fimta tug manna. Hrólfr bað sér liðs, 
ok er hann fann Þorkel Geitisson, mælti hann 
slíkum málum við hann. Hann svarar: „Þú 
mælir sannara, enn eigi nenni ek at ganga í 
mót Eyjólfi“. Síðan hitti Hrólfr skegg-Brodda 
ok mælti: „Flestum mönnum mun nú kunnigt 
mál mitt, enn hér virða menn meir afla Eyjólfs 
enn sannsýni; Verðr mér nú reikult um þing- 
völlinn, enn fæstir líta á mína nauðsyn“. Hann 
svarar: „Ek ætla þik ganga at liðsbón, enn 
hafa lítit at sök, ok engan tek ek af um lið- 
veizlu við þik, enn halda mun ek réttindi þeim... 
er menn virðast hér at; enn ef Eyjólfr vil 
engu bæta, enda fáir þú engum málum fram 


komit, þá er laust“. Hrólfr svarar: „Eigi 

"mun ek þik lengi þæfa um liðsbeina, enn segja 


mun ek þér ætlan mína. Ef ek má eigi mál 


- fram hafa fyrir fjölmenni Eyjólfs, mun ek bjóða 
- honum hólmgöngu, hvárt hann vill við fjórða 
mann, eða vit eigumst við-tveir. Vilda ek þá 
, til kjósa Einarana tvá ok Þórodd hjálm, er mér 


mm = 


gr 


eru falastir til þungs hlutar, enn ek ætla í mót 
starfsmenn ok ræningja“. Skegg-Broddi mælti: 
„Þú ert hetja mikil, ok er þú eigi ráðlauss, ok 
haltu þessu fram; enn ek skal til sjá með þér, 
ok munu menn ráðast í mót þeim nöfnum, ef 
þarf, ok má þat verða, at þú skilir eigi við 
með óvirðingu“. Síðan hitti skegg-Broddi Gelli vin 
sinn, ok segir honum þetta. Hann svarar: 
„illa læt ek yfir því. er hólmgöngur haldast 
uppi, ok er þat heiðinna manna“. Skegg- 
Broddi mælti: „Hvers var at ván annars, ef 
maðr býr allilla til sitt mál, enn at menn muni 
þat illu gjalda —- ok drepr saklausa menn á 
servar sættir“? Þetta var sagt Eyjólfi. Hann 
Svarar: „Fjandmaðr várr gerist þú nú, skegg- 
Broddi, hefir þú nú tveim sinnum brugðizt mér“. 
Skegg-Broddi svarar: „Ek firrða þik ok næst 
á Hegranessþingi vandræðum, sem ván var at 


| verða mundi, ef þú sektir Þorvarð ok frændr 


hans; þá draptu bróður hans, ok viltu þat nú 
engu bæta —- eða hvar ætlar þú til? Eru nú 


|tveir kostir fyrir höndum, láta okkr Gelli ráða 

ok dæma, eða hólmgöngur munu fram fara“. 
Eyjólfr kvaðst ætla, at betra muni at bæta. 
Þá áttu margir hlut í, ok kom þar, at mann- | 
gjöld skyldi lúka, ok galzt þat fé alt. 

Ok er Þorvarðr kom sunnan frá Róm oki 
Saxland, þá hittu þeir Norðmenn, ok sögðu þeir 
vig Þórarins, er orðit hafði um haustit. Þor- 
varðr mælti: „Langt er nú öxanna várra í 
milli ok þeira Möðrvellinga, ok þat vilja þeir 
enn, at þær takist til, ef ek kem til Íslands— 
ok verði nú sem Pétr postoli vill; ok þó ætla 
ek at betra væri, at ek kæmi eigi út aftr“. 
Ok þat segja menn, at fáar mílur gekk hann. 
þaðan frá, áðr hann misti auga síns af verk, 
enn andaðist síðan. — Brandr fór síðan til Har- 
alds konungs Sigurðarsonar, ok var með hon-. 
um; ok svá Hallr Ótryggsson. Hann var með 
honum austr í Gautlandi, er Haraldr konungr 
barðist við Hákon jarl Ívarsson. Ok er Har- 
aldr vildi á brott, þá fraus skip hans inni. Þá 
hjoggu menn ísinn í milli skipanna. Þá mælti 
Haraldr konungr: „Engi höggr sterklegar ís- 
inn, enn hann Koðránsbani“. — Maðr er nefndr 
Þormóðr, ok var Ásgeirsson, frændi Möðrvell- 
inga. Hann var á skipi Magnúss konungs son- 
ar, ok kom þá af Íslandi, ok sat um hann. Ok. 
í því er konungr nefndi Koðránsbana, þá hljóp 
Þormóðr at honum, ok hjó hann banahögg; ok : 
hljóp síðan á skip konungssonar. Haraldr kon- ; 


— 

ungr var reiðr mjök, ok bað leggja at þeim, 
ok er þeir þrengdust at honum, þá brast ísinn, 
ok druknuðu margir; enn Magnús konungsson 
komst á brott, enn Þormóði kom hann af landi, 
ok létti hann eigi fyrr, enn hann kom út til 
Miklagarðs, ok gekk þar á mála. Enn þeir 
konungr ok sonr hans sættust síðan. 

31. Brandr fór vestr með Haraldi konungi 
til Englands. Ok er þeir gengu upp í seinasta 
sinni, þá hafði Brandr einn brynstakk, enn alt 
annat lið konungs hafði eftir látit brynjur at 
skipum. Konungr átti brynju þá, er Emma 


hét, ok tók á mitt bein, ok var svá sterk, at 


aldri festi vápn á. Brandr bauð konungi bryn- 
stakk sinn. Konungr svarar: „Víst ertu góðr 
drengr, enn haf þú sjálfr brynstakk þinn“. Þar 
fell Brandr með konungi. — Menn Höskulds 


| kómu út á Eyrum ok Hárékr, ok fóru þaðan 


| norðr á fjall um Kjöl; enn flokkr Eyjólfs Guð- 


mundarsonar var fyrir á leiðinni; ok sat Ey- 
jólfr þar. Höskuldr mælti: „Nú er færi á at 


| drepa fjandann“ — ok snýr á rás. Hárekr 
| hleypr eftir honum, ok grípr hann í fang sér 


ok mælti: „Still þik, vinr, þetta er ekki færi“. 


| Menn Eyjólfs mæltu: „Verit hefir þú stundum 


| snertibráðari, ok ríðum nú eftir þeim“. Eyjólfr 


mælti: „Eigi skal nú launa svá guði ok góð- 
um mönnum, er hafa á sæzt vandræði vár“. 


| Ok skildu þeir við þat. — Oddi Grímsson gekk 
8* 

utan, ok fór suðr; ok kom sunnan félauss á fund 
Knúts konungs ens ríka; ok gekk fyrir hann, 
ok kvaddi hann ök mælti: „Féþurfi eru vér, 
herra“. Konungr mælti: „Gef þeim þrjár merkr 
silfrs“. Oddi mælti: „Eigi höfum vér fyrr svá 
ríkan mann heim sótt, ok hæfir oss. eigi at sjá 
eigi í mót þessarri gjöf, ok vil ek gefa þér fé“. 
Konungr mælti: „Þykki þér lítit féit“? Oddi 
svarar: „Herra, einum þætti mér vel gefit, enn 
vér erum tólf“. „Svá mun satt vera“, sagði. 
konungr, „ok gefið þrjár merkr hverjum þeira“. 
Þá mælti konungr: „Hvárt barðist þessi Odd- 
inn við frændr sína á Íslandi“? Oddi svarar: 
„Þar váru þeir menn, er mér váru Skyldir, enn 
ek væra í móti“. Hann fór út síðan, ok þótti 
ræsimaðr hvar sem hann var. Hann var faðir 
Guðmundar, er augat stakk ór Katli byskupi; 
enn svá barst at því, at óvinir Guðmundar 
báru þat í eyru Katli, þá er hann bjó á Möðru- 
völlum, at hann fifldi konu hans, dóttur Gizur- 
ar byskups; ok fundust þeir á förnum vegi, 
ok veitir Ketill honum tilræði; ok varð þó sá 
munr, at Guðmundr varð efri, ok stakk ór hon- 
um augat. Ok síðan vildi Ketill fram færa 
mál á hendr honum, enn síðan urðu nökkurir - 
til at lemja því niðr, ok jókst af því óvirðing. 
Enn síðan er Guðmundr var félauss ok þurfti - 
annarra, þá bauð Ketill honum til sín, ok veitti * 
honum, meðan hann lifði Ok snerist Katli ; 

síðan hverr hlutr til sóma; enn at lyktum var 
hann til byskups kjörinn, ok gafst honum svá 
sitt góðræði. 

Enn er Þorsteinn, skuldarmaðr Gunnsteins, 
sem fyrr gátum vér í sögunni, varð félauss, fór 
hann til Odda Grímssonar. Oddi mælti: „Mikit 
er þat um góðan dreng, at engi forlög verða; 
ok þó at þú værir nökkut mótsnúinn mér, ok 
litaðir á mér skallann, þá mun ek til leggja 
með þér“. Síðan fekk hann honum bústað, ok 
þat með, er hann þurfti; ok sýndist þat í þessu, 
hverr drengr hann var. — Enn þat er at segja 
frá Háreki, at hann fór at finna skegg-Brodda, 
ok mælti: „Forvitni er mér á um, hversu 
sterkr þú ert, því at mikit er af því sagt; enn 
ek em kallaðr afimaðr, enn þó mun ek eigi 
við þér hafa — enn vit þú fyrst, hvárt þú 
kemr höndum ór höfði mér“. Skegg-Broddi 
svarar: „Óskylt ætla ek þat“ — ok tók þó til, 
ok sviftir þegar í brott höndum hans. Enn er 
hann gekk at skegg-Brodda, þá stóð hann fyr- 
ir, ok hafði hendr í höfði sér; þá kom hinn at, 
ok kom hann þeim hvergi í brott, ok mátti á 
því sjá, hvárr þeira var meiri. Þá mælti skegg- 
Broddi: „Eigi þykki mér þú sterkr, enn drengr 
ertu góðr“. | 

32. Þórarinn hét maðr, er kallaðr var ofsi. 
Hann bjó at Stokkahlöðum í Eyjafirði, ofláti 
mikill ok afbragðsmaðr. Hann var son Þórðar, 

er mjök verðr getit við Esphælinga sögu, enn 
Hildr var móðir hans, dóttir Gauta Ármóðsson- 
ar. Þórarinn var farmaðr mikill. Þat var eitt 
sinn, at Þórarinn kom skipi sínu í Hrútafjörð, 
ok hafði sótt sér húsavið. Þar lá fyrir skip 
Þorgeirs Hávarssonar, ok hafði hann sekr orðit 
um sumarit um víg Þorgils, frænda Grettis 
Ásmundarsonar, ok um launvígsmál Þóris at 
Hrófá. Þórarinn kallaði saman menn sína, ok 
mælti: „Svá er við látit, at hér liggja þeir 
menn, sem fyrir mörgum eru kunnir at óspekt, 
ok hafa þeir drepit frændr vára; ok er nú mál 
eftirsjá at veita, ok er Þorgeirr enn vérsti 
maðr“. Síðan bjoggust þeir til at vinna knörr- 
inn. Ívarr hét maðr, enn annarr Þórir, er 
váru með honum. Enn er Þorgeirr vissi þetta, 
þá bað hann menn sína sýna drengskap ok verja 
sik. Síðan gerðist orrosta mikil, ok sóttu at 
fjórir tigir manna, ok var allmikill liðsmunr. 
Þorgeirr varði stafninn alldrengilega; enn er * 
þyntist skipanin með borðunum, þá óx atsóknin 
um stafninn; ok í þeiri svipan feldi Þorgeirr ; 
þá Ívar ok Þóri, ok tvá menn aðra, ok fell þar 
sjálfr. Þá hafði hann alls vegit fjórtán menn. 
Þórarinn feldi þar sjau menn, ok hjó hann af ! 
Þorgeiri höfuð, ok hafði með sér til Eyjafjarð- 
ar; ok lagði í salt, er hann kom heim. Þessi 
tíðendi spurðust víða. Þetta verk lofuðu menn 
mjök, ok þótti et mesta snarræði í vera; enn 

Eyjólfr kvað hinn veginn oftast farit hafa, at 


, húskarlar Óláfs konungs hafi fáir óbættir drepn- 


ir verit — „enn þó er enn eigi víst, hversu 


4 

lengi þeir eigu allir sigri at hrósa. Hefir mér 
ok svá til spurzt, sem Þorgeirr hafi átt við liðs- 
mun at etja, ok þótt hann væri óvinsæll, þá 
var hann þó kærr konungi“. Eyjólfr var hirð- 
maðr Óláfs konungs, sem Guðmundr faðir hans. 
Enn er menn búast til alþingis, þá lét Þór- 
arinn taka höfuðit, ok kvað: þá hafa skyldu þat 
með sér, ok sýna hvat þeir höfðu unnit. Enn 
er Þórarinn kom til lögbergis, var þar sem 
mest fjölmenni. Tók hann þá til orða: „Kunn- 


| gt mun hér öllum mönnum vera um atburð 
| þann, er gerðist et fyrra haust í lífláti Þor- 


geirs. Enn þeir menn, er fé hafa gefit til höf- 
uðs honum ok harmsakar áttu at reka, þá ætla 
ek at mér muni berast vitni um, at ek veld 
því verki; þykkjumst ek þess fjár eigandi orð- 


| inn, er menn lögðu til, at þetta verk væri unn- 


it; ok ef nökkurr grunar sögu mína, þá má hér 


nú líta höfuð af honum“ — ok lét þá upp 


Í halda. Þá mælti Eyjólfr Guðmundarson: „Þat 


ætla ek, at Þorgeirr muni mjök harmdauði vera, 
ef ek sést vel um í alla staði, því at vér vit- 
um, at Óláfr konungr var vinr hans, ok hirð- 
maðr hans var Þorgeirr; enn þú ferr at þessu 
með ofrkappi miklu — enn „mikil er alvalds 
raun', ok „mörg konungs ráð'“. Síðan skilja þeir 

ok hafði Þórarinn norðr með sér höfuð Þor- 
geirs. Þá mælti Þórarinn: „Þá mun flestum 
mönnum Í hug koma dráp Þorgeirs, ef vér 
leggjum í haug höfuð hans hjá Vaðilshorni“ — 
ok svá var gert. Enn er skip gengu milli 
landa, þá kómu þeir á milli, sem þessa sögu 
báru fyrir Óláf konung um líflát Þorgeirs ok 
förunauta hans. Konungr spurði hverr því olli, 
enn þeir segja, at Þórarinn hefir gert, ok hversu 
ferlega hann hafi með farit, saltat höfuðit um 
vetrinn, enn flutt til alþingis um sumarit; ok 
varð konungr ákaflega reiðr, ok mælti: „Oft 
hafa menn drepnir verit, enn þess veit ek eigi 
dæmi, at svá hafi menn með farit, enn víst vil 
ck, at hann hafi feigum höndum gert“. 

Í þann tíma var Þormóðr Kolbrúnarskáld 
farinn at drepa Þorgrím trölla til Grænlands, 
enn hefna Þorgeirs Hávarssonar. Hann orti ok 
erfidrápu, er mun sanna þann atburð. Konungr 
heimti á tal við sik þann mann, er Sigurðr hét. 
Hann var þá búinn til Íslands. Konungr mælti: 
„Þá er þú kemr til Íslands, þá far þú á fund 
Eyjólfs Guðmundarsonar, vinar míns ok hirð- 
manns, ok fá honum þetta fé; þat eru átta 
merkr vegnar. Vil ék gefa honum féit ok þar 
með vingan mína, enn ek vil þat í móti hafa, 
at hann ráði af Þórarin ofsa“. Sigurðr tók 
við fénu, ok fór leiðar sinnar, ok kom til Ey- 
jafjarðar skipi sínu; ok tekst brátt kaupstefna 


a Ba 

með mönnum. Eyjólfr reið til skips, ok hitti 
stýrimann Þeir töluðust við um vistir ok kaup, 
ok bauð Eyjólfr honum til sín; enn hásetar 
vistuðust um Eyjafjörð. Sigurðr kom heim á 
Möðruvöllu; hann segir Eyjólfi orðsending kon- 
ungs, ok bar fram fé — „enn hér í mót vill 
hann, at þú drepir Þórarin ofsa fyrir víg Þor- 
geirs“. Eyjólfr þakkaði konungi fyrir gjafar 
síar ok vinmæli — „enn þat álag, er hann 


vill at ek gera, þá mun ek til stýra með kon- 
ungs hamingju“. Enn um haustit, er menn riðu 


í til leiðar, reið Eyjólfr með flokk sinn. Þórar- 


inn ofsi reið ok með mikla sveit, ok þræll hans 
er Greipr hét, mikill ok sterkr. Menn riðu 
hart um daginn, ok hleypti þrællinn hjá Þór- 
arni, svá at klæði hans verguðust. Þórarinn 
mælti: „Ver þú alla þræla armastr, gerandi 


| mér slíkt“ —- ok lýstr hann á hrygginn með 
| sverðshjöltum; enn þrællinn snýst við, ok spyrr, . 


ef hann vill nökkut leggja til bóta /fyrir höggat. 
Þórarinn brást við reiðr ok mælti: „Heyr hér 
á endem; þetta skal skapa þér bætrnar“ — ok 
lýstir hann annat sinn sverðshjöltunum sýnu 


| meira högg enn hit fyrra. Ok er þrællinn kenda 


| höggsins, mælti hann: „Nú áttu at gjalda mér 


| tvennar bætr, enn eigi mun ek beiða hinna 
| þriðju þess kyns“. Þórarni þykir þrællinn ger- 
„| ast firna djarfr ok þrálátr á máli sínu; hafði 
| hann þat í hug sér, at leiða honum bótabeiðsl- 


122 LJÓSVETNINGA SAGA. 


una, ok. ætlaði at bregða sverðinu; enn er þræll 
inn sá þat, verðr hann skjótari at bragði, ok 
hjó Þórarin banahögg. — Nú er frá því at 
segja, at þessu næst 'er skip gengu heðan til 
Noregs, spurði Óláfr konungr at hefnd var 
fram komin fyrir víg Þorgeirs Hávarssonar, 
hirðmanns hans, með þeim atburði, at þræll 
Þórarins ofsa varð honum at bana fyrir til 
stuðlan Eyjólfs á Möðruvöllum. Konungr lét 
vel yfir því —. „ok sé ek“, sagði hann, „at vinr 
minn Eyjólfr hefir svá til ætlazt um hefndina, 
at „firn skyldi fádæmum mæta'“. Fanst þat á 
öllu, at konungi þótti þat vel orðit er var. Enn 
óvildarmenn Eyjólfs kölluðu þat lýsa ekki all- 
mikill framsým, ef höfðingjar, sem þess ættu 
at geyma, at heraðsstjórn færi sem bezt fram, 
gerðust til þess með fégjöfum, at hleypa up 
þrælum í höfuð drotna þeira.  Eyjólfr lét hvern 
ræða hér um slíkt er vildi; gerði hann hvárki 
at synja né sanna. Eigi er þess getit, at Ey 
jólfr hinn síðara hlut æfi sinnar ætti í víga 
ferlum eða stórmálum, eftir er hann hafði komt 
fram mannhefndum fyrir víg Koðráns ok sætt 
um varð fyrir beztu manna millgöngu á komt 
með því móti, at Eyjólfr varð at bæta fyrir víg 
Þórarins á Brettingsstöðum. Þat þykir hafa 
komat fram á Koðráni, er Þórhaldr Vaðlaekkja 
spáði, at nærri mundi stýrt verða einhverjum 
sona Guðmundar ens ríka, þá er hann frétt 


A 

hana eftir, hvárt nokkrar mannhefndir eftir: 
Þorkel hák mundu koma niðr á sonum hans. 
Þessi vóru börn Eyjólfs ok Ingvildar, dóttur 
Halls á Síðu, konu hans, er vér höfum heyrt um 
getit: synir tveir, Þorsteinn ok Guðmundr, ok 
dætr tvær; ok hét önnur þeira Þórey, móðir 
Sæmundar prests hins fróða, enn um heiti hinn- 
ar dótturinnar greinast menn mjök; kalla sumar 
hana Hallfríði eða Vilfríði, ok enn aðrir Úlf- 
hildi.  Ingvildr, kona Eyjólfs, giftist eftir mann 
sinn andaðan Þórarni Dagssyni, er kominn 
var frá Þorkeli háva Grænvetningi. — Ok lýkr 
hér at segja frá viðskiftum Eyjólfs á Möðru- 
völlum ok Ljósvetninga|. 


Viðauki. 
A 
Brot af A. M. 561, á4to. 


Fr eigi sakvarir. Enn lát þat fé alt 
koma í hendr mér, ok ekki mun þat týnast ok 
mætti þar koma um síðir, at þú þyrftir eigi 
meira fé at bæta Þorkel hák, ok væri þat mak- 
legt, at þeir bætti sjálfir slíku mál sín. Guð- 
mundr mælti: „„Vitrlega sýnist mér þetta ráð- 
it“. Einarr segir: „Trú þú þér einum til at 
vita þéssi ráð“. Guðmundr fór heim ok grófst 
eftir um sakir við þingmenn Þóris, legorðs sak- 
ir ok hrossreiðir, ok hverja er hann mátti til 
fá, októk fé af hverjum þeira, ok fór svá fram 
nökkura hríð. Nú er ok öllum kunnigt, hvé 
mjök Þórir lætr sína sæmd, er hann mátti ekki 
þingmenn sína halda, ok fekk hann af því ó 
virðing mikla, er hann helt eigi sína þing 
menn. 

Ingjaldr hét maðr. Hann var farmaðr. Hann 
kom skipi sínu í Eyjafjörð. Enn Guðmundr 

var vanr atkomafyrstrallra mannatilskips. Hann 
var auðigr maðr. Guðmundr var vanr at ráða 
kaupum ok bjóða mönnum til sín, ok enn var 
svá, ok fór Ingjaldr til Guðmundar ok var með 
honum um vetrinn, ok var þá kyrt þann vetr. 
Enn um várit skildust þeir vinir, ok fór hann 
til skips. Hann var auðigr maðr ok drengr 
góðr. Hann bjó skip sitt. Þorgils hét maðr. 
Hann var þingmaðr Þóris. Hann bjó at Ökr- 
um í Hörgárdal ok kallaðr akra-karl, ekki mjök 
vinsæll né trúr í kaupum. Hann fór til skips 
um dag einn með föggur, ok var þat ull ok 
klippingar, ok lét falt við Ingjald. Honum 
var annsamt. Ingjaldr fór til at vega ull ok 
klippinga, ok hugði ckki at, hvernig var, ok 
- fekk honum lereft, ok fekk slíkt sem þeir urðu 
á sáttir, ok fór Þorgils í brott. Ok er aust- 
maðrinn hugði at varninginum, var fúit bæði ull 
- ok klippingar. Honum líkar illa, ok ferr á fund 
Guðmundar ok segir honum. Guðmundr mælti: 
„Marga velgerð hefir þú mér gert, enn öngva 
meiri enn þessa. Seldu mér málit, enn ek mun 
gjalda þér slíkt fé, sem þú átt at honum“. Nú 
tók hann við málinu, enn gaf honum gjafir, ok 
skildust vinir. Fór austmaðrinn utan, ok er 
hann ór sögunni. Ok er stefnu dagar kómu, 
reið Guðmundr með þrjá tigu manna, ok stefndi 
Þorgilsi um bekráð. Þorgils segir: “Ek vil 

bjóða fyrir þetta, at leggja undir gerð ykkra 

Þóris, ok hefi ek eigi vitat, at ull væri ónýt. 


né klippingar“. Guðmundr segir: „Lítt ætla 


ek at vit Þórir gerum um málin, ef vit einir 
erum at, enn lét Þorgils maklegan at láta sitt 


fyrir svik sín, ok stefndi honum til alþingis“. 


Guðmundr ríðr heim eftir þat. Enn Þorgils fór 
á fund Þóris, ok segir, at honum var stefnt, 
ok sagði at honum þótti hann mjök láta hlut 


sinn fyrir Guðmundi. Þórir mælti: „Má mér 
þat ér yfir margan gengr“. Þorgils fór heim. 

Nú riðr Guðmundr til þings, ok svá aðrir 
menn, ok hefir Guðmundr fram mál á hönd 


Þorgilsi, ok þá er kemr at dómum, þá gengr 


Þórir til, ok býðr boð fyrir Þorgils, ok sagði 
at menn sættist á slík mál. Guðmundr segir, 


at hann vill engi boð af honum þiggja. Þórir 
kvað honum lítt aftr fara at ósæmd við þá, 


enn Guðmundr lét honum enn eigi mega svá. 


þykja, meðan hann væri eigi fyrir sökum hafðr, 
málit horfir óvænt ok hafði Þórir ekki afl móti 
at rísa, ok varð Þorgils sekr. Óvirðing fell á 
mál Þóris. Enn frá Þorgilsi er þat at segja, 
at hann þóttist sjá, hversu fara mundi, ok fór 
hann norðr í Húsavík um þingit með lausafé 


sitt, enn lönd stóðu eftir ok kvikfé, enn hann 


fór utan, ok er hann ór sögunni. 


Nú ríða menn heim af þinginu, ok spurði 


Guðmundr, at Þorgils var í brottu farinn, enn 


vissi þó at mikit fé var eftir. Þórir átti at 


— — — 

nefna féránsdóm eftir þingmann sinn, enn Guð- 
mundr til at koma. Nú riðr Guðmundr heiman. 
Þórir bauð þeim öllum þangat, er fé áttu at 
heimta at Þorgilsi. Ok þangat var boðað fé 
því öllu, er hann hafði átt. Land hafði hann 


| átt á Steðja ok hafra tíu, er Þórir varðveitti, 


ok ætlaði hann þá ok til (at) reka fundarins. 
Fjárhlutr var mikill eftir í geldfé, ok treystust 
menn eigi at kaupa án lofi Guðmundar. Guð- 
mundr reið fjölmennr til féránsdóma, ok varð 
þar ekki til tíðenda. Ok er hann ríðr á brott 
með fénu — á Skútum heitir bær fyrir ofan 
Laugaland — þeir koma þar, ok hittir Guð- 
mundr sauðamann Þóris, er Oddr hét. Hann 


' mælti ok tók svá til orða: „Drjúgir verða þér, 


Guðmundr, þingmenn Þóris til fjársins, ok mundi 
mikit um vert, ef þú hefðir fengit alt fé af 
Þóri“. Guðmundr segir: „Hvárt skortir at“? 
Oddr mælti: „Hafrar þeir tíu, er inni standa 
at Þóris“. Guðmundr mælti: „Þat munda ek 
helzt kjósa, at Þórir gerði skóggangs sök á 
hendr sér. Enn þér, Oddr, mun verða annat 
hvárt at þessu gifta eðr ógæfa“ — ok snúa 
þeir hestunum ok ríða á Laugaland, ok koma 
at húsinu, þar Oddr sagði. hafrana inni vera. 
Hafrar hlaupa út, þegar þeir láta upp hurðina. 
Guðmundr mælti: „Fjár mun þetta vert“ — 
ok ríða nú heim á bæinn, ok var Þórir úti. 
Guðmundr mælti: „Seint er slíka at tryggja. 

Ek hugða, Þórir, at þú værir heiðvirðr maðr“. 
Þórir segir: „Eigi vissa ek þetta; enn nú er 
ok bæði, at þú ferr at geystr, enda má vera at 
eigi hafi vel verit til gert“. Guðmundr mælt: 
„Svá verðr nú at vera, sem þú hafir vitat“ — 


ok nefnir sér vátta, at honum væri féit óheim 


ilt, ok skildu at því. 

Nú er kyrt um sumagrit. Ok einn morgun 
var Guðmundr snemma á fótum. Hann mælti 
við smalamann, at hann skyldi taka hest hans 
Hann gerir svá, ok er hestr er búinn, stígr 
Guðmundr á bak, ok riðr á brott einn saman, 
ok hafði með sér skikkju þá, er Ingjaldr aust 
maðr hafði gefit honum. Hann ríðr til Þverár 
at finna Einar bróður sinn. Enn þar var jafn- 
an ekki mikit með þeim bræðrum. Enn Þórir 
var mikill vin Einars. Nú kemr Guðmundr til 
Þverár, ok drepr á dyrr. Smalamaðr kemr út, 
ok heilsar Guðmundi. Guðmundr spurði, hvárt 
Einarr bróðir hans væri upp risinn. Hann 
segir: „Eigi er þat“. Guðmundr mælti: „Bið 
hann upp standa, ok seg at Guðmundr bróðir 
hans er kominn ok vill finna hann“. Hann ferr 
inn ok vekr Einar, ok segir honum, at Guo- 
mundr bróðir hans er kominn, ok vill finna 
hann. Einarr stendr upp, ok gengr út, ok 
fagnar vel bróður sínum. Guðmundr tók þvi 


I A. — 

vel, ok var allkátr. Guðmundr mælti: „la. 
þykki mér þat, er með okkr er svá fátt. Ok 

er ek nú til þess kominn, at ek vilda at betr 
væri í okkarri frændsemi heðan frá, enn hér til 
hefir verit, ok þætti mér okkr þat betr sama, 
frændi, at vit værim jafnan báðir at einu máli“. 
Einarr mælti: „Víst væri þessa vel leitat, ef 
þat væri ráðit, at hugr fylgdi máli“. Guðmundr 
mælti: „Þat mun ek sýna, at mér þykkir - 
mikit undir at okkart vinfengi sé gott“ — ok 
tekr nú skikkjuna, ok sýnir honum, ok mælti: 
„Þat vil ek, at þú hafir hana at gjöf af mér“. 
Einarr mælti: „Þat vilda ek, at vit byndim 
þetta með fastmælum með okkr, enn þetta er 
góðr gripr, ok at vísu vil ek þiggja“. „Þat 
vilda ek“, segir Guðmundr, „at nú gerðu vér af 
- nýju okkarn félagsskap“. Einarr segir: „Ekki 
- þykki mér vit þess þurfa, at binda okkar á 
meðal, þótt vinfengi sé með okkr“. Guðmundr 
„ mælti: „Víst er þat líklegt, at þat muni alt 
vel endast, er þú heitr, enn ekki mun þat 
spilla til“, segir Guðmundr. Einarr segir: „Eigi 
mun þat of mikit þykkja koma í mót skikkju 
gjöfinni, þótt þú ráðir þessu“. Guðmundr mælti: 
„Ekki munu vit strit fyrir hafa, at kalla aðra 
menn at þessu, ok munu vit takast í hendr, ok 
nefna guð í vitni, at vit skulum at einu máli 
vera báðir heðan í frá“ — ok svá gerðu þeir, 
ok vissi þetta engi maðr, nema þeir einir. 

Nú ríðr Guðmundr heim, enn Einarr gengr 
inn. á 


lJ 

Þat er nú at segja, hvat er til hafði orðit 
með (þeim) bræðrum, þá er þeir váru ungir 
sveinar, at Guðmundr átti sér fóstra, ok unni 
hann honum mikit. Ok einn dag svaf hann 
úti í skini, enn sveinninn sat undir höfði hon- 
um, enn mý settist á skalla honum. Enn Guð- 
mundr sópaði af með hendi sinni, ok þótti hon- 
um, sem fóstra hans mundi mein at vera. 
Enn Einarr gekk hjá ok mælti: „Sér þú eigi, 
bróðir, at þér vinnr þetta ekki, því at þat sezt 
jafnskjótt aftr á, ok skara heldr til öxarhyrn- 
unni, er þú hefir hjá þér“. Hann gerir svá, ok 
veik til öxarhyrnunni í höfuð honum, fóstra 
sínum, enn myit lyftist á brott, enn skallinn 
blæddi. Karl vaknaði ok mælti: „Ertu ærr, 
er þú vinnr á mér“. Guðmundr mælti: „Nú 
et fyrsta finn ek þat, at eigi eru ráðin Einars 
bróður míns heil við mik“ — ok af þessu eldi 
lengi síðan. 

Nú er kyrt um öndvert sumarit. Enn er á 
leið, ríðr Guðmundr með tuttugasta mann út á 
Laugaland, at stefna Þóri um sauða launin. 
Nú var leitat um sættir. Guðmundr vill ekki 
sættast, ok lézt nú reyna skyldu, hvárr þeira 
röskvari væri. Hann ríðr nú heim á leið. Þetta 
var snemma morgins. Einarr bróðir hans var 
því vanr, at rísa upp snemma, ok hitta sauða- 
mann sinn. Þetta var enn í þat mund, er Guð- 
mundr hafði heiman farit. Einarr mælti, at 

hann skyldi viss verða þess, er þeir færi heim 


{ aftr. Enn er á líðr daginn, kom sauðamaðr ok 


sagði Einari, at þá vóru þeir utan á leið. Ein- 
arr mælti, at hann skyldi taka hest hans, ok 
leggja á söðul, ok svá gerir hann. Einarr 
stigr á bak ok ríðr fyrir þá, ok hittir þá fyrir 
ofan Hrafnagil. Guðmundr fagnar vel bróður 
sínum. Hann tók því vel. Einarr spurði: „Hvert 
hafi þér riðit í morgun, Guðmundr frændi, er 
þú hefir svá snemma at verit“? Guðmundr 
svarar: „Mörg eru erendi mín hérna um bygð“. 
Einarr mælti: „Ekki ertu vanr at ríða svá 
fjölmennr hér um bygðir, ef lítil erendi væri, 
ok seg mér, hvert þú hefir riðit“. Guðmundr 
mælti: „Ek reið út á Laugaland, at stefna 
Þóri um hafra launin, þeim er hann leyndi af 
fé Þorgils, enn ek átta sektarfé at taka eftir 
hann“. Einarr segir: „Þó hefir þetta leynilega 
farit“. Guðmundr mælti: „Ekki hefir þú tíð- 
enda fróðr verit. Enn þess vil ek biðja þik, 
at þú veitir mér at þessum málum“. Einarr 
mælti: „„(At) því vil ek hlut eiga, at þit sættizt“. 
Guðmundr mælti: „Þat ætlaða ek, at nú skyldi 
vér reyna með okkr, hvárr ríkari væri“. Þeir 
bræðr skildu nú at þessu, ok fór Einarr heim 
til Þverár. Guðmundr reið ok heim með sína 
menn. Enn nökkuru síðar fór Þórir at finna 
Einar, ok sagði honum, hvar komit var um 
mál þeira. Guðmundar, ok bað Þórir ná ásjá 

ok liðveizlu. Einarr segir: „Mér er vant við 
Guðmund bróður minn fyrir frændsemi sakir, 
ok svá þess, at vit höfum bundit fastmælum með - 
okkr, at hvárgi okkarr skyldi í mót öðrum vera“. 
Þórir mælti: „Sjá máttu þó, at hann vill einn 


yfir öllum sæmdum sitja“. Einarr mælti: „Mikit ! 


er til þess haft, at einn vill hann öllu ráða, 
ok einkis vill hann virða orð manna, þegar ef 
honum líkar annan veg betr. Enn leita mun 


| 
| 


1 


; 
a 
| 


ek um sættir með ykkr, enn ef þat stoðar ekki, 
ok vill hann einkis virða mín orð, þá mun ek. 


ok ekki hirða um hans þokka, ok munu vit þá 


báðir saman til þings ríða“. Þórir ríðr heim, ok 


er nú kyrt um hríð. Eitt hvert sinn bað Ein- 
arr taka hest sinn, ok kveðst vilja ríða upp á 


Möðruvöllu, at finna Guðmund bróður sinn, ok 


cr hann kemr, ríðr hann upp at dyrrunum ok 
drepr á dyrrnar. Þar gengr út maðr. Einarr 
mælti, at hann skyldi kalla á Guðmund, — „ok seg 
at ek vil finna hann“. Hann ferr ok segir Guð- 
mundi, at Einarr var kominn, ok vill finna 
hann. Guðmundr gengr út í dyrr, ok heilsar 
Einari bróður sínum. Hann tók því vel. Ein- 
arr vildi ekki af baki stíga, enn Guðmundr 
gekk eigi út ór dyrrunum, ok töluðust þeir svá 
við. Einarr tók til orða, ok spurði, hvárt nökk- 
ut skyldi stoða at leita um sættir með þeim 
Þóri. Guðmundr segir, at þeir mundi ekki 
sættast, nema Þórir legði alt á hans vald, — „ok 

er honum þat þó fullgott“. Einarr segir, at hann 
vildi þessn máli mjök (fl kapps halda, — „ok 
muntu lítils virða orð mín“. „Fyrir mun þat 
ganga“, segir Guðmundr, „ok val ek einn ráða“. 
Einarr mælti: „Þá ætla ek (at) mér sé ekki 
meiri vanda við þak, ef þú valt eiga minn vilja 
gera“. Guðmundr mælti: „Gera mun ek þinn 
vilja um önnur mál, enn sjálfr mun ek þessu 
einn ráða“. Einarr mælti: „Þá val ek aftr 
(gefa) skakkjuna, ok eigi munum (vit) oftar gjöf- 
um við skaftast“. Guðmundr mælti. „Þú munt 
þrí ráða“. Einarr kastar þá niðr skikkjunna. 
Guðmundr svarar: „Engi skal hana hér upp 
taka minna manna, ok missir þú bæði dreng- 
skapar míns ok skakkjunnar“. Ok fór oft heldr 
lítt með þeim bræðrum. Enn um sumarit riðu 
menn tl þings, ok fjölmentu hvárirtveggju; ok 
var Guðmundr fjölmennar. Þorkell Geitisson 
var þar, ok leitaði um sættir með þeim, enn Guð- 
mundr vill eigi sættast. Eitt sinn mælti Ein- 
arr við Þóri, ok frétti (hversu) hann vildi með 
fara við Guðmund. Þórir svarar. „Þat hefi 
ek hugat, at ek muni skora Guðmundi bróður 
þínum á hólm“. Einarr mælti: „Mikit ráð er 
bat. Nær ætlar þú þetta upp at bera“ 2? Þórir 
mælti: „Eiga er mik at þessu (at) spyrja, fyrr 
enn fram kemr“. Nú ríða menn heim af þing- 
inu, ok váru eigi sáttir at því sinni. Þóttist 
Guðmundr hafa| afráð goldit sinna orða, ok 

einhvern mann. Ok at þinglausnum kom einn 
maðr at Guðmundi, er Þorsteinn nefndist, ok 
var kallaðr rindill. Hann skoraði á Guðmund 


til vistar. Guðmundr spurði, hvar hann var | 


sveitamaðr. Hann kveðst vera sunnlenzkr maðr. 


Guðmundr mælti: „Hví er þér betra í ókunnri } 


sveit, enn kunnigri“? Hann kveðst vera sekr 
maðr. Guðmundr mælti: „Ertu nökkur verk- 
maðr“? Hann kvað þat satt vera, — „ok til margs 
vel fallinn“. Guðmundr mælti: „Eigi værir 
þú allóskotbragðlegr; eða hví munda ek eigi 
við þér taka“. Ok fór hann með Guðmundi af 
þinginu. | 

Nú er at segja frá Þóri, at (hann) fór utan 
um sumarit er á leið, ok var hann á Hjalt- 
landi þann vetr. Enn um várit fór hann út, 
ok hafði góða kaupferð, ok réð sér hjón, ok var 


heima um sumarit; enn um haustit fór hann ; 


utan, ok var í Orkneyjum um vetrinn. Enn 
um várit fór hann út, ok hafði bæði mjöl ok 
annan varning, ok er hann kemr heim, réð 
hann sér hjón, ok var heima um sumarit, ok 
annaðist um bú sitt; enn um haustit fór hann 
utan, ok var þá í Noregi þann vetr. Þá var 


Óláfr konungr Haraldsson konungr yfir Noregi. 
Enn um várit fór hann utan, ok átti mikitÍ 


skipi, ok hafði þá mikit fé, ok þótti hann sköru- 


kom nú í hug, at nú mundi fé ærit at bæta | 

lega farit hafa, ok sezt hann nú í bú sitt. Ok 
lýkr þar nú frá honum at segja. 

(Guðmundr sendi Rindil til Þorkels). Þat var um sum- 
arit, at Guðmundr vildi láta slá í túni sínu. 
Þá mælti hann við Rindil, at hann mundi til 
taka, at slá um hús, ok fekk honum ljá í hönd. 


- Hann tók til ok sló, enn Guðmundr stóð hjá, 


ok mælti: „Ófimlega ferr þú at þessu verki, 


ok mun þér annat betr hént. Er þér vildara, 


at ríða með mér um daga til laugar, ok vinna 
ekki“? Hann kvað sér þat betr fallit. Guð- 
mundr kvað honum mundu betr hentar sendi- 
ferðir, — „ok má þó vera, at þú metist eigi 
til ómaga“. Enn um morguninn riðu þeir til 
laugar, ok töluðu mart. Guðmundr mælti: „Nú 
mun ek trúa þér vel, ok mun ek segja þér þá 
hluti, er stórræði fylgja, ok mun þér verða at 
því annathvárt gæfa eðr höfuðbrot, ok hafa 
vil ek nökkut fyrir gott yfirlæti“. Þorsteinn 
mælti: „Trúr mun ek þér vera í orðum ok 
sendiferðum, enn eigi er ek öruggr til áræðis“. 
Guðmundr mælti: „Þó mun at gagni koma, 
ok nú mun ek segja þér trúnað minn“. Þor- 


steinn mælti: „Ek mun eiga traust ok hop 


ln il 5 


undir þér, enn send mik hvert er þú vill“. 
Guðmundr mælti: „Ek hefir fjandskap lagit á 
Þorkel hák. Nú vilda ek þik þangat senda at 
skynja hans háttu með mínu umestilli“. Rindill 
mælti: „Legg til ráðit, enn ek mun fram 

fylgja“. Guðmundr mælti: „Á þessu haust 
ætla ek at sækja heim Þorkel hák. Nú mátzu 
mér meira at veita í slægð, enn áræði, enn líf 
þitt er í veði, ef þú bregðr af“. Þorsteinn 
mælti: „Lifi ek fyrir þá sök“. Guðmundr 
mælti: „Nú er á hallæri, enn hvalrekstr norðr 
á Tjörnesi, ok sækja þangat margir vestan heð- 
an ór sveitum. Þú skalt fara norðr Vöðlaheiði, 
ok fara með hesta tvá óvandaða, ok látst vera 
vestan ór Hálfdanartungu, því at þeim ertu lík- 
astr, er þaðan koma, ok lát sem þú farir þang- 
at at hvalkaupum, ok haf kláfa á hrossinu, ok 
far upp ór Kaupangi ok Reykjaskarð, ok svá 
Hellugnúpsskarð til Bárðardals austan ok síðan 
til Þorkels háks; enn haf því buginn, at bær 
Þorkels verði á leið þinni, enn hitt er alþýðu- 
vegrinn, at fara Ljósavatnsskarð til Tjarna, enn 
Þorkell er illr viðtakna, ok ekki samþykkr við 
aðra menn. Get ek, at einn maðr sé úti, er 
þú kemr þar, ok ver framfærinn, ok tak af 
hestum þínum, at eigi reki hann þik í brott, 
ok hafst þar við. Enn vörnuð býð ek á brott- 
för þinni, ok éf þú náir þar vist, þá lúk upp 
hurðina um nóttina, ok tak steina jafnmarga. 
ok legg á vegginn, sem menn eru inni, ok höf- 
um vér þat til marks“. Nú er þat sumar kyrt, 
ok ríðr Þorsteinn með Guðmundi oft til laug- 
arinnar, ok fanst mönnum mjök orð um þat, 
ok þóttust vita, at nökkut mundi undir búa. 

Enn um sjauvikna skeið hvarf Rindill í brott, 
ok fór norðr, sem ráð var til sett. Enn Þor-. 
| kell hafði fátt hjóna, ok einn húskarl, ok var 
hann brautu til vers. Rindill kom til húss í 
vásviðri miklu, tók af hestum, ok færði þá í 
Öxarárgil, ok er hann kom heim, gó hundr at 
honum, ok gekk út kona, ok hvarf inn aftr, ok 
sagði Þorkatli, at maðr var kominn úti, ok 
hafði tekit af hestunum, ok fært þá. Þorkell 
spratt upp, ok kvað hann furðu djarfan, ok í 
því bili kom Rindill inn, ok rann ór hverju 
hans klæði, er hann var í. Þorkell spyrr, 
hverr hann sé — „eða hví komtu hér“? Rind- 
ill mælti: „Mér þótti mál at hvilast“. Þor- 
kell mælti: „Ókunnr ertu mér, ok heldr ertu 
ósællegr“. Rindill mælti: „Ekki hagar nú svá 
til, at maðr sé svá kurteiss, eða hvárt viltu veita 
mér húsin eða eigi“. Þorkell mælti: „Sjá vil 
ek fargagn þitt“. „Já“, segir Rindill, „þat má 
vel“. Þorkell sá þar ull ok várgærur ok smá 
osthleifa, ok sér at hestarnir eru mjök fótsárir 
ok bakvana. „Satt muntu segja“, segir Þor- 
kell, „okfarinn“. Enn eldr var á arni. ok sat 
húsfreyja við eld, ok mælti: „Hvern leiðir þú 
þar eftir, eða hvárt er þér á honum nökkurr 
vandi“? Hann segir: „Ókunnr maðr er mér 
hann, enn ósællegr þótti mér (hann) vera, ok 
vísaða ek honum því eigi á brott“. Hon mælti: 
„Ílt varð mér við, er ek sá hann“. Þorkell 

mælti: „Eigi veit ek, hversu þat gegnir“. Hon 
segir: „Síðar veiztu þat gerr“. Rindill mælti: 
„Hvárt þykist þú framvís, eða hví munda ek 
eigi hlíta löð bónda, Þorkels Þorgeirs sonar 
lögsögumanns, er réttr forstjóri má heita bús 
síns, ok mun ek þat at öngu hafa, sem kona 
Sjá geipar“. Enn Þorkell lætr eigi sem hann 
heyri viðræðu þeira. Þorkell var beinn við 
hann, enn húskarl Þorkels vann þar sem heitir 
at Landamóti at heyverki. Enn um aftaninn, 
er borð váru upp tekin, mælti Þorkell við 
Rindil: „Sit hér, armi“, segir hann. Rindill 
sat þar, ok hirti ekki, þótt konur væri eigi 
beinar. Enn Þorkell hvíldi í lokrekkju, enn 
Rindill instr í seti. Þorkell sofnaði brátt, enn 
slagbrandr var settr innan við hurðina. Rindill 
stóð upp, ok gekk út. Hann tók steina tvá ok 
lagði upp á vegginn, ok lét lokur frá hurðum. 
Enn ekki þótti honum gagn í, er konurnar váru 
á gangi, ef þeir Guðmundr kæmi. Enn Þor- 
kell hafði lokit aftr lokrekkjuna. Síðan sofnaði 
Þorkell. Húsfreyja gekk eftir gólfi utar í önd- 
ina, ok mælti: „Var svá þó“, ok lét fyrir lok- 
urnar; ok vaknaði Þorkell við, ok mælti: 
„Hvat er nú húsfreyja“? „Slíkt sem (mik) 
grunaði, at gestrinn vill svíkja þik, ok hefir 
látit frá lokur“. Rindill mælti: „Mikinn fjand- 
skap sýnir þú við mik, nær sem at gjöldum 
kemr“. Þorkell mælti: „Eigi mun gáð hafa 

verit at setja fyrir lokurnar“. Síðan sofnaði 
hann, ok er stund leið, þá skreiðist Rindill ór 
rúmi sínu, ok skaut frá lokum, ok heyrði þá 
hundgá, ok at menn riðu at bænum. Hann 
hljóp út þegar ok hafði klæði sín í fangi sér, 
enn sjálfr var hann nökkviðr, ok fór úti í 
klæðin. 


I. 
Endir Guðmundar sögu eftir A. M. 514, áto. 


Synir Guðmundar, Eyjólfr ok Koðrán, tóku 
fé eftir hann; vildi Eyjólfr eigi unna bróður 
sínum jafnaðar, ok eigi vildi hann, at Koðrán 
bjó í Möðrufelli; hann var efnilegr maðr ok vin- 
sæll. Eyjólfr var ríkastr maðr fyrir norðan 
land. 

Þorvarðr Höskuldsson, Þorgeirs sonar goða, 
bjó þá á Fornastöðum, vitr maðr ok stiltr. 
Höskuldr hét son hans, uppivöðslumaðr mikill. 
Þorkell hét maðr, Hallgilsson; hann bjó á Veisu. 
Móðir hans hét Sólveig, Þórðardóttir. Þórðr 
var bróðir Þorgeirs goða. Hrafn, Þorkels son 
háks, bjó þá at Lunda(r)brekku; — þessir váru 
Ljósvetningar kallaðir. Deilur hófust með þeim 

Eyjólfi ok Ljósvetningum; ok þar kom um sið- 
ir, at þeir réðu til bardaga við Eyjólf, eitt sinn 
er hann reið norðr, þannig. Höskuldr Þorgeirs 
son ok Hrafn Þorkelsson váru mjök fýsandi 
fundarins; enn Þorvarðr var eigi við í fyrstu, 
því at vináttumál höfðu farit áðr í milli Ey- 
jólfs ok hans. Þó fór svá, at Þorvarðr kom til 
fundarins ok veitti Ljósvetningum. Honum 
fylgdi Hallr Ótryggsson, dótturson Þorkels háks. 
Fundr þessi var við hól þann, er nefnist Kakala- 
hóll. Koðrán Guðmundarson kom til liðs við 
Eyjólf bróður sinn; ok var þá hvild orðin á 
bardaganum, svá at eigi börðust aðrir enn þeir 
sem sakar áttust við. Koðrán gekk í milli ok 
skildi menn; þá hljóp at Hallr Ótryggsson ok 
hjó í höfuð honum; ok var þat banasár. Ó- 
tryggr faðir hans var þá veginn. Sæzt var á 
vig Koðráns á Hegranessþingi fyrir meðalgöngu 
skegg-Brodda ok Gellis; váru gerð átta hundruð 
silfrs fyrir vig Koðráns, ok skyldi Hallr utan 
fara ok eiga eigi aftrkvæmt. Þorvarðr, Þor- 
kell ok Höskuldr skyldu utan vera þrjá vetr. 
Þorvarðr gekk suðr. Ok á meðan hann var 
utan, drap KEyjólfr Þórarin Höskuldsson á 
Brettingsstöðum, bróður Þorvarðs, því at hann 
undi illa við, at eigi skyldi mannhefndir koma 
eftir Koðrán. Þorvarðr frétti vig bróður sins, 
þá er hann kom sunnan frá Róm, í Saxlandi. 
Hann mælti þá: „Langt er nú öxa várra Í 

milli, ok þat vilja þeir Möðrvellingar, at þær 
tæki enn saman, ef ek kem til Íslands — ok 
verði nú sem Pétr postuli vill“. Skömmu þar 
eftir andaðist Þorvarðr. Eyjólfr bætti víg Þór- 
arins stinnum manngjöldum. Hallr Ótryggsson 
var með Haraldi konungi Sigurðarsyni, er hann 
barðist við Hákon jarl Ívarsson; ok er Hallr 
hjó ísinn, hljóp at honum Þormóðr Ásgeirsson, 
frændi Möðrvellinga, ok veitti honum bana, 
sem Segir í sögu Haralds konungs. — Deilur 
Eyjólfs ok Ljósvetninga hófust af því, at Brandr 
Gunnsteinsson á Ljósavatni barnaði Friðgerði 
dóttur Friðgeirs bónda, þingmanns Eyjólfs, ok 
vildi síðan eigi undir ganga. Brandr var fóst- 
bróðir Höskulds Þorvarðssonar, ok fell á Eng- 
landi með Haraldi SI — Ok lýkst 
hér svá þessi saga. 


A 


Nöfn. 


Akrar, bær í Hörgárdal 
125. 

Akra-Þórir ( = Þórir akra- 
karl 42, 43, 46, 48—51. 

Akreyrr í Fnjóskadal 29. 

Arnarstaðir, bær í Eyjafirði 
84. 

Arnórr kerlingarnef Bjarn- 
arson 106. 

Arnórr Þorgrímsson í 
Reykjahlíð 1, 8—6, 9, 11. 

Arnsteinn á Ærlæk í Öxar- 
firði 8, 9, 11. 

Atli bóndi á Draflastöðum 
84—8B6. 


Atli hinn rammi Eilífsson 


36. 
Austfirðingadómr 86. 
Austfirðingafjórðungr 96. 
Austfirðingar 38. 
Austmenn 3, 22, 236. 
Austrvegr 110. 
Álfdís Koðránasdóttir 66, 69. 


Álfr ór Dölum 99. 
Álftafjörðr á Austrlandi 29. 
Arnarstaðir, bær í Eyja- 
firði 84. | 
Áss, bær í Borgarfirði 95. 
Áss, bær í Kelduhverfi 95. 


Bárðardalr 61, 89. 

Bárðr í Vík í Noregi 110. 

Beljárskarð — Bíldsárskarð 
á Vöðlaheiði 87. 

Bjarni brodd-Helgason 29, 
81, 35, 86. 

Bleiksmýrardalr í Þingey- 
jarsýslu 29. 

Borgarfjörðr, sunnanlands 
95. 

Brandr Gunnsteinsson 75, 
78, 80, 82, 85, 87, 91, 
100, 103, 110. 

Brandr Þorkelsson á Mýri 
(Laxamýri) = Vöðu- 
Brandr) 21—29, 86. 


NÖFN. 


Brettingsstaðir, bær í Flat- 
eyjardal í Þingeyjarsýslu 
111. 

Brjánn konungr 74. 

Brodd-Helgi Þorgilsson 182, 
14. 

Broddi Sörlason 15. 

Brúni í Gnúpufelli 37, 66, 
67, 69. 

Brynjubrekka í Fnjóskadal 
64. 

Bægisá, bær á Þelamörk í 
Eyjafjarðarsýslu 37, 88. 


Dagr, tengdasonr Þorgeirs 
goða Ill. 

Dalir = Breiðafjarðardalir 
99. 

Danmörk 110. 

Draflastaðir, bær í Fnjóska- 
dal 76, 84. 

Drauma-Finni = Finni. 


Eiðr Skeggjason í Ási 95. 

Eilífr skyti 87, 66—69. 

Einarr, vistarmaðr Þorkels 
Geitissonar. 

Einarr Arnórsson á Hrafna- 
gili 75, 83, 89, 111, 118. 

Einarr Þveræingr Eyjólfs- 
son 12, 13, 15, 16—20, 
82—36, 87, 44—47, 80 
—58, 73—74, 95, 97, 98, 
124, 128— 183. 

Einarr járn-Skeggjason 91, 
103, 111, 118. 

Einarr Konálsson 41, 50, 
65. 

Einarr Sörlason )6. 

Eldjárn Arnórs son kerling- 
arnefs 106. 

Emma, brynja, 115. 

England 118, 141. 

Esphælingasaga 118. 

Eyfirðingaleið (leiðarþing) 
5, 60. 

Eyfirðingar 21, 89, 111. 

Eyjafjarðará 45. 

Eyjafjörðr 16, 28, 42, 58, 
59, 92—94, 117, 118, 
120, 121, 194. 

Eyjólfr hinn halti, Guð- 
mundar son hins ríka 
14—T6, 79—-90, 92—104, 
110— 118, 115, 119—122, 
131, 141. 

Eyjólfr Viðarsson á Gnúp- 
um 1. 

Eyrar = Eyrarbakki í Ár- 
nessýslu 115. 

KEyrarskógr í Eyjafirði 68. 


Fangabrekka á alþingi 82. 

Fell, bær í Kaldakinn "70. 

Finnbogi hinn rammi 84. 

Finni = Drauma-Finni Þor- 
geirs son goða 5—6, "70, 
73, 74, 1129. 

Fjalla-Oddi 91. ; 

Fjósatunga, bær í Fnjóska- 
dal 11. 

Flateyjardalr 84, 93, 111. 

Fljótshverfi í V.-Skaftafells- 
sýslu 16. 

Fnjóskadalr — Hhnjóskadalr 
17, 22, 29, 75, 80, 83, 
88, 111. 

Fnjóská 86. 

Fnjóskdælir 75. 

Fornastaðir, bær í Fnjóska- 
dal 75, 76, 87, 94, 105, 
139. 

Forni í Haga í 'Reykjadal 
1, 8. 

Forni á Þverá í Fnjóska- 
dal 111. 

Friðgeirr bóndi 
l4l. 

Friðgerðr Ísólfsdóttir 76— 
78, 80, 82, 141 (Friðgeirs- 
dóttir). 


( = Ísólfr) 


Gauti Ármóðsson 118. * 

Gautland 114. 

Gásir (við Eyjafjörð) 82. 

Geirlaug kona Þóris Helga- 
sonar 87—39. 

Gellir Þorkelsson 95, 99, 
100— 103, 113, 140. 

Gizurr Ísleifsson, biskup 
116. 

Gnúpar, bær í Fljótshverfi 1. 

Gnúpufell, bær í Eyjafirði 
37, 66, 69. 


NOFN. 


Goðdalir, bær í Skagafirði 
8, 82. 

Goðdælir 95, 1082. 

Greipr þræll 181. 

Grettir hinn sterki Ásmund: 
arson 1, 118. 

Gríimseyingar 76. 

Grýtubakki í Höfðahverfi 
89. 

Grænland 120. 

Guðmundr hinn ríki Ey- 
jólfsson 4—21, 28—38, 40 
—61, 64—74, 119, 124 
— 186, 188— 139. 

Guðmundr Oddason 116. 

Guðríðr Sörladóttir 15. 


a SS ar — ró. = 

Guðriðr Þorkelsdóttir hins * 


svarta 66. 
Guðrún á Bægiaá 37, 38. 
Guðrún Kolbeinsdóttir 16. 


Guðrún Þórarinsdóttir sæl- ' 


ings 95, 96. 

Guðrún Þorkels dóttir háks 
63, 88. 

Gunnsteinn Þórðarson á 
Ljósavatni 75, 88, 89, 91, 
94, 117. 

Gyrðr 84. 


Hagi, bær í Reykjadal 1, 8. 

Halldóra Einars dóttir Þver- 
æings 95. 

Halldórr Guðmundaraon hins 
ríka 70, 74, 90. 

Halldórr Höskuldsson 98. 


A 


NÖFN. 


Hallr Ótryggsson, 88, 91, 
95, 97, 100, 108, 105— 
108, 110, 140, 141. 

Hallvarðr Arnórsson í Húsa- 
vík 8. | 

Haraldr konungr Sigurðar- 
son 108, 114, 115, 141. 

Hákon jarl Ívarsson 114, 
141. 

Hákon Hlaða-jarl Sigurðar- 
Bon Á. 

Hákr ( = Þorkell hákr) 90. 
Hálfdanartunga (-ur), bær í 
Skagafirði 61, 69, 186. 
Háls, bær í Fnjóskadal 80, 

98. 
Hárekr, norrænn máðr 24, 


25. 

Hárekr í Ási 95, 96, 115, 
117. 

Hegranessþing 95, 118, 140. 

Helgi Arnsteinsson, aust- 
maðr 42, 44, 46. 

Helgi Eyvindarson hinn 
magri 36. 

Hellugnúpsskarð (milli 
Hnjóskadals og Bárðar- 
dals) 61, 64, 136. 

Herdís Halldórsdóttir 90. 

Herdís Þórðardóttir 86. 

Hestavað (á Hnjóská) 86. 

Hildr Gautadóttir 118. 

Hjaltland 134. 

Hjálmr hinn ungi ( = Þór- 
oddr hjálmr) 90. 

Hlenni hinn gamli Örnólfs- 
son 66—69, 74, 88. 

Hlíð (= Lögmannshlíð) bær 
í Eyjafjarðars. 104. 

Hlíð ( = Reykjahlíð), bær í 
Þingeyjarsýslu 6. 

Hlíðarmenn ll. 

Hrafn Þorkels son háks 89, 
86, 87, 92, 98, 95, 97, 
189, 140. 

Hrafnagil, bær í Eyjafjarð- 
arsýslu 78, 88, 181. 

Hrísey á Eyjafirði 43, 105, 
106. 

Hrófá (Hrossá) í Steingríms- 
firði 281. 

Hrólfr Helga son hins magra 
16. 

Hrólfr Ingjaldsson í Gnúpu- 
felli 66. 

Hrólfr Þorkelsson 119, 118. 

Hrútafjörðr 118. 

Húsavík, bær (nú verzlun- 
arstaðr) í Þingeyjarsýslu 
8, 48, 126. 

Höfðahverfi, sveit í S.-Ding- 
eyjarsýslu 89. { 

Höfði, bær í Höfðahverfi 
86, 91. - 

Hörgárdalr 36, 36, 46, 125. 

Hörgdælar 54. 

Höskuldr Þorgeirs son goða 
5—11, 65, 75. 

Höskuldr Dorvarðsson 75— 
77, 79, 80, Er 88, 85— 

88, 91, 98, 94, 100, 110, 
118, 189—141. 


Illugastaðir, bær í Hnjóska- 


dal 11. 

Ingjaldr (farmaðr) 124, 128, 
128. 

Ísland 25, 84, 42, 59, 114, 
116, 190, l4l. 

Ísleifr biskup Gizurarson 81. 

Íslendingar 24, 108. 

Ísólfr á Tjörnesi 76, 78— 
80, 88. 

Ívarr (= Már, maðr Dór- 
arins ofsa) 118. 


dJárn-Skeggi 107—110. 

Jórunn Einars dóttir Dver- 
æings 32—ð4, 36. 

Jökulsá (á Fjöllum) 29. 


Kakalahóll (í Hnjóskadal) 
89, 140. 

Kaldakinn, sveit í S.-Þing- 
eyjarsýslu 70. 

Kaupangr, bær í Eyjafirði 
80, 186. 

Kálfr hinn kristni 104, 105, 
107—109. 

Kelduhverfi, sveit í N.-Ding- 
eyjarsýslu 95. 

Ketill, bóndi 111. 

Ketill, prestr Möðrvellinga 
81. 


NÖFN. 


Ketill biskup Þorsteinsson 
116. 

Kjölr, fjallvegr milli Árnes 
sýslu og Skagafjarðar. 
118. 

Knútr konungr hinn ríki 
116. 

Koðrán Guðmundar son 
hins ríka 74, 75, 86, 89, 
92—94, 108, 111, 114. 
189, 140. 

Kolbeinn Flosason 15. 

Krossavík, bær í Vopnafirði 
25, 26, 36. 

Króksdalr upp af Bárðardal 
í S.-Dingeyjars. 29. 


Landamót, bær í Ljósavatns- 
skarði í S.-Dingeyjarsýslu 
188. 


Lanfáss, bær og kirkjustaðr 


í S.-Dingeyjars. 81. 
Laugaland, bær í Hörgár- 
dal 36, 40, 58, 59, 197, 
180, 181. 
Laxramýrr (== Mýrr), bær Í 
S.-Þingeyjars. 21. 
Ljósavatn, bær í 8.-Ding- 
eyjars. 1, 17, 78. 


nn a a sg rr jag 


Ljósavatnsskarð 87, 61, 70, 


186. 
Ljósvetningaleið 5. 
Ljósvetningar 65, 75, 79, 
81, 86, 87, 94, 118, 189, 
141. 

Lundarbrekka, bær í Bárð- 
ardal 82, 95, 189. 


Magnús konungr Haralds- 
son 114. 

Már, skipveri Kálfs 105. 

Miklibær, bær í Blönduhlíð 
í Skagafirði 98. 

Mikligarðr ( = Constantino- 
pel) 115. 

Mýrr ( = Laxamyýrr), bær í 
Aðaldal í S.-Dingeyjars. 21. 

Mývatn 29, 90. 

Möðrufell, bær í Eyjafirði 
75, 139. 

Möðruvellir, bær í Eyjafirði 
16, 18, 19, 49, 73—75, 
79, 116, 181, 132. 

Möðrvellingar 81, 96, 114, 
141. 


Naast, bær í Eyjafirði 79. 
Nes, bær í Hnjóskadal 91. 
Norðlendingadómr 31. 
Norðlendingafjórðungr 81. 
Norðmenn 114. 
Norðrárdalr í Skagafirði 97. 
Noregr 4, 59, 106, 134. 


Oddeyrr í Hörgárdal 38. 
Oddi Grímsson í Höfða 86, 
87, 89, 91, 108, 115— 
i 117. 
Oddi Dorgeirs son öxarstafs 
90, 91, 


Oddr, sauðamaðr Þóris 
Helgasonar 197. 

Orkneyjar 58, 184. 

Óðsla, bær (Oðsla, Óðstaðir) 
í S.-Þingeyjarsýslu, nú 
ókunnr 83. 

Ófeigr Járngerðarson (og 
Önundar) í Skörðum 1— 
8, 7, 8, 10, 16—21, 28, 
80, 82—85, 71. 

Óláfr helgi Haraldsson, 
konungr 119, 190. 

Óspakr (hundasveinn Úlfs 
stallara) 107. 

Ósvífr (hundasveinn Úlfs 

. stallara) 107. 

Ótryggr í Óðslu 88, 88, 90, 
108. 


Pétr postoli 114, 141. 


Rauðilækr, bær í Öræfum. 

Reyðarfjörðr 25. 

Reykdælaleið 5. 

Reykdælir 18, 21. 

Reykir, bær í Reykjahverfi 1, 
16, 28. 

Reykjardalr 1, 17, 41. 

Reykjahlíð, bær í S.-Þing- 
eyjars. 1, 4, 5, 6. 

Reykjahverfi 1, 28. 

Reykjaskarð#136. 

Róm 110,'114, 140. 

—— 


Saurbær, bær í Eyjafirði 
66, 77. 

Saxland 114, 140. 

Sígríðr Þorgeirs dóttir goða 
101. 

Sigurður farmaðr 120. 

Sigurðr austmaðr 8. 

Sigurðr, þrænzkr maðr 29, 
25. | 

Silfrastaðir, bær í Skaga- 
firði 98. 

' Skagafjörðr 88. 

Skálaholt, bær og fyrrum 
biskupssetr 81. 

Skegg-Broddi Bjarnason 98, 
96, 99—108, 1182, 113, 
117, 140. 

Skeggi hinn rammi, ór Döl- 
um, 989. 

Skútar, bær í Eyjafirði 197. 

Skörð í Reykjahverfi 1, 2, 
16, 17, 21, 28. 

Snorri Hlíðarmannagoði 11. 

La Þórðardóttir 75, 


Starri Þorgerðarson 90, 91. 

Steði, bær í Eyjafjarðars. 
127. 

Stokkahlaðir, bær í Eyja- 
firði 117. 

Svalbarð, bær á Svalbarðs- 
strönd Í Sjð 
92, 98. 


NÖFN. 


Svarfaðardalsáróss 104. 


- Svínanes í Skagafirði 97. 


Svínfellingar 59. 

Syrpuþingslög 26. 

Sæmundr hinn fróði Sig- 
fússon 15. 

Sölmundr Viðarsson á Gnúp- 
um 1—8, 6--8, 11. 

Sörli brodd-Helgason 189, 
18, 15. 

Söxólfr Viðarsson á Gnúp- 
um Í, 8. 


Tjörnes 21, 61, 71, 76, 
186. 

Tjörvi Þorgeirs son goða 

„6, 8—10, 65. 


Úlfr stallari 107, 109. 


V aðilshorn í Eyjafirði 190. 

Vaðlar í Eyjafirði 72. 

Vaglar, bær í Hnjóskadal 
ð. 

Vallalaug í Skagafirði 98. 

Vápnafjörðr 25. 

Veisa, bær í Hnjóskadal 
75, 82, 84, 189. 

Veisumenn 86. 

Viðarssynir 1, 2. 

Vígdis Höskuldsdóttir 91. 

Vigfúss víga-Glúmsson ö4, 
55, 57, 59. 

Vík í Noregi 110, 


NÖFN. 


Vöðlaheiðr í S.-Þingeyjar- 
sýslu 17, 84, 111, 186. 
Vöðlaþing 29, 47, 68. 
Vöðu-Brandr Þorkelsson 
( = Brandr) 21, 24, 29, 
36. 


Bingmannaleið (= þing- 
mannavegr) 87. 

Þórarinn Höskuldson 1ll1, 
114, 140, 141. 

Þórarinn tóki a 
18—15. 

Þórarinn ofsi Þórðarson fáðu 
Þorvaldsson) 117—122. 
Þorbjörn at Reykjum 16, 

17, 28. 

Þorbjörn = Þorsteinn rind- 
ill 59—61, 63, 64, 66, 
67, 134—189. 

Þórðr, þrænzkr maðr 21. 

Þórðr Þorkelsson 5, 6, "75, 
139. 

Þórdís skáldkona 66. 

Þórdís Guðmundar dóttir 
hins ríka 12—15. 

Þorfinnr Arnórsson ór Húsa- 
vík 1, 5. 

Þorgeirr á Dverá í Hnjóska- 
dal 111. 

Dorgeirr Hávarðsson 118— 
120. 

DÞorgeirr Ljósvetningagoði 
Þorkelsson 1, 4— 11, 37, 
65, 66, 75, 101, 188, 189, 

Þorgeirssynir 6. 

Þorgeirr öxarstafr Grenjað- 
arson 90. 

Þorgerðr húsfreyja á Mikla- 
bæ 98. 

Þorgerðr húsfreyja Þorkels 
háks 62. 

Þorgerðr húsfreyja á Þverá 
88. 

Þorgerðr Tjörvadóttir 90. 

Þorgerðr Þorvarðsson 95. 

Þorgils Hölluson 118. 

Þorgrímr trölli 120. 

Þórhallr Eyfirðingr 73, 74. 

Þórhildr Vaðlaekkja 71, 72, 
122. 

Þórir, maðr Þórarins ofsa 
118. 

Þórir á Hrófá 118. 

Þórir akrakarl (akraskeggr) 
49, 48, 46—49, B4. 

Þórir Finnboga son hins 
ramma 84, 87. 

Þórir Helgason á Lauga- 
landi 86, 87, 41, 46—5ó1, 
53—58, 124, 126—128, 
181==184. 

Þorkell í Hlíð 104. 

Þorkell á Laxamýri 21— 
28, 28. 

Þorkell Geitisson í Krossa- 
vík 25—84, 1292, 183. 
Þorkell Hallgilsson í Veisu 
76, 77, 80—82, 94, 100, 

110, 189, 

Dorkell Tjörvason 112. 

Þorkell Þorgeirsson hákr 5, 
87, 89, 41, 61, 66, 70— 
72, 88, 124, 185—140. 

Þórlaug Atla dóttir hins 
ramma 86, 88—40, 66, 
69, 73. 

Þórlaug viga-Glúmadóttir 
1086. 

Þormóðr Ásgeirsson 114. 

Dormóðr Kolbrúnarskáld 
Bersason 120. 

Þóroddr hjálmr Arnórsson 
86, 89, 90, 92, 97, 118. 

Þórólfr Loftsson á Eyrum 
84. 

Þorsteinn drafli, bóndi á 
Draflastöðum 76. 

Þorsteinn hinn rammi á 
Arnarstöðum 64, 84, 87, 
„89, 90. 

Þorsteinn == Þorbjörn rind- 
ill 184—189. 

Þorsteinn skuldarmaðr, 
heimamaðr Gunnsteins 
91, 117. 


Þorsteinn, verkstjóri Guð- 
mundar hins ríka 36— 
88, 40. 


NOFN. 


Þorsteinn síðu-Hallsson 99, 
80, 82—84. 

Dorvaldr hinn líkþrái 108. 

Þorvarðr læknir á Sval- 
barði 92, 98. 

Þorvarðr Höskuldsson 75, 
16, 80, 82, 88, 87, 88— 
114, 139— 141. 

Dorvarðr Þorgeirsson 85. 

Þrándheimr 28. 

Driðjungavað á Hnjóská í 
Hnjóskadal 87. 

Dverá hin efri í Eyjafirði 
( = Munka-Þverá) 18, 16, 
17, 20, 82, 84, 44, Bl, 
56, 92, 98, 128, 181. 

I bær í Hnjóskadal 


Þveræingar 76. 
Ærlækr, bær í Öxarfirði 8. 


Ölvér, bóndi á Reykjum 
1—8. 

Öxará, bær í Bárðardal 87, 
61, 70. 

Öxarárgil í Bárðardal 187. 

Öxará á Þingvelli 55. 

Öxarfjörðr 8. 

Öxnadalsheiðr 97. 


Leiðréttingar“ 


Bls. 7416: Konrán á að vera Koðrán. 
Bls. 881s: lifandi á að vera lifanda. 

